
KATA PENGANTAR 

SEJAK edisi pertamanya yang diterbitkan pada tahun 1940, How 
To Read a Book telah mengalami beberapa edisi dan penyemakan 
kembali dan telah diterjemahkan ke dalam puluhan bahasa - suatu 
petanda bahawa buku ini telah teruji mutunya. 

Buku ini merupakan suatu usaha inemaparkan ketrampilan 
membaca yang penting dalam peradaban moden hari ini. Dalam 
menghadapi masalah komunikasi zaman moden yang dicirikan oleh 
ledakan maklumat, pelbagai macam media dan saluran maklumat 
elektronik telah berkembang. Namun seorang warga dunia moden 
hari ini yang tidak menguasai ketrampilan membaca dan tidak dapat 
pula memanfaat hasil pembacaannya dengan sepenuhnya, sebenar- 
nya tidaklah terlalu jauh bezanya daripada seorang yang buta huruf. 

Penulis buku ini merupakan seorang pemikir, ahli pendidikan 
dan ahli falsafah Amerika yang penting hari ini. Selain sumbangan- 
nya yang penting dalam pelbagai bidang ilmu, Adler dikenal dunia 
sebagai Ketua Editor Encyclopaedia Britannica dan satu siri buku- 
buku karya agung dari peradaban Barat. Usaha gigihnya dalam me- 
meta keseluruhan khazanah ilmu dalam peradaban Barat itu. untuk 
dikemukakan dalam siri buku-buku yang tersedia untuk dirujuk, se- 
sungguhnya mempakan usaha yang luar biasa sukamya. Tentu usa- 
ha tersebut, meskipun dapat dikritik daripada pelbagai segi, mempa- 
kan sesuatu yang dihargai oleh setiap orang yang mencintai ilmu. 

Karya Adler dan Van Doren ini memanglah sesuai digunakan se- 
bagai buku petunjuk tentang ketrampilan membaca. Buku ini 
menggariskan pelbagai peringkat atau langkah-langkah yang perlu 
dilakukan oleh seorang pembaca yang efisien. Istilah ‘pembaca efisi- 
en’ digunakan di sini dalam ertikata seseorang yang dapat memahami 
dan memanfaatkan segala sesuatu yang dikemukakan oleh si penulis 
buku yang sedang dibacanya. Dengan kata-kata lain, buku ini dapat 
kita jadikan sumber untuk mempelajari teknik pembacaan. 

Teknik pembacaan merupakan unsur yang asasi lagi penting 
dalam kegiatan membaca. Oleh kerana itulah penguasaan teknik 
amat diutamakan dalam proses pembacaan, dan peringkat itu me- 
rupakan peringkat yang paling rendah atau asas. Malah penulis 
berpendapat bahawa salah satu kelemahan dalam pertumbuhan 
ketrampilan pembacaan hari ini ialah tumpuan yang keterlaluan 
dan terbatas kepada peringkat teknik asas pembacaan ini sahaja. 

Oleh kerana itulah dalam pembicaraannya, Adler menekankan 
pelbagai tahap pembacaan, dengan tahap pembacaan sintopik se- 
bagai puncaknya. Saya sendiri berpendapat bahawa ingatan yang 
dikemukakan oleh Adler dan Van Doren ini amatlah penting, dan 
malah di sinilah rasanya terletaknya keistimewaan buku ini bagi 
masyarakat kita. Memanglah benar, dalam keadaan minat memba- 
ca yang tidak begitu berkembang dan meluas dalam masyarakat 
kita, usaha sedang dilakukan untuk mendorong anggota-anggota 
masyarakat kita agar memperbanyak pembacaan mereka. 

Namun demikian, natijah yang cuba dicapai oleh segala usaha 
penggalakan pembacaan itu sebenamya bukanlah sekadar melahir- 
kan masyarakat pembaca tetapi melahirkan masyarakat yang 
berperadaban tinggi dan maju. Masyarakat yang demikian akan 
dapat kita capai hanya apabila para anggota masyarakat kita bukan 
sahaja dapat menimba ilmu pengetahuan dari sumber-sumber ter- 
tentu melalui pembacaan tetapi yang lebih penting ialah meman- 
faatkan maklumat dan pengetahuan dari sumber yang berbagai- 

bagai itu secara berperibadi dan bijaksana. Berdasarkan nilai dan 
ukuran budayanya sendiri dia membuka dirinya kepada pelbagai 
sumber maklumat, menentukan apa yang diterimanya dan apa yang 
akan ditolaknya, dan seterusnya secara kreatif pula melahirkan sin- 
tesisnya sendiri daripada pelbagai sumber itu. 

Proses yang demikian itu hanya akan dapat teajadi jika para ang- 
gota masyarakat kita telah menguasai tahap pembacaan yang disebut 
oleh penulis buku ini sebagai tahap sintopik itu. Pada tahap ini 
pembacaaan tidak lagi merupakan proses penyaluran satu hala dari 
penulis kepada pembaca. Sebaliknya pembacaan merupakan suatu 
proses intelektual dan kreatif dua hala, dengan si pembaca ‘berdebat’ 
dengan pengarang lalu menghasilkan satu adunan perspektif yang 
baru dari hasil perdebatannya dengan karya pelbagai pengarang. 

Apabila tahap pembacaan itu telah tercapai, barulah berupaya 
kita untuk melahirkan tradisi ilmu dan peradaban sendiri yang 
unggul. Dengan itu, teknik pembacaan tidak lagi semata-mata di- 
amalkan, tetapi telah dapat dimanfaatkan untuk tujuannya yang 
luhur. Pembacaan tidak lagi sekadar merupakan kegiatan untuk 
menyerapkan maklumat, tetapi telah merupakan kegiatan mental 
dan intelektual untuk memahami alam dan sekitaran kita. 

Berdasarkan harapan inilah maka saya mengalu-alukan pener- 
bitan terjemahan bahasa Malaysia karya Profesor Adler dan Van 
Doren ini sebagai satu usaha penting. Untuk jangka waktu segera 
saya harap ketrampilan yang cuba disampaikan dalam buku ini akan 
dapat mendorongkan kegemaran membaca dan ketrampilan membaca 
efisien di kalangan para pelajar dan masyarakat umum kita. 


(ANWAR IBRAHIM) 

Menteri Pendidikan Malaysia 
21 Muharram 1410 
23 Ogos 1989 

BAGAIMANA MEMBACA BUKU mulanya diterbitkan pada 
tahun 1940. Alangkah terperanjat dan bahagianya say a apabila 
buku itu segera mendapat kejayaan, dan merupakan salah sebuah 
buku yang paling laris jualannya di Amerika Syarikat selama 
beberapa tahun. Sejak tahun 1940, buku tersebut terus dibaca 
oleh sebilangan besar masyarakat, bukan sahaja dalam bahasa 
Inggeris, tetapi juga dalam bahasa Perancis, Sweden, Jerman, 
Spanyol dan Itali. Oleh yang demikian, mengapakah harus diusaha- 
kan penulisan kembali buku ini untuk para pembaca moden? 

Alasan-alasan untuk berbuat demikian terletak pada 
perubahan-perubahan yang telah terjadi sejak tahun 1940, baik 
dalam masyarakat kita mahupun dalam pembacaan sendiri. Hari 
ini, lebih banyak pemuda dan pemudi yang menyertai dan 
menyelesaikan pendidikan universiti selama empat tahun. 
Bahagian yang lebih besar daripada para penduduk telah menjadi 
terpelajar, dan telah berlaku peralihan minat daripada membaca 
cereka kepada membaca karya karya bukan cereka. 

Namun demikian, ada beberapa hal yang tidak berubah. Untuk 
mencapai segala jenis tujuan membaca, perlulah dibaca pelbagai je- 
nis bahan bacaan dengan kadar kecepatan yang berbeza-beza, bukan 
semuanya dengan kadar yang tercepat. Buku baru ini memperkata- 
kan masalah tersebut dan menyarankan beberapa penyelesaian. 

dengan tujuan untuk membaca dengan lebih baik, tetapi kadang- 
kadang dengan lebih perlahan dan kadang-kadang dengan lebih cepat 

Malangnya, seperkara lagi yang tidak berubah ialah terdapat- 
nya kegagalan untuk menyediakan latihan yang lebih tinggi dari- 
pada peringkat asas pembacaan. Sedikit sekali latihan yang 
disediakan untuk membantu para pelajar meningkat ke tahap ke- 
mahiran membaca yang lebih tinggi. 

Jika buku Bagaimana Membaca Baku ini diperlukan pada ta- 
hun 1940, sebagaimana yang tampaknya tergambar pada bilangan 
pembacanya, maka tentulah keperluannya lebih tinggi pula pada 
hari ini. Namun demikian, memenuhi keperluan yang lebih besar 
itu bukanlah alasan satu-satunya, atau malah alasan utama, untuk 
menulis kembali buku ini. Pemahaman baru tentang masalah 
mempelajari kaedah membaca; pemahaman yang lebih baik tentang 
seni membaca yang amat sukar itu sendiri; pelbagai cara menerap- 
kan peraturan asas pelbagai jenis pembacaan; dan penemuan 
beberapa peraturan baru pembacaan - semuanya ini, yang tidak di- 
perkatakan dengan sempuma atau tidak diperkatakan sama sekali 
dalam buku yang asal, perlulah dikemukakan, dan menuntut penu- 
lisan kembali yang teliti yang kini dilakukan dalam buku ini. 

Buku yang baru ini disusun berdasarkan empat tahap 
pembacaan - asas, penelitian, analitis dan sintopik. Cara-cara yang 
berlainan membaca pelbagai jenis bahan bacaan - buku-buku amali 
dan teoritis, sastera imaginatif, sejarah, sains dan matematik, sains 
sosial, dan falsafah — juga merupakan perkara baru, sebagaimana 
juga halnya dengan perbincangan tentang pembacaan sintopik itu. 

Dalam upaya penulisan kembali buku ini, saya telah disertai 
oleh teman saya, Charles Van Doren. Kami telah bekerjasama 
menghasilkan buku-buku lain, dan saya terhutang budi pada Encik 
Van Doren kerana sumbangannya terhadap usaha bersama-sama ini. 


Mortimer J. Adler 



BAHAG1AN 1 
Pentingnya Membaca 

Kegiatan Membaca 


BUKU ini adalah untuk para pembaca, dan untuk mereka yang 
ingin menjadi pembaca. Khususnya, buku ini adalah untuk para 
pembaca buku yang membaca dengan tujuan utama untuk 
meningkatkan pemahamannya. 

Yang dimaksudkan dengan ‘pembaca’ adalah orang-orang 
yang memperoleh sebahagian besar makluman dan pemahaman 
tentang alam ini dari bahan bertulis. Namun begitu, bukan 
segalanya diperolehi daripada sumber itu, kerana sebahagian 
makluman dan pemahaman selalu dapat diperoleh daripada 
pengucapan dan pengamatan. Namun, bagi kebanyakan orang 
sumber itu tidaklah memadai. Mereka sedar bahawa mereka juga 
perlu membaca, dan mereka sesungguhnya membaca. 

Namun demikian, kini ada orang yang berpendapat bahawa 
membaca tidaklah lagi perlu dilakukan seperti pada zaman lalu. 
Banyak makluman dan pengetahuan yang dapat diperolehi dengan 
menonton filem atau mendengar radio. Malah sambil mendengar 
dapat pula kita melakukan yang lain, seperti memandu kereta. 
Namun, sesungguhnya dapat pula dipersoalkan apakah 
sebenarnya kaedah-kaedah komunikasi moden itu dapat 

mempertingkat pemahaman kita tentang alam yang kita diami 
ini. 

Mungkin lebih banyak yang kita ketahui kini tentang alam, 
jika dibandingkan dengan zaman-zaman sebelumnya, dan hal ini 
amatlah baik; pengetahuan amatlah perlu untuk pemahaman. 
Akan tetapi pengetahuan tidaklah sedemikian pentingnya bagi 
pemahaman sebagaimana yang disangkakan. Tidaklah perlu kita 
mengetahui segala-galanya tentang sesuatu untuk dapat 
memahaminya. Kadangkala, fakta yang terlalu banyak mengha- 
lang kita daripada memahami. Sesungguhnya, pelbagai cara yang 
kita gunakan untuk mengirim dan menerima makluman hampir- 
hampir menyebabkan kita tidak lagi perlu berfikir. Penonton 
filem, pendengar radio dan pembaca majalah-majalah popular 
berhadapan dengan pelbagai macam fakta dan angka yang mem- 
bantunya membentuk sikapnya. Namun demikian, makluman itu 
dikemukakan kepadanya dengan cara yang sedemikian berkesan 
sehingga individu yang menerimanya itu sebenamya tidaklah 
memikirkannya lagi. Dia menerima pandangan orang-orang lain 
yang telah disediakan dengan teliti untuknya. Apabila persoalan 
itu dibincangkan, dia dapat mengingat apa yang telah dilihat atau 
didengarnya, lalu diulangnyalah keterangan yang sama. Dia 
tidaklah lagi perlu berfikir. 


Pembacaan yang Aktif 

Dalam buku ini kita berminat terutamanya tentang mempertingkat 
kemahiran anda membaca buku. Namun demikian, jika diikuti dan 
diamalkan, peraturan : peraturan membaca ini akan mempertingkat 
kemahiran anda membaca sebarang jenis bahan bercetak, 
bukannya sekadar buku. 

Sebarang jenis pembacaan merupakan suatu kegiatan. 
Tidaklah mungkin kita membaca tanpa menggerakkan mata atau 

menggunakan fikiran. Namun demikian, pembacaan boleh bersifat 
lebih aktif atau kurang aktif, dan lebih aktif pembacaan maka 
lebih besarlah manfaatnya. Seseorang itu merupakan pembaca 
yang lebih baik daripada seseorang yang lain jika lebih luas 
bidang kegiatannya dalam pembacaan dan lebih banyak usaha 
dilakukannya. Dia menjadi pembaca yang lebih baik jika lebih 
banyak dituntutnya daripada dirinya sendiri mahupun daripada 
buku yang sedang dibacanya itu. 

Pembacaan tidak mungkin bersifat tidak aktif sepenuhnya. 
Namun, kebanyakan orang membandingkan pembacaan dengan 
penulisan dan pengucapan, yang kedua-duanya temyata memerlu- 
kan tindakan; dan mereka memutuskan bahawa membaca dan 
mendengar merupakan kegiatan yang tidak aktif. Mereka 
menyedari bahawa seseorang penulis atau penutur mestilah 
melakukan upaya tertentu, tetapi mereka berpendapat bahawa si 
pembaca dan pendengar tidak perlu melakukan sebarang kerja. 
Membaca dan mendengar dianggap sebagai menerima sesuatu 
daripada seseorang yang secara aktif terlibat dalam kegiatan 
memberi atau mengirim, samalah seperti seseorang menerima 
hadiah. Namun demikian, si pembaca atau pendengar itu 
sebenamya lebih menyerupai seseorang yang menyambut bola. 

Menyambut bola merupakan kegiatan yang tidak kurang 
aktifnya sebagaimana membalingnya. Si pembaling merupakan 
pengirim, kerana upayanya memulakan gerakan bola itu. Si 
penyambut merupakan penerima, kerana upayanya memberhenti- 
kan gerakan bola itu. Kedua-duanya aktif, meskipun kegiatan- 
kegiatannya berlainan. Satu-satunya benda yang tidak aktif dalam 
hal ini adalah bola. Seperti bola, perkara yang ditulis dan dibaca 
merupakan benda tidak aktif yang sepunya bagi kedua-dua 
kegiatan yang memulakan dan mengakhiri proses tersebut. 

Namun demikian, baik si pembaling mahupun si penyambut 
hanya berhasil jika kedua-duanya bekerjasama. Demikianlah juga 

halnya si penulis dan si pcmbaca. Si penulis ingin supaya 
difahami, meskipun kadangkala tidaklah demikian kelihatannya. 
Apabila si pembaca memahami apa yang tertulis, maka 
kemahiran si penulis dan kemahiran si pembaca bertemu untuk 
mencapai matlamat bersama. 

Memanglah benar bahawa bukan semua penulis, seperti 
bukan semua pembaling bola, sama sifatnya. Setengah penulis 
tahu setepatnya apa yang hendak dinyatakan, lalu menyatakannya 
dengan jelas. Yang lainnya lebih sukar difahami. Namun demikian, 
suatu hasil tulisan bukanlah benda yang mudah. Sebahagian yang 
amat kecil sahaja daripada apa yang dinyatakan oleh si penulis 
yang mungkin difahami oleh si pembaca - atau semuanya sekali. 
Jumlah yang difahami oleh si pembaca biasanya bergantung pada 
kegiatannya, dan pada kemahirannya melaksanakan pelbagai 
kegiatan mental yang diperlukan. 

Apakah yang harus dilakukan untuk membaca secara aktif? 
Kita akan berusaha menjawab soalan ini berulang kali dalam buku 
ini. Untuk sementara ini, yang perlu kita nyatakan ialah bahawa 
jika diberikan bahan bacaan yang sama, seseorang akan mem- 
bacanya dengan lebih baik daripada seorang yang lain, pertama 
dengan membacanya secara yang lebih aktif, dan kedua, dengan 
melaksanakan setiap satu langkah yang diperlukan itu secara yang 
lebih mahir. Membaca terdiri daripada sebilangan langkah yang 
berlainan, yang semuanya perlu dilaksanakan untuk memungkin- 
kan pembacaan yang baik. Seseorang yang dapat melaksanakan le- 
bih banyak langkah tersebut merupakan pembaca yang lebih baik. 

Matlamat Pembacaan: Membaca untuk Makluman dan 
Membaca untuk Pemahaman 

Anda mempunyai akal budi. Katakanlah anda juga mempunyai 
buku yang hendak dibaca. Buku itu mengandungi bahasa yang 

ditulis oleh seseorang yang hendak menyampaikan sesuatu kepada 
anda. Kejayaan anda dalam pembacaan ditentukan oleh jumlah 
mesej yang anda terima daripada keseluruhan mesej yang hendak 
disampaikan oleh penulisnya. 

Nam un huraian ini terlalulah mudah. Bukannya satu, malah 
terdapat dua kemungkinan hubungan antara akal budi anda dengan 
buku tersebul. Dua hubungan ini berpunca daripada dua pengalaman 
berlainan yang mungkin anda perolehi sewaklu membaca buku. 
Sewaktu membalik-balikkan halaman buku, anda mungkin mema- 
hami seutuhnya segala yang dinyatakan oleh pengarangnya atau ti- 
dak memahaminya. Jika anda memahaminya, anda mungkin mem- 
peroleh makluman, tetapi pemahaman anda mungkin pula tidak 
bertambah. Jika anda memahami keseluruhan buku itu, dari mula 
hingga akhir, maka pengarang dan anda mempunyai akal budi yang 
sama. Kata-kata pada halaman buku itu semata-mata melahirkan 
pemahaman bersama yang ada sebelum anda bersua muka. 

Kemungkinan pengalaman yang kedua ialah anda tidak 
memahami buku itu sepenuhnya. Katakanlah anda memahami 
secukupnya untuk mengetahui bahawa anda tidak memahami 
keseluruhannya. Anda tahu bahawa buku itu menyatakan sesuatu 
yang lebih daripada apa yang anda fahami dan, dengan yang 
demikian, mengandungi sesuatu yang berkemungkinan memper- 
tingkatkan pemahaman anda. 

Maka apakah yang akan anda lakukan? Anda boleh membawa 
buku itu kepada seseorang yang menurut pertimbangan anda dapat 
membacanya dengan lebih baik daripada anda sendiri, lalu memin- 
tanya menghuraikan bahagian-bahagian buku itu yang menimbul- 
kan kesukaran. Atau anda mungkin mcmutuskan bahawa perkara- 
perkara yang tidak anda fahami itu tidaklah penting, dan meinadai- 
lah apa yang telah anda fahami sahaja. Dalam kedua-dua hal ini, 
anda tidaklah melakukan jenis pembacaan yang diperlukan oleh 
buku itu. 

Hanya terdapat satu cara untuk melakukan jenis pembacaan 
itu. Tanpa meminta bantuan daripada sesiapa, anda berusaha 
membaca buku tersebut. Dengan berbekal semata-mata kuasa 
akal budi, anda mengkaji kata-kata yang terpapar di depan anda, 
dan dengan perlahan-lahan berganjak dari keadaan kurang 
pemahaman kepada keadaan lebih pemahaman. Kemajuan yang 
demikian, yang dicapai oleh akal budi yang mengkaji sebuah 
buku, merupakan usaha pembacaan yang amat mahir, yakni jenis 
pembacaan yang wajar bagi sebuah buku yang menguji 
pemahaman anda. 

Oleh yang demikian, dapatlah dinyatakan bahawa seni 
pembacaan adalah suatu proses yang memungkinkan akal budi 
mempertingkat kefahamannya dengan semata-mata mengguna- 
kan kata-kata yang terdapat dalam bahan bacaan. Akal budi itu 
mengalami perkembangan daripada pemahaman yang kurang 
kepada pemahaman yang lebih. Pelbagai langkah yang memung- 
kinkan hal ini terjadi merupakan kemahiran yang diperlukan 
untuk menjadi seorang pembaca yang berhasil. 

Berganjak daripada keadaan pemahaman kurang kepada 
keadaan pemahaman lebih dengan menggunakan semata-mata 
akal budi memerlukan usaha yang besar. Pembacaan itu 
merupakan jenis pembacaan yang jauh lebih aktif daripada yang 
pernah anda lakukan selama ini, memerlukan bukan sahaja 
kegiatan yang lebih tetapi juga kemahiran yang lebih dalam 
melaksanakan pelbagai langkah yang diperlukan. Bahan-bahan 
yang biasanya dianggap lebih sukar dibaca - dan dengan itu 
wajar hanya bagi pembaca yang lebih baik — merupakan 
bahan-bahan yang wajar mendapat dan memerlukan pembacaan 
jenis ini. 

Perbezaan di antara membaca untuk makluman dan membaca 
untuk pemahaman tidaklah semudah yang mungkin anda 
sangkakan. Marilah kita perkatakan persoalan ini dengan lebih 

lanjut. Matlamat kedua-dua jenis pembacaan ini perlulah kita 
perkatakan, kerana perbezaan di antara kedua-duanya itu seringkali 
tidak jelas. Jika kedua-dua matlamat itu dapat kita huraikan, maka 
dapatlah kita menggunakan perkataan ‘membaca’. dengan dua 
pengertian yang berbeza. 

Pengertian yang pertama dihubungkan dengan membaca 
suratkhabar, majalah dan sebarang bahan lainnya yang segera 
dapat kita fahami, bergantung pada kemahiran dan kemampuan 
kita. Pembacaan yang demikian mungkin menambah khazanah 
makluman kita, tetapi tidaklah dapat mempertingkat pemahaman 
kita, kerana pemahaman kita sebelum mulai membaca adalah 
setara dengan bahan bacaan tersebut. Jika tidak demikian 
keadaannya, maka tentulah kita akan berasa bingung dan keliru 
sewaktu membacanya. 

Pengertian yang kedua ada hubungannya dengan membaca 
sesuatu yang pada mulanya tidak kita fahami sepenuhnya. Dalam 
hal ini, bahan bacaan itu pada mulanya adalah ‘lebih tinggi’ 
daripada si pembaca. Penulisnya menyampaikan sesuatu yang 
boleh meningkatkan pemahaman pembaca. Perhubungan yang 
demikian antara orang-orang yang tidak setara tingkat 
pemahamannya tentunya mungkin terjadi, jika tidak pastilah 
seseorang tidak dapat belajar dari orang lain, baik melalui 
pengucapan mahupun tulisan. Dalam hal ini, ‘pembelajaran’ 
bererti lebih memahami sesuatu, bukannya mengingat lebih 
banyak makluman yang sejenis dengan makluman yang sudah ada 
pada kita. 

Apakah syaratnya yang memungkinkan pembacaan jenis ini 
- yakni pembacaan untuk pemahaman - terjadi? Terdapat dua 
syarat. Pertamanya, pada mulanya mestilah terdapat keadaan 
pemahaman yang tidak setara. Si penulis mestilah ‘lebih tinggi’ 
keadaan pemahamannya daripada si pembaca, dan bukunya 
hendaklah mengutarakan dengan jelas pemahaman khas yang 

dimilikinya itu. Keduanya, si pembaca mestilah dapat sedikit 
sebanyaknya mengurangkan keadaan tidak setara itu. Mungkin 
jarang-jarang pembaca dapat menyamai pemahaman pengarang, 
namun dia mestilah senantiasa berusaha mencapainya. 

Kita hanya dapat belajar daripada orang yang lebih mengetahui 
daripada kita. Perlulah kita mengenali orang-orang itu dan tahu 
bagaimana caranya belajar daripada mereka. Dalam buku ini, kita 
terutamanya berminat akan orang yang mempunyai pengetahuan 
jenis tersebut, yang menguasai seni membaca menurut cara kedua 
itu. Setiap orang yang dapat membaca, mungkin mempunyai 
sedikit kebolehan untuk membaca menurut cara kedua itu, namun 
setiap seorang daripada kita dapat belajar membaca dengan lebih 
baik, dan dengan perlahan-lahan memperoleh pemahaman yang 
lebih dengan menerapkan upaya tersebut terhadap bahan-bahan 
bacaan yang lebih menarik lagi penting. 

Kadangkala amatlah sukar untuk melihat perbezaan antara 
fakta-fakta yang menambah makluman dan gagasan-gagasan yang 
menambah pemahaman. Dan kita akui bahawa kadangkala fakta- 
fakta pun dapat meningkatkan pemahaman. Namun demikian, 
perlulah dinyatakan sekali lagi bahawa tujuan buku ini adalah untuk 
memperbaiki kemahiran kita membaca dengan tujuan untuk 
mempertingkat pemahaman. Jika anda belajar melakukannya, maka 
pembacaan untuk makluman juga akan menjadi mudah. 

Nyatalah bahawa satu lagi tujuan pembacaan, selain mem- 
peroleh makluman dan pemahaman, ialah membaca untuk 
hiburan. Namun demikian, buku ini tidaklah akan banyak 
memperkatakan tentang pembacaan untuk hiburan. Pembacaan 
jenis itu merupakan jenis yang paling mudah, dan memerlukan 
usaha yang paling sedikit. Tidaklah terdapat peraturan-peraturan 
tertentu untuk pembacaan jenis ini. Setiap orang yang tahu 
membaca dapat membaca untuk hiburan, jika ia mahu. 

Pembacaan Sebagcd Pembelajaran: Perbezaan di anlara 
Pembelajaran Melalui Pengajaran dan Pembelajaran Me- 
labii Penemnan 

Memperoleh makluman yang lebih merupakan pembelajaran, dan 
demikianlah juga memahami sesuatu yang tidak anda fahami sebe- 
lumnya. Namun perbezaan antara dua jenis pembelajaran ini 
amatlah penting. 

Berkeadaan maklum semata-mata bermakna mengetahui ba- 
hawa sesuatu itu merupakan fakta, Memahami bererti mengetahui 
segala sesuatu tentang fakta itu: Mengapakah fakta itu merupakan 
suatu hakikat, apakah hubungannya dengan fakta-fakta lain, dari 
segi apakah persamaannya, dan dari segi apakah perbezaannya; 
dengan kata-kata lain, apakah ertinya fakta itu. 

Perbezaan ini samalah dengan perbezaan di antara kemampuan 
mengingat sesuatu dengan kemampuan menghuraikannya. Jika anda 
mengingat apa yang dinyatakan oleh seorang pengarang, anda telah 
mempelajari sesuatu daripada membaca apa yang ditulisnya. Jika apa 
yang dinyatakannya itu benar, maka anda telah mempelajari sesuatu 
tentang alam ini. Akan tetapi, meskipun anda telah mempelajari satu 
fakta tentang buku itu mahupun satu fakta alam, namun tidaklah 
ada sesuatu yang anda perolehi, selain makluman, jika anda sekadar 
menggunakan ingatan. Anda tidaklah mempertingkat pemahaman 
anda. Pemahaman hanyalah meningkat apabila, selain mengetahui 
apa yang dinyatakan oleh seorang pengarang, anda memahami apa 
yang dimaksudkannya, dan mengapa ia menyatakannya. 

Malangnya, terdapat orang yang banyak membaca tetapi tidak 
membaca dengan baik. Untuk menghindarkan daripada menjadi 
pembaca yang demikian, perlulah kita perkatakan perbezaan di 
antara pembelajaran melalui pengajaran dan pembelajaran melalui 
penemuan. Perbezaan ini amatlah penting bagi pembacaan dan 
bagi pendidikan pada umumnya. 

Apabila seseorang mengajar seorang yang lain melalui 
pertuturan atau tulisan, maka proses itu disebut pembelajaran 
melalui pengajaran. Namun demikian, sebagaimana yang kita 
ketahui, kita dapat memperoleh pengetahuan tanpa diajari. Inilah 
yang disebut penemuan, proses mempelajari sesuatu melalui 
pengamatan, penelitian, atau mencari fakta, tanpa diajari. 
Ringkasnya, penemuan merupakan pembelajaran tanpa guru, dan 
pengajaran merupakan pembelajaran dengan bantuan seorang guru. 
Dalam kedua-dua hal ini, kegiatan mempelajari dialami oleh orang 
yang belajar. 

Hal ini amatlah benar, sehingga cara yang lebih baik untuk 
menjelaskan perbezaan antara penemuan dan pengajaran ialah 
menganggap pengajaran sebagai ‘penemuan terbantu’. Tanpa 
membincangkan teori-teori pembelajaran dengan lebih terperinci, 
temyatalah bahawa pengajaran merupakan seni yang amat 
istimewa, berkongsi nilai mumi yang sama hanya dengan dua 
seni yang lain, yakni pertanian dan perubatan. Mungkin banyak 
yang dilakukan oleh seorang doktor terhadap pesakitnya, akan 
tetapi pesakit itu sendirilah yang harus sembuh, yang mesti 
bertambah baik kesihatannya. Banyak yang dilakukan oleh 
seorang petani terhadap tumbuh-tumbuhan dan ternakannya, 
namun tumbuhan dan ternakan itu sendirilah yang harus 
membesar dan mencapai pertumbuhan yang baik. Demikianlah, 
meskipun guru mungkin membantu muridnya dari pelbagai segi, 
namun murid itu sendirilah yang mesti melakukan pembelajaran. 
Pengetahuan mestilah tumbuh membesar dalam akal budinya 
untuk memungkinkan terjadinya pembelajaran. 

Bagaimana pula halnya tentang pemikiran? Jika dengan 
berfikir dimaksudkan menggunakan akal budi untuk memperoleh 
pengetahuan atau pemahaman, dan jika pembelajaran melalui 
penemuan dan pembelajaran melalui pengajaran merupakan 
satu-satunya cara untuk memperoleh pengetahuan, maka tentulah 

pemikiran terjadi sewaktu berlangsungnya kedua-dua kegiatan itu. 
Namun demikian, terdapat orang -orang yang menghubungkan 
pemikiran lebih dengan penemuan daripada pengajaran. Mereka 
beranggapan bahawa membaca dan mendengar tidak memerlukan 
upaya yang banyak. Mungkin ada benamya bahawa seseorang 
tidak melakukan sebegitu banyak pemikiran sewaktu membaca 
untuk memperoleh makluman dan hiburan, berbanding dengan 
waktu seseorang berusaha memahami sesuatu. Pembacaan yang 
demikian merupakan jenis-jenis pembacaan yang kurang aktif. 
Akan tetapi tidaklah demikian halnya dalam pembacaan yang aktif 
- yakni dalam upaya untuk memahami. 

Berfikir hanyalah merupakan satu bahagian daripada kegiatan 
pembelajaran. Seseorang mestilah juga menggunakan deria dan 
imaginasinya. Dia mestilah mengamati, dan mengingat, dan 
secara imaginatif mencipta sesuatu yang tidak dapat diamati. 
Misalnya, banyak orang mengandaikan bahawa meskipun seorang 
penyair mesti menggunakan imaginasinya sewaktu menulis puisi, 
mereka tidaklah diperlukan menggunakan imaginasi sewaktu 
membaca puisi tersebut. Oleh yang demikian, seni membaca 
melibatkan segala kemahiran yang sama seperti yang diperlukan 
dalam penemuan. Alasannya ialah bahawa pembacaan juga 
merupakan penemuan, dengan dibantu oleh imaginasi dan 
bukannya tanpa imaginasi. 


Guru-Guru yang Hadir dan yang Tidak Hadir 

Memanglah benar bahawa baik membaca mahupun mendengar 
dapat dianggap sebagai belajar daripada para guru. Kedua-duanya 
merupakan cara menerima pendidikan, dan bagi kedua-duanya 
seseorang hendaklah mempunyai kemahiran dalam seni 
memperoleh pengajaran. Namun demikian, terdapat satu 
perbezaan. Mendengar merupakan belajar daripada guru yang hadir. 

sedangkan membaca merupakan belajar daripada guru yang tidak 
hadir. 

Jika anda mengemukakan pertanyaan pada seorang guru, 
mungkin dia akan menjawabnya. Jika anda berasa bingung akan 
apa yang diucapkannya, bolehlah anda meminta penjelasan. Akan 
tetapi, jika anda mengemukakan soalan pada sebuah buku, 
perlulah anda yang menjawabnya sendiri. Daripada satu segi, 
sebuah buku adalah seperti alam atau dunia ini. Jika anda bertanya 
padanya, jawapannya akan diberi dengan syarat anda sendiri yang 
melakukan usaha berfikir dan meneliti persoalan itu. 

Seringkali para pelajar di sekolah membaca buku-buku yang 
sukar dengan bantuan guru-guru mereka. Namun demikian, 
pendidikan kita yang berterusan bergantung teratamanya pada 
buku semata-mata, yakni buku-buku yang dibaca tanpa bantuan 
guru. Oleh yang demikian, jika kita hendak terus belajar dan 
menemukan, kita mestilah tahu bagaimana menjadikan buku- 
buku dapat mengajar kita dengan baik. Sesungguhnya, itulah 
tujuan utama buku ini. 

Peringkat-Peringkat Pernbacaan 


SEPERTI penemuan, membaca adalah belajar daripada guru yang 
tidak hadir. Usaha itu hanya dapat dilaksanakan dengan jaya jika 
kita tahu caranya. Namun, sebelum kemahiran membaca dapat 
ditingkatkan dengan berkesan, perlulah kita fahami pelbagai 
peringkat pernbacaan dan perbezaan di antara setiap satu peringkat 
itu. 

Peringkat pertama pernbacaan dipelajari pada tahun-tahun 
awal persekolahan, tatkala kemahiran membaca yang asasi 
diajarkan. Peringkat ini kita sebut pernbacaan dasar atau 
permulaan. Pada peringkat ini, soal yang ditanyakan pada 
pembaca ialah, ‘Apakah yang dinyatakan oleh ayat itu?’ Soalan 
yang demikian dapat sahaja menjadi amat sukar. Tetapi dalam 
hal ini, yang kita maksudkan ialah pengertiannya yang paling 
mudah. 

Hampir setiap orang yang membaca buku ini tentunya telah 
mempelajari kemahiran asas membaca sejak beberapa lama yang 
lalu. Namun demikian, kita terus menerus menghadapi 
masalah-masalah pada peringkat pernbacaan ini, misalnya pada 
waktu kita hendak membaca sesuatu yang ditulis dalam bahasa 

asing yang tidak kita kuasai dengan baik. Dalam keadaan yang 
demikian, usaha kita yang pertama ialah mengenal, atau menemu- 
kan makna, kata-kata yang sebenamya. Hanya setelah kata-kata 
itu dikenali satu demi satu, barulah dapat kita berusaha 
memahaminya dalam sesebuah ayat. 

Peringkat kedua pembacaan ada hiibungannya dengan waktu. 
Ketika membaca pada peringkat ini, si pelajar diberikan sejumlah 
waktn tertentu untuk menyelesaikan pembacaannya. Satu lagi cara 
untuk memerikan peringkat pembacaan ini, yang akan kita sebut 
pembacaan penelitian, ialah bertujuan untuk menemukan 
sebanyak mungkin ciri-ciri sesebuah buku dalam jangka waktu 
tertentu - biasanya jangka waktu yang agak pendek, dan selalunya 
jangka waktu itu terlalu pendek dan tidak memungkinkan segala 
sesuatu yang terkandung dalam buku itu diketemukan. 

Sewaktu membaca pada peringkat ini, tujuan anda adalah 
untuk meneliti sifat-sifat umum buku itu, untuk mengetahui 
segala sesuatu yang dapat dipelajari daripada sifat-sifat itu sendiri. 
Selalunya banyak yang dapat dipelajari. 

Soalan-soalan yang sering ditanyakan pada peringkat ini 
adalah, ‘Apakah yang dibicarakan oleh buku ini?’ dan ‘Apakah 
bahagian-bahagiannya? ’ 

Setelah selesai melakukan pembacaan peringkat kedua, anda 
juga sepatutnya dapat menjawab soalan, ‘Buku jenis apakah ini - 
novel, sejarah, atau buku tentang sains?’ 

Peringkat pembacaan yang ketiga akan kita sebut 
pembacaan analitis. Peringkat ini jauh lebih sukar daripada dua 
peringkat yang telah diperkatakan sebelum ini. Pembacaan 
peringkat ketiga merupakan pembacaan yang tuntas, atau 
pembacaan yang baik — sebaik-baik jenis pembacaan yang dapat 
anda lakukan. Jika pembacaan penelitian merupakan pembacaan 
yang terbaik lagi menyeluruh yang dapat anda lakukan dalam 
ruang waktu yang terbatas, maka pembacaan analitis merupakan 

terbatas, maka pembacaan analitis merupakan pembacaan terbaik 
lagi menyeluruh yang mungkin dilakukan tanpa batasan waktu. 

Pembacaan analitis selalunya merupakan langkah yang giat. 
Pada peringkat ini, si pembaca berusaha sehingga dia memahami 
sesebuah buku sepenuhnya. Selalunya, pembacaan peringkat 
ketiga tidaklah perlu jika tujuan anda membaca hanyalah untuk 
memperoleh makluman atau hiburan. Pembacaan peringkat ketiga 
bertujuan untuk memperoleh pemahaman. 

Pembacaan peringkat keempat adalah pembacaan sintopik 
atau pembacaan bandingan. Pada peringkat ini si pembaca tidaklah 
sekadar membaca sebuah buku tetapi beberapa buah buku, dan 
melihat hubungan buku-buku itu antara satu dengan lainnya 
sepanjang yang mengenai sesuatu persoalan tertentu, sehingga dia 
memperoleh pemahaman yang menyeluruh tentang persoalan 
tersebut. Pembacaan sintopik merupakan peringkat pembacaan 
yang paling aktif dan menuntut upaya yang paling banyak. 

Pembacaan sintopik akan kita perkatakan kemudian kelak 
dalam buku ini. Untuk sementara ini, memadailah dinyatakan 
bahawa seni pembacaan itu tidaklah enteng, dan peraturannya 
tidaklah meluas diketahui. Namun demikian, pembacaan sintopik 
mungkin merupakan seni pembacaan yang paling memuaskan di 
kalangan segala kegiatan pembacaan. Manfaat yang diperolehi 
daripada pembacaan jenis ini amatlah besar, setimpal dengan jerih 
payah usaha mempelajari bagaimana melakukannya. 

Peringkat Pertama Pembacaan: 
Muled Membaca 


KINI pada umumnya diakui bahawa kemampuan anak-anak mem- 
baca berkembang setingkat demi setingkat melalui beberapa tahap 
perkembangan pembacaan. Tahap pertama, yang dikenali sebagai 
persediaan pembacaan’, bermula sewaktu lahir dan biasanya 
berterusan hingga umurnya mencapai enam atau tujuh tahun. 
Persediaan pembacaan itu meli'batkan kemampuan ragawi untuk 
melihat dan mendengar, dan kemampuan mental untuk mengingat 
kata-kata serta hurufnya, dan untuk menggunakan ayat-ayat 
mudah. 

Pada tahap kedua perkembangan pembacaan, anak-anak 
belajar membaca bahan-bahan yang amat mudah. Di Amerika 
Syarikat, umpamanya, anak-anak biasanya dapat membaca 300 
atau 400 perkataan pada akhir tahun yang pertama. Menjelang 
akhir tahap ini, para murid dijangkakan dapat membaca dan 
menikmati buku-buku yang mudah secara bersendirian, tanpa 
bantuan guru atau ibu bapa. 

Pada tahap yang ketiga, si anak mencapai kemajuan yang 
pesat dalam memperluas kosa katanya dan kemahirannya menge- 

mukakan makna kata-kata baru berdasarkan caranya kata-kata itu 
digunakan dalam bahan bacaan. Selain itu, pada tahap 
perkembangan pembacaan ini anak-anak belajar membaca untuk 
tujuan yang berlainan dan dalam bidang yang berlainan, seperti 
sains dan sejarah. Mereka juga menyedari bahawa selain sesuatu 
yang dilakukan di sekolah, pembacaan merupakan kegiatan yang 
dapat dilakukan secara bersendirian, untuk hiburan, untuk 
memaklumi fakta, atau untuk mempelajari sesuatu yang lebih 
tentang alam ini pada umumnya. 

Akhirnya, pada tahap keempat si pelajar itu mempertingkat- 
kan lagi kemahiran yang telah dipelajarinya. Diperkembangkan- 
nya kemahiran untuk menghubungkan gagasan-gagasan dari satu 
bahan tulisan dengan yang lainnya, dan dipelajarinya bagaimana 
membandingkan pendapat para penulis yang berlainan tentang 
sesuatu persoalan tertentu. Orang-orang muda sepatutnya telah 
mencapai tahap pembacaan keempat ini ketika umumya 
mencapai 13 atau 14 tahun, dan jika mereka berusaha mereka 
akan dapat terus mempertingkatkan kemahiran membaca 
sepanjang hayat. Mereka akan dapat membaca secara bersendirian 
dan bersedia untuk mempelajari lebih banyak tentang 
pembacaan. 

Namun demikian, kebanyakan ibu bapa dan para pendidik 
sedar bahawa seringkali anak-anak tidak mencapai tahap ini dalam 
perkembangan pembacaannya. Terdapat pelbagai macam sebab 
bagi kegagalan ini. Akan tetapi, ada satu sebab yang seringkali 
tidak disedari. Oleh kerana terlalu banyak perhatian diberikan pada 
persediaan pembacaan dan kaedah-kaedah yang digunakan untuk 
mengajar kemahiran membaca yang dasar, atau asasi, maka 
tidaklah memadai perhatian yang diberikan pada tahap-tahap 
pembacaan yang lebih tinggi. Hal ini dapat difahami, meman- 
dangkan betapa pentingnya pembelajaran membaca pada tahap 
pertama itu. Namun demikian, usaha mestilah dilakukan untuk 

mempertingkatkan semua tahap pembacaan. Hanya setelah 
seseorang itu menguasai keempat-empat tahap asas pembacaan, 
barulah dia bersedia unmk maju ke tahap-tahap yang lebih tinggi. 
Dengan itu barulah dapat dia membaca dan belajar secara 
bersendirian. Hanya dengan demikianlah dapat dia menjadi 
pembaca yang benar-benar baik. 

Peringkat Kedua Pembacaan: 
Pembacaan Penelitian 


PEMBACAAN peringkat kedua, atau pembacaan penelitian, 
terdiri daripada dua kegiatan yang berlainan, meskipun kedua-dua 
kegiatan itu merupakan bahagian daripada satu kemahiran. 
Pembaca yang berpengalaman belajar melaksanakan kedua-dua 
kegiatan ini secara sekaligus, tetapi untuk sementara ini kita akan 
memperkatakannya secara berasingan. 

Bahagian Satu : Pembacaan Sekilas atau Pra pembacaan 

Marilah kita kembali kepada situasi asasi. Anda mempunyai 
sebuah buku atau bahan bacaan lainnya, dan anda mempunyai akal 
budi. Apakah Iangkah pertama yang akan anda lakukan? Marilah 
kita andaikan bahawa, pertamanya, anda tidak pasti apakah anda 
hendak membaca buku tersebut. Anda tidak pasti apakah buku itu 
wajar dibaca secara analitis. Tetapi anda mengandaikan bahawa 
buku itu wajar dibaca, atau buku itu mengandungi makluman 
yang berguna bagi anda. 

Keduanya, marilah kita andaikan — dan hal ini sering terjadi — 
bahawa anda mempunyai waktu yang terbatas. Dalam keadaan 
seperti ini, apa yang harus anda iakukan terhadap buku itu ialah 
membacanya secara sekilas pandang, atau seperti yang sering 
disebut orang, melakukan pra-pembacaan. Langkah membaca 
sekilas pandang, atau pra-pembacaan, merupakan bahagian 
pertama daripada pembacaan penelitian. Tujuan anda yang utama 
ialah memastikan apakah buku itu wajar dibaca dengan lebih 
teliti, meskipun pembacaan sekilas pandang itu dapat menyatakan 
pelbagai macam hal lagi tentang buku tersebut. 

Anda akan mendapati bahawa apa yang dipelajari daripada 
pembacaan sekilas pandang itu merupakan perkara yang memadai 
diketahui tentang buku itu untuk sementara waktu. Anda 
mungkin tidak perlu mengetahui lebih daripada itu. Namun anda 
tahu apakah hujah-hujah utama pengarangnya, dan buku jenis 
apakah yang telah dihasilkannya itu. Oleh yang demikian, waktu 
yang telah digunakan untuk meninjau buku itu tidaklah terbuang 
begitu sahaja. 

Tabiat meninjau buku sekilas pandang ini tidaklah begitu 
sukar dibiasakan. Inilah dikemukakan beberapa saranan tentang 
cara melakukannya. 

1 . Tinjaulah halaman judul buku itu dan, jika ada, prakatanya 
juga. Prakata merupakan beberapa halaman di bahagian awal 
sesebuah buku, yang sering digunakan oleh pengarangnya untuk 
menyatakan tujuan buku itu. Secara khusus perhatikan sebarang 
pemyataan tentang tujuan buku atau pendapat khas pengarangnya 
tentang perkara yang diperkatakannya. Sebelum mengakhiri 
kegiatan ini, anda tentulah telah memperoleh pandangan yang 
menyeluruh tentang pokok persoalannya, dan jika mahu, bolehlah 
anda merenungkan sejenak persamaan yang mungkin terdapat di 
antara buku itu dengan buku-buku lain yang telah anda baca. 

2. Kajilah halaman kandungan buku untuk memperoleh 
gambaran umum tentang perencanaan buku itu. Amatlah 
memeranjatkan bahawa kebanyakan orang tidak membaca halaman 
kandungan sesebuah buku, melainkan jika ada sesuatu yang 
khusus yang hendak diketahuinya. Kebanyakan para pengarang 
menggunakan waktu yang lama untuk menghasilkan senarai 
kandungan bukunya dan alangkah sedihnya bahawa upayanya itu 
sering terabai begitu sahaja. 

Jika belum dilakukan, mungkin anda ingin berundur kembali 
untuk membaca halaman kandungan buku ini. Kami telah 
berusaha merangkakannya supaya cukup menyeluruh dan 
mengandung sebanyak mungkin makluman. Dengan memeriksa 
senarai kandungan tersebut, anda akan mendapat satu gambaran 
yang cukup baik tentang apa yang cuba kami lakukan. 

3. Periksalah petunjuk (index) buku, jika ada. Perhatikan 
pelbagai perkara yang diperkatakan dan jenis buku serta pengarang 
yang dicatatkan. Apabila anda dapati kata-kata atau rangkai kata- 
rangkai kata istimewa disenaraikan, yang anda anggap penting, 
maka periksalah halaman-halaman tempat terpapamya kata-kata 
itu. Pada halaman-halaman tersebut, mungkin akan anda 
ketemukan gagasan-gagasan terpenting dalam buku itu, atau anda 
mungkin mempelajari sesuatu tentang sikap pengarangnya 
terhadap karyanya. 

4. Bacalah perutusan dari penerbit yang tercatat pada kulit 
belakang buku itu. Selalunya perutusan itu disediakan oleh 
pengarang buku itu sendiri, terutamanya dalam karya-karya yang 
serius. Seringkali dalam perutusan itu pengarangnya menghurai- 
kan dengan ringkas gagasan-gagasan utama dalam karyanya. Hash 
usahanya ini tidaklah patut diabaikan. 

Setakat ini, anda telah memperoleh makluman yang 
secukupnya tentang buku itu untuk memungkinkan anda memas- 

tikan apakah anda hendak membaca buku itu dengan lebih teliti, 
atau anda tidak hendak atau tidak merasa perlu membacanya. Jika 
anda hendak membaca buku itu, maka anda sudah bersedia kini 
untuk meninjau buku itu secara sekilas pandang. 

5. Berdasarkan pengetahuan yang bersifat umum, tetapi tidak 
jelas, tentang kandungan buku itu yang telah anda perolehi, 
tmjaulah beberapa bab yang tampaknya penting dalam memapar- 
kan hujah-hujah buku tersebut. Jika bab-bab itu mengemukakan 
kenyataan-kenyataan awalan atau penutup yang menyimpuikan 
kandungan bab, sebagaimana biasanya, maka bacalah kenyataan 
itu dengan teliti. 

6. Akhimya, balik-balikkanlah halaman-halaman buku, 
bacalah beberapa ayat, kadang-kadang beberapa halaman sekaligm, 
tetapi tidak lebih daripada itu. Lakukanlah demikian terhadap 
keseluruhan buku, sambil senantiasa memerhatikan pertanda 
hujah-hujah yang utama. Jangan lupa membaca dua atau tiga 
halaman terakhir bahagian utama buku itu. Kebanyakan 
pengarang mengulang perkara yang dianggapnya barn lagi penting 
tentang karyanya pada halaman-halaman tersebut, dan anda 
tidaklah harus mengabaikan bahagian itu. 

Anda kini telah meninjau buku secara sekilas pandang. 
Banyak perkara tentang buku itu yang telah anda ketahui, 
meskipun anda mungkin hanya telah menggunakan masa satu jam 
untuk mengkajinya. Khususnya, anda telah dapat memastikan 
apakah buku itu mengandungi bahan-bahan yang ingin anda baca 
dengan lebih terperinci, atau apakah buku itu tidak wajar diberikan 
perhatian dan waktu selanjutnya. Anda juga sepatutnya dapat 
mengingat buku itu jika sekiranya anda memerlukannya kembali 
pada kesempatan lain. 

Pembacaan jenis ini bersifat aktif. Tidaklah mungkin sebuah 
buku diperiksa secara sekilas pandang tanpa perhatian yang 

sepenuhnya. Berapa kalikah pemah anda membalik-balikkan 
beberapa halaman sebuah buku yang baik dan kemudiannya 
menyedari bahawa anda tidak tahu sama sekali apa yang telah anda 
baca? Hal ini tidak mungkin terjadi jika sekiranya anda mengikuti 
saranan yang dihuraikan di sini. Anda tentu akan berasa senang 
akan betapa banyaknya yang telah anda fahami, dan merasa kagum 
menyedari betapa banyaknya waktu yang terhemat, dan betapa 
mudahnya segalanya dilakukan berbanding dengan apa yang anda 
sangkakan. 

Bahagian K edna: Pembacaan Pertama 

Semua orang pemah mengalami upaya mencuba, tetapi gagal, 
menguasai sebuah buku yang sukar yang mulai dibacanya dengan 
harapan untuk menambah pemahaman. Apabila hal yang 
demikian teijadi, maka wajarlah dianggap bahawa upaya mencuba 
membaca buku itu merupakan satu kesilapan, tetapi bukan di situ 
terletak kesilapan yang sebenamya. Kesilapannya ialah mengha- 
rapkan terlalu banyak daripada pembacaan pertama sebuah buku 
yang amat sukar. Jika anda membaca dengan kaedah yang betul, 
tidak ada buku yang ditulis untuk pembaca biasa, betapa pun 
sukamya, yang dapat menyebabkan anda berputus asa. 

Apakah kaedah yang betul itu? Jawapannya adalah satu 
tatacara membaca yang penting lagi berguna yang tidak diketahui 
atau sering dilupakan. Secara mudahnya, peraturan itu adalah se- 
perti berikut: Sewaktu membaca sebuah buku yang sukar untuk 
kali pertamanya, bacalah terus tanpa berhenti-henti untuk memi- 
kirkan hal-halyang tidak dapat anda fahami dengan serta- merta. 

Janganlah pembacaan anda terhalang oleh perkara-perkara 
yang tidak anda fahami. Teruskan membaca bahagian-bahagian 
yang sukar itu, dan anda akan segera tiba pada perkara-perkara 
yang dapat anda fahami. Bacalah bahagian-bahagian ini dengan 

teliti. Anda mempunyai harapan yang lebih baik untuk 
memahami keseluruhan buku sewaktu membacanya untuk kali 
kedua, tetapi dengan syarat bahawa anda telah membaca 
keseluruhan buku sekali lalu sebelumnya. 

Apa yang dapat anda fahami dengan membaca keseluruhan 
buku hingga ke akhimya itu akan membantu anda sewaktu kemudi- 
annya berusaha membaca bahagian-bahagian yang tidak anda fa- 
hami dalam pembacaan yang pertama. Atau, jika anda tidak mem- 
baca buku itu sekali lagi, memahami sebahagian daripadanya adalah 
jauh lebih bermanfaat daripada tidak memahaminya sama sekali. 
Itulah yang akan terjadi jika anda terns sahaja berhenti membaca se- 
telah menghadapi bahagian pertama buku itu yang dirasakan sukar. 

Kita kebanyakannya diajar supaya memikirkan tentang 
perkara-perkara yang tidak kita fahami. Kita disuruh mencari 
makna kata-kata yang tidak kita kenali, dan berusaha mencari 
huraian dari buku lain tentang sesuatu yang tidak kita fahami 
dalam buku yang sedang kita baca. Akan tetapi, apabila semua 
ini dilakukan sebelum waktunya yang sesuai, maka pembacaan 
kita memperoleh mudarat, bukannya manfaat. 


A cular Pembacaan 

Dua kegiatan yang terlibat dalam pembacaan penelitian itu 
berlaku dengan cepatnya. Pembaca yang mahir akan dapat 
melaksanakan kedua-duanya dengan cepat, tanpa mengira apakah 
buku yang dibacanya itu panjang lagi sukar. 

Bagaimanakah cepatnya seseorang itu harus membaca? 
Soalan ini amatlah sukar dijawab. Kami yakin bahawa 
kebanyakan orang sepatutnya dapat membaca dengan lebih cepat 
daiipada yang mereka lakukan. Seringkali terdapat bahan bacaan 
yang terpaksa kita baca, tetapi sebenarnya tidak wajar diberikan 
perhatian yang sedemikian lama. Jika kita tidak membacanya 

dengan cepat, maka banyaklah waktu yang terbuang. Memanglah 
benar bahawa banyak orang yang membaca sesuatu dengan terlalu 
perlahan dan sepalutnya mereka membacanya dengan lebih cepat. 
Akan tetapi banyak juga orang yang membaca sesuatu dengan 
terlalu cepat, sedangkan mereka sepatutnya membaca bahan-bahan 
tersebut dengan lebih perlahan. 

Banyak buku yang malah tidak wajar dibaca secara sekilas 
pandang; sebahagiannya patut dibaca dengan cepat; dan beberapa di 
antaranya patut dibaca dengan kadar yang selalunya agak perlahan, 
untuk memungkinkan pemahaman scpenuhnya. Membaca sebuah 
buku yang patut dibaca dengan cepat secara perlahan merupakan 
suatu pembaziran. Tetapi ini hanyalah salah satu masalah 
pembacaan. Masalah-masalah yang menghalang pemahaman 
sebuah buku yang sukar itu terjadi kerana si pembaca tidak tahu 
bagaimana membaca buku yang sukar. Dia tidak tahu peraturan- 
peraturan membaca; dia tidak tahu bagaimana menyediakan diri 
untuk tugas itu. Meskipun dia membaca dengan cepat, namun 
tidak ada manfaat yang diperolehnya, kerana seringkali dia tidak 
tahu apa yang dicarinya dan tidak menyedari bahawa yang dicari 
itu telah ditemuinya. 

Soalnya bukanlah kemampuan membaca dengan cepat, tetapi 
kemampuan membaca dengan kecepatan yang berbeza-heza - dan 
mengetahui dalam keadaan yang bagaimanakah kecepatan yang 
berlainan itu harus digunakan. Pembacaan penelitian dilakukan 
dengan cepat, tetapi hal itu bukanlah semata-mata kerana anda 
membaca dengan lebih cepat, meskipun itulah yang anda lakukan; 
tetapi hal itu juga disebabkan oleh hanya sebahagian kecil buku 
itu yang anda baca apabila anda menelitinya secara sekilas 
pandang, dan juga kerana anda membacanya menurut cara yang 
berlainan. Biasanya, pembacaan analitis adalah lebih perlahan 
daripada pembacaan penelitian, meskipun pada peringkat ketiga 
itu juga tidaklah harus anda membaca keseluruhan buku dengan 

kadar yang sama. Setiap buku, betapa pun mudahnya, mengan- 
dungi bahan-bahan yang sukar yang harus dibaca dengan perlahan. 

Bagcdmana Membaca dengan Lebih Cepat 

Mata seorang pembaca muda atau tidak terlatih akan tertumpu, 
atau terhenti, sebanyak lima atau enam kali sewaktu membaca 
sesuatu bans. (Mata tidak dapat melihat sewaktu bergerak, hanya 
dapat melihat apabila berhenti). Demikianlah, satu perkataan atau 
paling banyak satu rangkai kata yang terdiri daripada dua atau tiga 
perkataan, dibaca sekaligus, sewaktu mata bergerak di sepanjang 
garisan. Lebih buruk daripada itu, mata seorang pembaca yang 
tidak mahir akan berundur, yakni kembali ke belakang, sebanyak 
sekali sekurang-kurangnya bagi setiap dua atau tiga baris - 
pandangannya kembali kepada rangkai kata atau ayat yang telah 
dibaca sebelumnya. 

Segala kebiasaan ini merupakan pembaziran dan memper- 
lambat kadar pembacaan anda. Cara itu merupakan pembaziran 
kerana akal budi, berbeza daripada mata, tidaklah perlu sekadar 
‘membaca’ satu perkataan atau satu rangkai kata setiap kali. Akal 
budi dapat memahami satu atau lebih ayat dengan ‘sekilas 
pandang — asalkan mata dapat menyediakan makluman yang 
diperlukannya. Oleh yang demikian, tugas yang utama ialah 
membetulkan penumpuan dan pemunduran pandangan, yakni 
berapa kali mata berhenti atau kembali kepada kata-kata yang 
telah dibaca, hal yang menyebabkan sedemikian banyak pembaca 
membaca dengan lambatnya. Muj urlah hal ini dapat dilakukan 
dengan mudah. Bila hal ini diiaksanakan, maka dapatlah si 
pembaca membaca secepat yang dapat dilakukan oleh akal 
budinya, tidak selambat yang ditentukan oleh gerakan matanya. 

Anda dapat membetulkan tumpuan pandangan mata anda 
dengan berlatih mengikuti tangan anda sendiri yang digerakkan 

dengan semakin lama semakin cepat menyeberangi atau menuruni 
halaman buku. Hal ini dapat anda lakukan bersendirian. Letakkan 
tiga jari yang pertama di tangan anda rapat-rapat. Gerakkan 
jari-jari itu di sepanjang satu barisan bercetak, dengan kadar yang 
agak lebih cepat sedikit daripada gerakan biasa mata anda. Cubalah 
membaca secepat gerakan tangan anda itu. Tidak lama kemudian 
anda akan dapat membaca kata-kata itu sambil mata anda bergerak 
mengikuti gerakan tangan. Berlatihlah melakukannya; tingkatkan 
kecepatan gerakan tangan anda, dan tidak lama nanti anda akan 
membaca dua atau tiga kali ganda lebih cepat daripada 
sebelumnya. 

Tetapi apakah yang anda perolehi dengan meningkatkan kadar 
pembacaan anda itu? Memanglah benar bahawa anda telah 
menghemat waktu - tetapi betapa pula halnya pemahaman anda? 
Apakah pemahaman juga turut meningkat, atau sebaliknya 
berkurangan? 

Mengikuti gerakan tangan anda tidak sahaja beikecenderungan 
mempertingkat kadar pembacaan, tetapi juga mempertingkat 
tumpuan perhatian anda sewaktu membaca. Sewaktu mengikuti 
gerakan tangan, anda tidaklah begitu berkemungkinan berasa 
mengantuk atau memikirkan sesuatu yang lain. Penumpuan 
perhatian merupakan nama lain bagi apa yang telah kita sebut 
sebagai kegiatan dalam membaca. Seorang pembaca yang baik 
membaca dengan giat, dengan sepenuh perhatian. 

Akan tetapi, tumpuan perhatian sahaja sesungguhnya tidaklah 
meninggalkan kesan yang mendalam terhadap pemahaman. 
Pemahaman melibatkan lebih daripada sekadar mampu menjawab 
soalan-soalan fakta yang mudah tentang sesebuah buku. 
Pemahaman yang terbatas ini tidaklah lebih daripada sekadar 
mampu menjawab soalan berikut tentang sesebuah buku atau 
bahan bacaan: ‘Apakah yang dinyatakannya?’ 

Buku ini bertujuan mempertingkat pemahaman anda akan 

bahan yang anda baca. Anda tidak akan memahami sebuah buku 
tanpa membacanya secara analitis, dan tujuan pembacaan analitis 
- peringkat pembacaan yang ketiga — sebagaimana yang telah 
dinyatakan, ialah untuk mempertingkat pemahaman anda. Namun 
demikian, sebelum menghuraikan pembacaan analitis, inginlah 
kita berhenti sejenak untuk merenungkan persoalan pembacaan 
sebagai suatu kegiatan. Si pembaca hendaklah melakukan 
langkah-langkah khusus tertentu jika ia ingin membaoa dengan 
baik, dan lial ini akan kita perkatakan dalam bab berikutnya. 

KITA telah memperkatakan tentang pembacaan yang aktif. Telah 
kita nyatakan bahawa pembacaan yang aktif adalah pembacaan 
yang lebih baik, dan telah kita nyatakan juga bahawa pembacaan 
penelitian selalunya bersifat aktif. Pembacaan yang demikian 
menuntut upaya. Namun demikian, belum lagi kita utarakan satu- 
satunya peraturan yang mudah bagi pembacaan aktif. Peraturan itu 
adalah: Kemukakan pertanyaan sewaktu anda membaca ~ yakni 
soalan-soalan yang mesti anda sendiri usahakan jawapannya 
sewaktu membaca itu. 

Sebarang pertanyaan? Tidak. Seni membaca memerlukan 
tabiat bertanya soalan-soalan yang wajar pada tempat-tempatnya 
yang wajar. Ada empat pertanyaan utama yang perlu anda 
kemukakan tentang sebarang buku. 

Empat Pertanyaan Asas yang Dikemukakan oleh 
Pembaca 

1 . Apakah yang diperkatakan oleh buku itu pada keseluruhan- 

nyal Anda mestilah berusaha memastikan gagasan utama buku itu 
dan bagaimana pengarangnya memperkatakan gagasan tersebut 
secara teratur dengan membahagikannya kepada beberapa 
bahagian, gagasan atau perkara yang tidaklah sebegitu penting 
seperti gagasan utama itu. 

2. Apakah yang dinyatakan oleh si pengarang , dan bagai- 
manakah ia menyatakannyal Anda mestilah berusaha menemukan 
pemikiran dan hujah-hujah utama yang digunakan oleh 
pengarangnya untuk mengutarakan perutusannya. 

3. Apakah kandungan buku itu benar, baik pada keseluruhan- 
nya mahupun pada bahagian-bahagiannya? Tidaklah mungkin 
anda menjawab soalan ini sehingga anda telah menjawab dua 
soalan yang pertama. Anda mestilah mengetahui apa yang 
diperkatakan sebelum anda dapat memutuskan apakah hal yang 
diperkatakan itu benar. Namun demikian, apabila anda memahami 
sebuah buku, perlulah anda membuat penilaian sendiri tentang 
kebenarannya, jika anda membaca secara serius. Mengetahui 
pendapat pengarangnya sahaja tidaklah memadai. 

4. Apakah buku itu penting ? Jika buku itu telah menyampai- 
kan makluman, perlulah anda menyoal erti makluman itu. 
Mcngapakah pengarang berpendapat bahawa sesuatu perkara itu 
penting diketahui? Apakah penting bagi anda mengetahuinya? 
Jika buku itu tidak sekadar memberi makluman kepada anda tetapi 
turut pula mempertingkat pemahaman anda, maka perlulah 
diperolehi pemahaman selanjutnya dengan menanyakan apakah 
lagi yang dapat dipelajari, apakah lagi yang disarankan oleh 
pembacaan anda yang terbaharu itu. 

Kita akan memperkatakan kembali keempat-empat soalan 
tersebut dalam keseluruhan buku ini. Dengan kata-kata lain, 
soalan-soalan itu merupakan peraturan-peraturan membaca yang 
asasi yang merupakan persoalan utama yang diperkatakan oleh 

bab-bab berikutnya dalam buku ini. Peraturan-peraturan itu 
dikemukakan di sini dalam bentuk soalan-soalan atas alasan-alasan 
tertentu yang amat wajar. Membaca buku pada sebarang peringkat 
yang melewati peringkat pertama pada asasnya merupakan usaha 
mengemukakan soalan-soalan kepada buku tersebut dan berasaha 
sendiri menjawabnya sebaik yang terdaya. Hal ini hendaklah 
senantiasa diingat. Di sinilah terletaknya perbezaan di antara 
seorang pembaca biasa dengan seorang pembaca yang baik. 
Pembaca biasa tidak mengemukakan soalan - dan tidak memper- 
oleh sebarang jawapan. 

Keempat-empat soalan ini hendaklah dikemukakan terhadap 
sebarang bahan yang anda baca. Pembacaan penelitian cenderung 
memberikan jawapan-jawapan yang lebih baik terhadap dua soalan 
yang pertama, jika dibandingkan dengan dua soalan yang terakhir. 
Anda boleh, malah mungkin juga perlu, membuat catatan tentang 
jawapan anda terhadap dua soalan itu, terutamanya jika anda tahu 
bahawa anda tidak mungkin dapat membaca buku itu sekali lagi 
dalam masa berhari-hari, malah berbulan-bulan lagi. 

Upaya membaca sebuah buku secara analitis tidak akan 
terlaksana sepenuhnya, kecuali anda telah memperoleh jawapan- 
jawapan bagi dua soalan yang terakhir itu - sehingga anda telah 
mempunyai tanggapan tertentu tentang hakikat yang terkandung 
dalam buku itu, baik pada keseluruhannya mahupun pada baha- 
gian-bahagiannya, sekurang-kurangnya untuk diri anda sendiri. 

Mengetahui empat soalan itu sahaja tidaklah memadai. Anda 
mestilah tidak lupa menanyakannya sewaktu membaca. Tabiat ini 
merupakan ciri seorang pembaca yang baik. Namun demikian, 
anda mestilah tahu bagaimana menjawab soalan-soalan itu dengan 
tepat lagi betul. Keterampilan yang terasuh untuk berbuat 
demikian itulah yang merupakan sew membaca. 

Jika seseorang merasa mengantuk sewaktu membaca buku- 
buku yang baik, maka hal ini seberiamya bukanlah kerana tidak 

sanggupnya dia melaksanakan upaya tersebut tetapi kerana tidak 
tahu bagaimana melakukannya. Untuk dapat terus membaca secara 
aktif, anda tidaklah sekadar perlu mempunyai hasrat untuk berbuat 
demikian tetapi juga mempunyai kemahiran - yakni seni yang 
memungkinkan anda memajukan diri melalui penguasaan sesuatu 
keterampilan yang pada mulanya kelihatan tidak mungkin dapat 
anda kuasai. 


Membentuk Tabiat Membaca 

Untuk menguasai sesuatu seni atau kemahiran, perlulah seseorang 
Hu mempunyai tabiat bekerja menurut peraturan kemahiran itu. 
Dan satu-satunya cara membentuk tabiat bekerja ialah dengan 
melakukan kerja itu. Inilah yang dimaksudkan dengan mempelajari 
melakukan sesuatu dengan melakukannya sendiri. Perbezaan di 
antara kegiatan anda sebelum dan setelah anda membentuk sesuatu 
tabiat itu adalah perbezaan di antara melakukan sesuatu dengan 
bersusah payah dan melakukannya dengan agak mudah. Setelah 
menjalani latihan, anda akan dapat melakukan sesuatu jauh lebih 
mudah daripada sewaktu anda mulai melakukannya. Dengan 
kata-kata lain, latihan melahirkan kesempumaan. 

Mengetahui peraturan sesuatu kemahiran tidaklah sama 
dengan memiliki sesuatu tabiat. Bila dinyatakan bahawa seseorang 
itu mempunyai sesuatu kemahiran, yang dimaksudkan bukanlah 
dia mengetahui peraturan membuat atau melakukan sesuatu, tetapi 
dia mempunyai tabiat tentang membuat atau melakukannya. 
Memanglah benar bahawa mengetahui peraturan merupakan 
sebahagian daripada mempelajari kemahiran. Tidaklah dapat anda 
menuruti peraturan yang tidak anda ketahui. Demikian juga, tidak 
mungkin anda mempunyai sesuatu tabiat - sebarang tabiat - tanpa 
mengikuti peraturan-peraturannya. 

Belajar membaca dengan baik samalah seperti mempelajari 

sebarang kegiatan lain. Anda mestilah melakukan latihan sehingga 
anda dapat mengikuti peraturan-peraturannya dan melakukan 
langkah-langkahnya yang berasingan tanpa memikirkan tentang- 
nya. Akan tetapi, untuk tidak menanggapnya sebagai langkah 
yang berasingan, perlulah anda terlebih dulu mempelajarinya 
sebagai langkah langkah yang berasingan. Hanya dengan yang 
demikian barulah anda dapat merangkai-rangkaikannya untuk 
memungkinkan anda menjadi pembaca yang baik. 

Sewaktu melaksanakannya. setiap satu langkah yang 
berasingan itu menuntut perhatian anda yang sepenuhnya. Setelah 
anda berlatih melaksanakan setiap bahagian itu secara berasingan, 
bukan sahaja anda dapat melakukan setiap satunya dengan lebih 
baik dan dengan perhatian yang tidak begitu mendalam, bahkan 
juga secara perlahan-lahan anda dapat merangkai-rangkaikannya 
menjadi satu kesatuan. Apabila hal ini terjadi, dan anda tidak lagi 
perlu memikirkan tentang bagaimana caranya anda membaca, 
maka dapatlah anda menumpukan seluruh perhatian pada bahan 
yang dibaca, bagi mempertingkat pemahaman anda. 

Semoga kami telah memberikan dorongan kepada anda 
dengan apa yang telah kami nyatakan dalam halaman-halaman 
buku ini. Belajar membaca dengan baik bukanlah mudah. Rukan 
sahaja membaca, terutamanya membaca dengan aktif, merupakan 
kegiatan yang sukar tetapi juga merupakan kegiatan yang 
melibatkan pemikiran. 

Memikirkan tentang tindakan-tindakan fizikal tidaklah terlalu 
sukar; memikirkan tentang kegiatan-kegiatan mental, seperti yang 
terpaksa dilakukan oleh seseorang yang mula membaca secara 
analitis, adalah jauh lebih sukar. Dia perlu memikirkan tentang 
pemikirannya sendiri dan kebanyakan kita tidak biasa berbuat 
demikian. Namun demikian, hal itu tidaklah inustahil dilakukan, 
dan seseorang yang melakukannya sudah pasti akan belajar 
membaca dengan lebih baik. 


35 




BAHAGIAN 2 

Peringkat Ketiga Pembacaan: 
Membaca Secara Analitis 




6 

Mengelaskan Buku 


PADA awal buku ini telah kita nyatakan bahawa petunjuk 
membaca ini dapat digunakan bagi sebarang jenis bahan yang 
hendak dibaca. Namun demikian, dalam memperkatakan pcraturan 
peraturan pembacaan analilis, sebagaimana yang akan dilakukan 
dalam beberapa bab yang berikutnya, kita tampaknya seperti telah 
melupakan hakikat itu. Pada umumnya, kita akan memperkatakan 
tentang pembacaan keseluruhan buku. Mengapakah demikian 
keadaannya? 

Jawapannya mudah sahaja. Membaca keseluruhan buku, 
terutamanya buku yang panjang lagi sukar, merupakan salah satu 
masalah terbesar yang mungkin dihadapi oleh seorang pembaca. 
Membaca cerita pendek biasanya lebih mudah daripada membaca 
novel; membaca rencana biasanya lebih mudah daripada membaca 
buku tentang perkara yang sama. Jika anda dapat membaca puisi 
panjang atau novel, maka tentulah anda dapat membaca puisi 
pendek atau cerita pendek; jika anda dapat membaca sebuah buku 
yang bersifat huraian - sebuah buku sejarah, atau falsafah, atau 
sains umpamanya - maka tentulah anda dapat membaca sebuah 
rencana tentang perkara yang sama. 

Oleh yang demikian, segala sesuatu yang kita perkatakan 
tentang pembacaan buku dapat juga digunakan bagi bahan-bahan 
tulisan jenis lainnya. Haruslah anda fahami bahawa apabila kita 
memperkatakan tentang pembacaan buku, maka peraturan- 
peraturan yang dibincangkan itu, mungkin dengan beberapa 
perubahan kecil, dapat pula diterapkan kepada hasil-hasil tulisan 
yang lebih mudah difahami. 


P entingnya Mengelaskan Buku 

Peraturan pertama pembacaan analitis ialah bahawa anda hendak- 
lah mengenali buku jenis apakah yang anda baca, dan hal iniperlu- 
lah anda maklumi secepat mungkin, sebaik-baiknya sebelum 
mula membaca, 

Misalnya, anda mestilah tahu apakah anda sedang membaca 
karya cereka - sebuah novel, drama atau puisi - atau apakah karya 
itu merupakan salah satu jenis buku huraian. Sebuah buku 
huraian pada asasnya terdiri daripada pandangan, teori, gagasan 
atau, dengan kata-kata lain, sesuatu pengetahuan khusus yang 
dianggap benar oleh pengarangnya dan menurut pendapatnya perlu 
anda ketahui. Kebanyakan orang tahu akan perbezaan di antara 
buku cereka dengan buku huraian, tetapi anda perlulah juga 
menyedari terdapatnya pelbagai jenis buku huraian. Soalnya 
bukanlah sekadar mengetahui buku yang mana pada asasnya 
bermanfaat, penting juga diketahui buku yang mana bermanfaat 
menurut cara tertentu. Misalnya, jenis-jenis makluman dan 
pengetahuan yang terdapat dalam buku sejarah, atau falsafah, atau 
sains, tidaklah sama. Demikian pula, persoalan yang diperkatakan 
atau kaedah yang digunakan oleh pengarangnya untuk 
menyelesaikan persoalan tidaklah sama. 

Oleh yang demikian, peraturan pertama pembacaan analitis 
itu, meskipun dapat diterapkan pada segala jenis buku, terutama 

besar gunanya bagi karya-karya bukan cereka, yakni karya 
huraian. Bagaimanakah dapat anda mematuhi peraturan ini, 
terutama bahagian keduanya? Sebagaimana yang telah disarankan, 
anda melakukannya dengan terlebih dulu meneliti sesebuah buku 
- yakni dengan melakukan pembacaan penelitian. 

Meskipun banyak hai yang dapat anda pelajari daripada judul, 
senarai kandungan, prakata, dan penunjuk sesebuali buku, namun 
tiada suatu pun daripadanya dapat membantu anda mengelaskan 
sesebuah buku, kecuali dalam fikiran anda telah ada satu sistem 
pengelasan yang umum. 

Anda tidak akan tahu dari segi apakah buku Politics oleh ahli 
falsafah Yunani purba, Aristotle, sama dengan dan berbeza 
daripada The Wealth of Nations oleh ahli ekonomi bangsa Scot 
abad kedelapan belas, Adam Smith, kecuali anda telah tahu 
tentang masalah politik dan pelbagai jenis masalah politik. 

Judul kadang-kadang dapat membantu metnpermudah 
penggolongan buku-buku. Misalnya, semua orang tahu bahawa 
buku-buku dengan perkataan matematik pada judulnya memper- 
katakan hal-hal yang sama, tetapi bukanlah semua judul 
senantiasa berguna dari segi ini. Tidaklah begitu mudah diketahui 
bahawa buku oleh pengarang zaman awal Kristian, Augustin, 
yang berjudul The City of God dan buku Social Contract oleh 
Jean Jacques Rousseau, ahli falsafah politik Perancis abad 
kedelapan belas, kedua-duanya merupakan buku-buku tentang 
politik. Setelah jadual kandungan kedua-dua buku itu diperiksa 
dengan teliti maka barulah persoalan yang sama bagi 
kedua-duanya. 

Namun demikian, menggolongkan buku-buku ke dalam 
jenis-jenis yang sama sahaja tidaklah memadai; untuk mematuhi 
peraturan pertama pembacaan ini perlulah anda mengetahui 
jenis-jenis tersebut. Judul buku tidak akan menyatakan jenisnya, 
dan demikianlah juga prakata, jadual kandungan, dan seringkali 

keseluruhan buku itu sendiri, kecuali anda telah mempunyai 
kaedah-kaedah lain untuk mengelaskan buku-buku. 

Kita telah memperkatakan tentang pengelasan buku-buku ke 
dalam jenis-jenis cereka dan huraian. Di kalangan buku-buku 
huraian, dapat kita catatkan perbezaan di antara sejarah dan 
falsafah, dan perbezaan di antara kedua-duanya dengan sains dan 
matematik. Namun ini hanyalah suatu permulaan, kerana kita 
masih belum mempunyai suatu prinsip klasifikasi. Kita akan 
memperkatakan prinsip-prinsip ini dengan lebih lanjut kemudian 
kelak, sewaktu perbincangan kita memasuki peringkat-peringkat 
pembacaan yang lebih tinggi. Untuk scmentara waktu, akan kita 
bataskan pembicaraan kita pada satu perbezaan asasi di kalangan 
semua buku huraian. Yang dimaksudkan ialah perbezaan di antara 
buku teori dan buku amali. 

Buku-Buku Teori dan Amali 

Apabila kita menyebut tentang buku-buku amali, yang kita 
maksudkan adalah buku-buku yang menyatakan kepada kita 
bagaimana sesuatu itu dilakukan, atau sepatutnya dilakukan. 
Buku-buku teori menyatakan sesuatu untuk difahami. Perbezaan 
di antara dua jenis buku ini ialah perbezaan di antara tujuan 
pengarangnya. Buku-buku amali ada hubungannya dengan 
tindakan, dan buku-buku teori ada hubungannya dengan pengeta- 
huan. Namun demikian, anda mungkin bertanya: sewaktu meng- 
gunakan buku-buku huraian, tidakkah kita menggunakan 
buku-buku yang mengandungi pengetahuan? Jawapannya ialah 
bahawa tindakan diasaskan pada pengetahuan. 

Setengah-setengah buku dan guru hanyalah berminat akan 
pengetahuan yang hendak disampaikannya. Ini tidaklah bererti 
bahawa menafikan bahawa pengetahuan ada gunanya atau sesuatu 
itu berguna hanyalah kerana sifatnya sebagai pengetahuan. Mereka 

sengaja membataskan usaha kepada satu jenis komunikasi dan 
pengajaran sahaja, dan menyerahkan jenis lainnya pada orang lain. 
Yang lainnya pula berminat akan masalah-masalah hidup manusia 
yang dapat diselesaikan oleh pengetahuan, dan bagi mereka 
pengetahuan mestilah dapat dimanfaatkan untuk tujuan tertentu. 
Pengetahuan mestilah mempengaruhi tindakan. 

Untuk menjadikan pengetahuan bersifat amali, perlulah kita 
menukarkannya menjadi peraturan-peraturan tindakan. Kita mesti- 
lah berginjak daripada mengetahui keadaan sesuatu kepada menge- 
tahui apa yang akan dilakukan untuk melaksanakan sesuatu. 
Inilah perbezaan di antara mengetahui bahawa dengan mengetahui 
bagaimana. Buku-buku teori memberitahu anda bahawa sesuatu 
itu demikian keadaannya. Buku-buku amali pula mengajari anda 
bagaimana melakukan sesuatu yang hendak anda lakukan atau 
merasa perlu melakukannya. 

Sebuah buku amali dapat mengajar kita bagaimana menjalani 
hidup kita, memberitahu kita apa yang harus dilakukan dan apa 
yang tidak, malah menyatakan ganjaran dan hukuman yang akan 
kita perolehi akibat daripada melakukan atau tidak melakukannya. 
Demikianlah, baik kita bersetuju dengan kesimpulan- 
kesimpulannya mahupun tidak, karya-karya yang demikian itu 
tetap bersifat amali. 

Seseorang yang menulis tentang sesuatu perkara secara amali 
tidaklah sekadar menyarankan sesuatu untuk kita lakukan, bahkan 
juga mendorongkan kita supaya menuruti nasihatnya. Umpa- 
manya, sebuah buku tentang ekonomi boleh mengajar kita 
bagaimana mengatur kehidupan ekonomi kita, baik sebagai 
individu mahupun sebagai masyarakat, atau sebagai negara, dan 
menyatakan apa yang akan terjadi jika kita tidak menuruti saranan 
pengarang buku itu. Kita mungkin tidak bersetuju dengan buku 
itu, namun perbezaan pendapat kita itu tidaklah menjadikan buku 
bersifat bukan amali. 

Kadangkala judul sesebuah buku itu menyatakan sifat 
amalinya. Jika judulnya mengandung kata-kata seperti ‘seni 
atau bagaimana maka tahulah anda bahawa buku itu buku 
amali. Jika judulnya menyatakan bidang-bidang yang dianggap 
bersifat amali, seperti politik, kejuruteraan, atau perdagangan, dan 
seringkali juga ekonomi, hukum, atau perubatan, maka dapatlah 
anda mengelaskan buku itu dengan agak segera. 

Jika anda tidak dapat mengelaskan sesebuah buku berdasarkan 
judul, prakata, atau jadual kandungannya, maka bacalah buku itu 
dengan sekilas pandang. Jika sering anda temui kata-kata seperti 
‘seharusnya’ dan ‘sepatutnya’, ‘baik’ dan ‘tidak baik’, ‘tujuan’ dan 
kaedah , maka buku itu merupakan buku amali. Anda akan 
menemui ayat-ayat yang menyatakan bahawa sesuatu hendaklah 
dilakukan (atau dihasilkan); atau bahawa inilah cara yang betul 
untuk melakukan (atau menghasilkan) sesuatu; atau bahawa 
sesuatu itu lebih baik daripada yang lainnya sebagai keadaan yang 
hendak dicapai, atau sebagai langkah yang hendak dipilih. Sebagai 
bandingan, sebuah buku teori sering menggunakan kata ‘adalah’, 
bukannya kata-kata ‘seharusnya’ atau ‘sepatutnya’. Buku itu 
berusaha menyatakan hakikat tentang sesuatu, bukannya bahawa 
sesuatu itu sepatutnya diubah. 

Namun demikian, masalahnya tidaklah semudah yang cuba 
kita gambarkan itu. Kita hanyalah mencuba menunjukkan 
beberapa pertanda yang akan membantu anda mengenali perbezaan 
antara buku amali dan buku teori. Janganlah anda bergantung 
sepenuhnya pada pertanda-pertanda ini. Misalnya, buku tentang 
ekonomi boleh bersifat amali mahupun teori, dan ada buku yang 
sebahagiannya bersifat amali dan sebahagiannya bersifat teori. 
Namun demikian, pada umumnya amatlah berguna jika anda dapat 
memastikan apakah sesebuah buku itu dimaksudkan oleh 
pengarangnya sebagai buku teori atau buku amali. 

Jenis-Jenis Buku Teori 

Buku-buku teori biasanya digolongkan sebagai buku sejarah, 
sains, atau falsafah. Bagi buku sejarah, perkataan ‘sejarah’ itu 
sendiri sering terdapat pada judulnya. Jika tidak, maka besar 
kemungkinannya bahawa prakata atau jadual kandungannya akan 
menyatakan bahawa buku itu memperkatakan tentang sesuatu 
yang telah terjadi pada masa lalu - tidak semestinya pada zaman 
silam yang terlalu lama; buku itu mungkin mengisahkan tentang 
sesuatu yang terjadi beberapa hari yang lalu. Sejarah merupakan 
pengetahuan tentang peristiwa-peristiwa atau benda-benda khusus 
yang bukan sahaja wujud pada masa lalu tetapi juga mengalami 
satu rentetan perubahan dalam satu jangka waktu tertentu. Si 
penulisnya menceritakan apa yang terjadi dan sering juga 
membuat ulasan tentang pentingnya kejadian itu. Sejarah 
senantiasa memperkatakan tentang perkara-perkara yang pemah 
wujud, atau peristiwa-peristiwa yang pernah terjadi pada kala 
tertentu di tempat tertentu. 

Akan tetapi, sains memperkatakan tentang perkara yang 
boleh terjadi pada sebarang waktu atau tempat. Ahli sains 
mencuba menemukan hukum-hukum atau kenyataan-kenyataan 
umum dan ingin mengetahui bagaimana sesuatu itu terjadi pada 
kebanyakan waktu, atau setiap waktu, bukannya bagaimana 
terjadinya perkara-perkara khusus pada waktu tertentu pada masa 
lalu. 

Judul sebuah buku sains biasanya tidaklah sebegitu terserlah 
seperti judul buku sejarah. Perkataan ‘sains’ sekali sekala 
dikemukakan, tetapi lebih sering judulnya hanyalah menyebut 
perkara yang diperkatakan. Selain itu perlu pula dipastikan apakah 
perkataan itu milik ahli sains atau ahli falsafah. Hal itu pun 
tidaklah selalu jelas. Misalnya, Sir Isaac Newton (1642 - 1727), 
ahli falsafah dan matematik Inggeris, menulis buku yang berjudul 

Mathematical Principles of Natural Philosophy. Bagi kita, 
bukunya itu bukanlah karya falsafah; buku itu merupakan salah 
sebuah karya sains yang terpenting. 

Falsafah sama seperti sains, dan berbeza daripada sejarah, 
kerana bidang itu berusaha mencapai hakikat-hakikat umum dan 
tidak berusaha menyatakan tentang peristiwa-peristiwa masa lalu 
yang khusus. Akan tetapi ahli falsafah tidaklah mengemukakan 
pertanyaan-pertanyaan yang sama seperti yang dikemukakan oleh 
ahli sains, dan tidak pula digunakannya kaedah yang sama untuk 
menjawab soalan-soalan itu. 

Oleh kerana judul dan nama bidang tidak mungkin membantu 
memastikan apakah sesebuah karya itu karya falsafah atau sains, 
maka bagaimanakah dapat kita memastikannya? Ada satu tatacara 
yang pada hemat kami senantiasa mendatangkan hasil, meskipun 
anda mungkin terpaksa membaca beberapa bab buku tersebut 
sebelum tatacara itu dapat diterapkan. Jika sebuah buku teori pada 
asasnya membicarakan perkara-perkara yang tidak anda alami 
setiap hari dalam kegiatan-kegiatan biasa, maka buku itu merupa- 
kan karya sains. Jika sebaliknya, maka karya itu merupakan karya 
falsafah. 

Perbezaan ini mungkin memeranjatkan. Biarlah kita hurai- 
kan. Jika anda hendak melaksanakan ujikaji-ujikaji yang 
diperkatakan dalam Two New Sciences oleh ahli sains Itali, 
Galileo (1564 -1642), maka anda akan memerlukan bahan-bahan 
istimewa. Bahan-bahan ini, dan cara-cara anda menggunakannya, 
tidaklah merupakan bahagian daripada pengalaman hidup sehari- 
hari manusia biasa. 

Namun demikian, sebuah buku falsafah tidak memperkatakan 
sebarang fakta atau pengamatan yang terletak di luar pengalaman 
manusia biasa. Seorang ahli falsafah meminta pembacanya 
menaksir hasil tulisannya berdasarkan pengalaman biasa sehari- 
hari pembaca itu sendiri. 

Perbezaan yang dihuraikan ini akan lebih mudah difahami 
apabila kita nyatakan bahawa sains bersifat ujikaji dan bergantung 
pada pengamatan bahan-bahan istimewa, sedangkan tidak ada yang 
diperlukan oleh falsafah selain akal budi yang sihat. Ringkasnya, 
hal ini bererti bahawa falsafah dan sains adalah berbeza, bukannya 
bahawa yang satu adalah lebih baik atau lebih penting daripada 
yang lainnya. Ada beberapa persoalan tertentu, setengahnya amat 
penting, yang dapat diselesaikan oleh seseorang yang tahu 
bagaimana memikirkan tentangnya dan merenungkan bagaimana 
persoalan-persoalan itu dipengaruhi oleh pengalaman biasa 
manusia. Namun, terdapat pula persoalan-persoalan lain yang 
hanya dapat diselesaikan melalui kaedah penerokaan atau ujikaji 
yang tertentu, yakni ujikaji-ujikaji yang memerlukan pengalaman 
istimewa. 

Baik ahli falsafah mahupun ahli sains perlu mengamati dan 
berfikir, namun mereka memikirkan tentang pengamatan yang 
berlainan jenisnya. Selain itu mereka membuktikan kesimpulan- 
kesimpulan mereka dengan cara yang berlainan - ahli sains 
dengan memperlihatkan hasil-hasil pengalaman istimewanya, 
manakala ahli falsafah dengan memperlihatkan pengalaman- 
pengalaman yang sepunya bagi semua manusia. 

Perbezaan kaedah ini senantiasa terserlah dalam buku-buku 
falsafah mahupun buku-buku sains, dan dengan yang demikian 
dapatlah anda memastikan buku jenis apakah yang sedang anda baca. 

Hal ini penting diketahui, kerana para ahli sains dan para ahli 
falsafah tidaklah berfikir dengan cara yang sama, dan demikian 
pula halnya para penulis sejarah. Semua penulis ini menegakkan 
hujah-hujahnya dengan cara yang berlainan. 

Anda mungkin mengemukakan bantahan bahawa kita telah 
mempergunakan terlalu banyak waktu untuk masalah pengelasan 
buku, terutama bagi peringkat sebelum buku-buku itu dibaca. 
Apakah hal ini benar-benar penting? 

Bantahan anda itu dapat dijawab dengan mengingatkan anda 
bahawa terdapat kaedah yang berlainan untuk mengajar mata 
pelajaran yang berlainan. Oleh yang demikian, terdapatlah juga 
kaedah yang berlainan untuk mempelajarinya. Hubungan di antara 
buku dan para pembacanya adalah sama dengan hubungan di antara 
guru dengan muridnya. Oleh yang demikian, kerana jenis-jenis 
pengetahuan berlainan, maka buku-buku juga menyampaikan 
pengajarannya kepada kita secara yang berlainan. Jika kita hendak 
memahaminya, maka perluiah kita belajar membaca setiap jenis 
buku dengan caranya yang betul. 

Struktur Sebuah Buku 


SETIAP buku mempunyai struktur asasi, dan menjadi tugas anda se- 
bagai seorang pembaca yang analitis untuk mengenali struktur itu. 

Mengenali struktur itu amatlah penting bagi pemahaman 
anda terhadap sebarang buku, dan dua peraturan berikutnya dalam 
pembacaan analitis didasarkan pada hakikat ini. Kita menyatakan 
‘sebarang buku’. Peraturan-peraturan ini dapat digunakan bagi 
karya puisi mahupun bagi karya sains, dan bagi sebarang jenis 
buku huraian. Namun demikian, kegunaannya adalah berbeza bagi 
jenis-jenis buku yang berlainan. Kesepaduan sebuah novel 
tidaklah sama dengan kesepaduan buku tentang politik, dan 
bahagian-bahagiannya juga tidaklah daripada jenis yang sama, 
serta tidak pula bahagian-bahagian itu diadun menurut cara yang 
sama. Namun demikian, setiap buku yang wajar dibaca 
mempunyai satu kesepaduan dan adunan bahagian-bahagian yang 
dilakukan dengan teliti. 

Menyerlahkan Kesepaduan Sebuah Buku 

Peraturan kedua dalam pembacaan analitis ialah: Nyatakan 

kesepaduan keseluruhan buku itu dalam satu ayat, atau paling 
banyak tidak lebih daripada beberapa ayat. 

Ini bererti bahawa anda hendaklah menyatakan pokok 
pembicaraan seluruh buku itu dengan seringkas mungkin. Anda 
mestilah dapat memerikan kandungan buku itu, bukan dengan 
sekadar menamakan bidangnya, tetapi dengan menyatakan pem- 
bicaraan pengarangnya tentang bidang tersebut dengan beberapa 
perkataan. Melakukan ini bererti menemukakan tema buku 
tersebut, atau menemukakan gagasan pokokn ya. 

Sebuah buku merupakan sebuah hasil seni. Lebih tinggi 
nilainya, baik sebagai sebuah buku mahupun sebagai hasil seni, 
maka lebih jitu pulalah kesepaduannya. Hal ini sama benarnya 
bagi seni muzik dan lukisan mahupun bagi buku-buku cereka dan 
huraian, namun anda perlulah menyedari kesepaduan itu dengan 
jelas. Satu-satunya cara untuk mengetahui bahawa anda telah 
mencapai kesedaran itu ialah dengan menyatakan pada cliri sendiri, 
atau pada orang lain, bentuk kesepaduan itu dengan beberapa 
perkataan. Seorang pembaca yang berkata, ‘saya tahu akan 
kesepaduan itu tetapi tidak dapat menyatakannya,’ mungkin tidak 
mengetahui pokok pembicaraan buku tersebut. 

Kebanyakan novel mempunyai kesepaduan perlakuan yang 
satu, yakni plot utama yang memadukan keseluruhan cerita. 
Setelah mengetahui plotnya, dan melaluinya mengetahui 
kesepaduan buku itu, maka dapatlah anda meletakkan bahagian- 
bahagian lain cerita itu pada tempatnya yang wajar. Anda 
mungkin melakukannya terhadap novel-novel yang pemah anda 
baca. Misalnya, plot novel Tom Jones , novel Inggeris abad 
kedelapan belas oleh Henry Fielding, dapat diikhtisarkan sebagai: 
lelaki menemui gadis, lelaki kehilangan gadis, dan lelaki 
memenangi hati si gadis, Sesungguhnya, demikianlah plot 
kebanyakan novel. Dengan menyedari hal ini, kita ketahui bahawa 
terdapat hanya sebilangan kecil plot di alam ini. Perbezaan di 

antara cerita yang baik dan yang jelek bergantung pada apa yang 
dilakukan oleh pengarangnya terhadap plot itu, pada hal-hal 
terperinci yang digunakannya, dan caranya cerita itu ditulis. 

Kesepaduan sebuah karya sejarah, seperti plot sebuah novel, 
merupakan satu kenyataan tentang peristiwa-peristiwa. Peraturan 
kedua dalam pembacaan analitis memerlukan jenis jawapan yang 
sama bagi karya sejarah mahupun bagi karya cereka. 

Anda tidaklah semestinya perlu mencari kesepaduan sesebuah 
buku itu dengan usaha sendiri. Seringkali si pengarang buku mem- 
bantu anda. Misalnya, dia mungkin menghuraikan kesepaduan 
kerangka bukunya dalam prakata. Dari segi ini, buku-buku 
huraian adalah berbeza sama sekali daripada karya cereka. Seorang 
penulis karya sains atau karya falsafah tidak mempunyai sebarang 
sebab untuk memeranjatkan anda. Sesungguhnya, bertambah tidak 
memeranjatkan sesebuah buku huraian itu, maka bertambah 
besarlah kemungkinan anda membacanya hingga ke akhir buku. 
Dan seperti sebuah rencana suratkhabar, sebuah buku huraian 
mungkin menghuraikan kandungannya dalam beberapa ayatnya 
yang pertama. 

Berpandulah pada apa yang dinyatakan oleh pengarangnya, 
tetapi ingatlah selalu bahawa tanggungjawab menemukan 
kesepaduan itu akhimya terletak pada si pembaca, sama seperti 
tanggungjawab mempunyai kesepaduan itu terletak pada si 
penulis. Tanggungjawab itu dapat anda laksanakan dengan tulus 
hanya dengan membaca keselumhan buku itu. 

Ada dua perkara yang patut anda catatkan sebelum perbin- 
cangan diteruskan. Yang pertamanya ialah mencatatkan betapa 
seringnya seorang pengarang, terutamanya pengarang yang baik, 
membantu anda menyatakan perencanaan bukunya. Namun 
demikian. kebanyakan pembaca masih juga tidak menyedarinya 
dan tidak dapat menyatakan dengan ringkas apakah yang 
diperkatakan oleh buku itu pada keseluruhannya. Sebahagiannya, 

hal ini disebabkan oleh tidak dapatnya dia menuturkan ayat-ayat 
yang jelas dan ringkas. Sebahagiannya pula, hal ini disebabkan 
oleh si pembaca lupa akan peraturan ini dalam pembacaan. Akan 
tetapi hal itu juga memperlihatkan bahawa para pembaca biasanya 
memberikan perhatian yang sedikit sahaja terhadap kata-kata 
pengantar si pengarang, samalah seperti perhatian yang diberikan 
terhadap judul bukunya. Y ang keduanya merupakan satu amaran. 

Ingatlah bahawa suatu kesepaduan dapat dinyatakan menurut 
cara yang berlainan. Tidaklah terdapat satu cara sahaja yang betul 
untuk melakukannya, kerana sesebuah buku itu merupakan 
sesuatu yang berlainan bagi pembaca yang berlainan. Suatu 
kenyataan itu adalah lebih baik daripada kenyataan yang lain, jika 
sekiranya kenyataan itu lebih ringkas, lebih tepat, dan lebih 
menyeluruh. Akan tetapi kenyataan-kenyataan yang berlainan 
boleh sahaja sama baiknya, atau sama sahaja tidak baiknya. 
Namun demikian, meskipun pembaca-pembacanya berlainan, 
namun bukunya adalah sama, dan ada beberapa hakikat tentang 
buku tersebut yang dapat dipersetujui bersama. 

Seni Mengikhtisar Buku 

Peraturan ketiga dalam pembacaan analitis adalah: senaraikan 
bahagian-bahagian utama buku itu, dan perlihatkan bagaimana 
bahagian-bahagian itu diadun menjadi satu kesepaduan dengan cara 
menghubungkan di antara satu dengan lainnya, dan setelah itu 
dengan keseluruhannya. 

Peraturan ini amat rapat hubungannya dengan peraturan yang 
kedua, kerana kesepaduan yang diutarakan dengan baik memper- 
lihatkan bahagian-bahagian yang utama daripada keseluruhan itu; 
anda tidak mungkin dapat memahami keseluruhannya tanpa 
melihat bahagian-bahagiannya dan menyedari pentingnya 
bahagian-bahagian itu. Tidaklah memadai sekadar mengetahui 

bagaimana keseluruhan itu menjadi satu; anda juga mestilah 
mengetahui bagaimana keseluruhan itu bersifat berbilang, dan 
bagaimana bahagian-bahagian berpadu membentuk keseluruhan 
itu. Jika bahagian-bahagian itu tidak saling berhubungan, maka 
keseluruhan itu hanyalah merupakan satu himpunan, bukannya 
satu kesatuan. 

Setiap satu bahagian sebuah buku yang baik mempunyai 
darjah kebebasan yang tertentu. Yang kita maksudkan ialah setiap 
bahagian itu mempunyai struktumya yang tersendiri, yang agak 
berbeza daripada struktur bahagian-bahagian lainnya. Namun 
demikian, bahagian itu mestilah berhubungan dengan bahagian- 
bahagian lainnya dan mempunyai tempatnya dalam kesepaduan 
yang menyeluruh itu. Anda mestilah menyedari struktur 
bahagian-bahagian tersebut. Oleh kerana itu, peraturan yang 
ketiga memerlukan anda mengikhtisarkan setiap bahagian. Setiap 
satunya mestilah dianggap sebagai keseluruhan yang tidaklah 
begitu penting, setiap satunya dengan kesepaduannya yang 
tersendiri. 

Ada satu kaedah yang dapat anda gunakan sebagai petunjuk 
sewaktu melaksanakan peraturan ini. Mulailah dengan kenyataan 
anda tentang kesepaduan buku itu, dan kemudiannya senaraikan 
bahagian-bahagian utamanya yang teradun untuk membentuk 
kesepaduan. Setelah itu, nyatakan apakah yang diperkatakan oleh 
setiap satu bahagian itu. Kemudiannya, bahagikan setiap satu 
bahagian utama itu ke dalam beberapa pecahan, dan nyatakan 
gagasan yang terkandung dalam setiap pecahan. Setelah itu 
bahagikan setiap pecahan kepada bahagian-bahagiannya, bahagian- 
bahagian itu pula kepada bahagian-bahagian yang lebih kecil, dan 
seterusnya sehingga anda selesai mengikhtisar buku itu seteliti 
yang anda rasakan perlu. 

Tidaklah ada buku yang perlu diberikan ikhtisar sepenuhnya 
bagi setiap bahagian, serta bahagian daripada bahagiannya. 

Meskipun setelah anda menjadi lebih mahir, anda tidak akan 
hendak membaca setiap buku dengan darjah upaya yang sama. 
Betapa terperincinya ikhtisar anda itu adalah bergantung pada 
jenis buku yang anda baca dan tujuan anda membacanya. Anda 
akan mendapati bahawa hanya beberapa buku sahaja yang 
memerlukan ikhtisar terperinci. Bagi kebanyakan buku, anda 
hanya perlu memperoleh rangka umum strukturnya sahaja. 
Seorang pembaca yang mahir malah tidak pun menuliskan 
ikhtisarnya, tetapi jika dia diminta menghuraikan struktur buku 
itu, maka dia akan menerapkan kaedah umum yang telah kita 
perkatakan itu. 

Ikhtisar anda itu tidaklah perlu didasarkan pada bab-bab dalam 
buku itu, meskipun strukturnya cukup teratur. Bab dan bahagian- 
bahagian lainnya itu dikemukakan oleh pengarang dengan tujuan 
untuk membantu anda, tetapi anda hendaklah menggunakannya 
hanya sebagai petunjuk, dan tidak bergantung sepenuhnya pada 
pembahagian itu untuk ikhtisar anda sendiri. 

Seringkali, anda akan mendapati bahawa sebuah buku yang 
baik itu lebih terperinci perencanaannya daripada yang anda sedari 
setelah pandangan pertama. Dari segi pandangan mata kasamya, 
sebuah buku itu mungkin kelihatan lebih bersahaja daripada 
hakikat sebenamya. Perlulah anda mengkaji buku itu dengan lebih 
teliti untuk menemukan struktur yang sebenamya. 

Sejauh manakah pentingnya menemukan struktur yang 
sebenamya itu? Pada pendapat kami, hal itu amatlah penting. 
Anda tidak akan berhasil menyatakan kesepaduan sebuah buku 
tanpa mengetahui bahagian-bahagiannya. Hanya setelah anda 
mengikhtisarkan bahagian-bahagiannya itu, dan memperlihatkan 
bagaimana gagasan utamanya diperkembangkan, barulah dapat 
anda merasa pasti bahawa kenyataan anda tentang kesepaduan 
buku itu telah mencapai maksud sepenuhnya. 

Hubungan Antara Sem Membaca dan Seni Menulis 

Peraturan-peraturan membaca yang telah kita perkalakan dalam 
bab ini juga merupakan peraturan-peraturan menulis. Menulis dan 
membaca mempunyai hubungan di antara satu dengan lainnya 
yang sama seperti hubungan di antara mengajar dan belajar. Jika 
para pengarang dan para guru tidak mengatur tatacara komunika- 
sinya, jika mereka gagal mencapai kesepaduannya dan mengadun 
bahagian-bahagiannya menjadi satu keseluruhan, maka tidaklah 
ada gunanya mengarahkan para pembaca untuk menemukan kese- 
paduan itu dan menyerlahkan struktumya yang menyeluruh. 

Namun demikian, peraturan-peraturan itu tidaklah dituruti 
dengan cara yang sama oleh para pembaca dan para penulis. Si 
pembaca berusaha menyerlahkan struktur - yakni untuk menemu- 
kannya - sedangkan si pengarang bermula dengan kerangkanya dan 
berusaha melindunginya. Tujuannya adalah untuk menerapkan se- 
ninya, sebagai seorang penulis, untuk melindungi struktur tersebut. 

Mengapakah si pengarang berbuat demikian? Mengapakah 
sebuah buku huraian tidak dapat semata-mata merupakan satu 
ikhtisar pokok persoalannya? Sebabnya bukanlah sekadar buku 
itu akan menjadi hambar, tetapi juga perkara-perkara terperinci 
yang dikemukakan bersama rangka kasar bukunya itu memberikan 
semacam ‘nyawa’ kepada buku tersebut - nyawa yang tidak akan 
wujud tanpa huraian terperinci itu. 

Dua peraturan ini akan membantu anda memutuskan apakah 
sebuah buku ditulis dengan baik, atau sebaliknya. Jika setelah 
menjadi pembaca yang mahir, anda masih tidak menemukan 
kesepaduan sesebuah buku itu, dan tidak pula dapat mengenalpasti 
bahagian-bahagiannya serta hubungannya antara satu dengan lain, 
maka besar kemungkinannya buku itu bukanlah buku yang baik. 
Anda tidaklah harus membuat keputusan ini dengan tergesa-gesa; 
mungkin kesalahannya adalah pada anda, bukannya pada buku itu. 

Namun demikian, tidaklah pula anda harus senantiasa membuat 
kesimpulan yang demikian dan setiap kali mengandaikan bahawa 
yang bersalah adalah anda sendiri, bukannya buku itu. 

Harus pula kita nyatakan bahawa dua peraturan ini dapat 
digunakan bagi pembacaan bahagian-bahagian yang panjang dalam 
sebuah buku huraian, yakni bahagian yang mempunyai 
kesepaduannya sendiri. Inilah salah satu perbezaan yang utama di 
antara karya cereka dengan karya bukan cereka. Jika sebuah novel 
merupakan karya yang baik, maka gagasannya yang utama 
terdapat pada keseluruhan buku itu; gagasan itu tidak mungkin 
akan diketemukan dengan membaca satu bahagian daripadanya 
sahaja. Akan tetapi, anda mungkin dapat menemukan gagasan 
utama dalam buku karya Aristotle, umpamanya, dengan membaca 
bahagian-bahagiannya yang tertentu dengan teliti. Namun begitu, 
dengan berbuat demikian tidaklah dapat anda menuruti peraturan 
ketiga, yakni menyenaraikan bahagian-bahagian utama buku itu. 


Menemukan Tujuan Si Pengarang 

Ada satu lagi peraturan pembacaan analitis yang hendak kami 
perkatakan. Peraturan itu dapat diperkatakan dengan ringkas dan 
huraian panjang-lebar tidaklah diperlukan. Peraturan ini merupa- 
kan perulangan, dalam bentuk yang lain, akan langkah yang telah 
anda laksanakan jika anda telah mematuhi peraturan-peraturan 
kedua dan ketiga. 

Peraturan yang keempat dapat dinyatakan begini: Nyatakan 
masalah atau masalah-masalah yang cuba diselesaikan oleh si 
pengarang. Pengarang sesebuah buku itu bermula dengan 
persoalan, atau satu set persoalan, yang tertentu. Buku itu 
sepatutnya mengandungi jawapan, atau jawapan-jawapan, terhadap 
persoalan tersebut. 

Si pengarang mungkin, atau mungkin tidak, menyatakan 

apakah persoalan-persoalan itu sewaktu dia berusaha menjawabnya 
dalam bukunya. Apakah dia menyatakannya atau tidak, lebih-lebih 
lagi jika dia tidak menyatakannya, adalah tugas anda sebagai 
pembaca menyatakan persoalan itu dengan cara yang setepat 
mungkin. Anda sepatutnya dapat menyatakan persoalan utama 
yang cuba dijawab oleh buku itu, dan anda sepatutnya dapat 
menyatakan persoalan-persoalan yang tidak begitu penting yang 
merupakan bahagian-bahagian daripada persoalan utama itu, 
Bukan sahaja anda sepatutnya dapat memahami semua persoalan 
itu, tetapi dapat pula menyusunnya mengikut urutan pentingnya. 
Soalan-soalan yang mana yang perlu dijawab dahulu, dan yang 
mana pula dijawab kemudian? 

Anda dapat melihat hubungan antara peraturan ini dengan 
peraturan-peraturan yang memerlukan anda menyatakan 
kesepaduan buku serta mencari bahagian-bahagiannya. Sementara 
anda mencuba mencari persoalan-persoalan yang dikemukakan 
oleh pengarangnya, terpaksa pula anda melihat keseluruhan dan 
bahagian-bahagiannya dengan cara yang lain. 

Sewaktu membaca sebarang jenis buku, selalunya amatlah 
bermanfaat untuk mencuba menyatakan apa yang sedang diusaha- 
kan oleh pengarangnya. Pembaca yang gagal mematuhi peraturan 
ini tidak akan dapat melihat kesepaduan sesebuah buku, kerana 
alasan bagi kesepaduan itu tidak akan disedarinya. Ikhtisarnya 
tentang buku itu akan menunjukkan bahawa dia tidak memahami 
tujuan struktumya. 

Jika anda tahu tentang jenis-jenis soalan yang mungkin 
ditanyakan oleh seseorang tentang sesuatu perkara, maka anda 
akan menjadi seorang yang mahir menemukan persoalan-persoalan 
yang dikemukakan oleh seseorang pengarang. Soalan-soalan itu 
dapat dinyatakan dengan ringkas: Apakah sesuatu itu wujud? 
Apakah jenis bendanya? Apakah yang menyebabkannya wujud, 
atau dalam keadaan bagaimanakah benda itu dapat wujud atau 

mengapakah benda itu wujud? Apakah tujuannya? Apakah kesan 
daripada kewujudannya? Apakah ciri-cirinya? Apakah hubungan- 
nya dengan benda-benda lain daripada jenis yang sama, atau daripa- 
da jenis yang lain? Bagaimanakah benda itu bertindak? Semua 
soalan ini merupakan soalan teoritis. Apakah hasil-hasil yang 
akan ditemui? Kaedah apakah yang akan dipilih untuk mencapai 
tujuan yang tertentu? Apakah langkah-langkah yang perlu 
dilakukan untuk mencapai objektif tertentu? Dalam keadaan- 
keadaan tertentu, apakah yang wajar dilakukan, atau apakah yang 
lebih baik dilakukan? Dalam keadaan yang bagaimanakah lebih 
baik melakukan yang ini daripada yang itu? Semua soalan ini 
merupakan soalan amali. 

Senarai soalan ini tidaklah menyeluruh, tetapi mewakili 
jenis-jenis soalan yang paling sering dikemukakan oleh seseorang 
yang berusaha memperoleh pengetahuan teoritis atau amali. 
Senarai ini mungkin dapat membantu anda mengenalpasti persoalan- 
persoalan yang cuba diselesaikan oleh seorang pengarang dalam 
bukunya. Bagi hasil sastera imaginatif, soalan-soalannya 
mungkin perlu dipinda sedikit sebanyak, namun senarai ini masih 
ada gunanya. 

Bahagian Pertama dalam Pembacaan A tudilis 

Kini telah kita nyatakan dan huraikan empat peraturan yang 
pertama dalam pembacaan analitis. Dengan meneliti sesebuah 
buku sebelum membacanya, dapatlah anda menerapkan peraturan- 
peraturannya dengan lebih baik. 

Perlulah disedari bahawa empat peraturan ini membentuk satu 
kelompok peraturan yang mempunyai satu tujuan. Secara bersama, 
peraturan-peraturan itu memberikan pada pembaca pengetahuan 
tentang struktur sesebuah buku. 

Tidaklah perlu keseluruhan sebuah buku dibaca sekali untuk 

menerapkan empat peraturan ini, dan kemudian membacanya 
sekali lagi untuk menerapkan peraturan-peraturan lainnya. 
Pembaca yang mahir menerapkan semua peraturan sekaligus. 
Namun demikian, haruslah anda sedari bahawa mengetahui 
struktur sesebuah buku merupakan bahagian pertama pembacaan- 
nya secara analitis. 

Menerapkan empat peraturan ini membantu anda menjawab 
soalan: Apakah yang diperkatakan oleh buku ini secara 
keseluruhannya? Anda tentu ingat bahawa dalam Bab 5 kami 
nyatakan bahawa anda perlu mencari gagasan utama sesebuah 
buku dan memastikan bagaimana pengarangnya membincangkan 
gagasan itu secara teratur dengan memecahkannya menjadi 
gagasan-gagasan atau perkara-perkara yang tidak begitu penting. 
Menerapkan empat peraturan pertama dalam pembacaan analitis 
akan menyediakan sebahagian besar daripada makluman yang 
perlu anda ketahui untuk menjawab soalan tersebut. 

Oleh kerana bahagian pertama pembacaan analitis telah kita 
perkatakan, ada baiknya jika kita nyatakan peraturan-peraturan itu 
sekali lagi sebelum kita berganjak ke bab yang berikutnya pula. 

1 . Kenalilah jenis buku yang sedang anda baca. 

2. Nyatakan dengan ringkas kesepaduan keseluruhan buku itu. 

3. Senaraikan bahagian-bahagian utama buku itu, dan ikhtisarkan 
bahagian-bahagian tersebut sebagaimana anda mengikhtisarkan 
seluruh buku itu. 

4. Nyatakan persoalan atau persoalan-persoalan yang cuba disele- 
saikan oleh pengarangnya. 

Memahami Istilah-Istilah Pengarang 


ANDA kini telah bersedia untuk memasuki bahagian yang 
berikutnya dalam pembacaan analitis, bahagian yang juga terdiri 
daripada empat peraturan. Yang pertama di antara peraturan- 
peraturan ini ada hubungannya dengan memahami istilah-istilah 
yang digunakan pengarang. Jika pembaca tidak memahami 
istilah-istilah yang digunakan pengarang, maka tidak berlakulah 
komunikasi dari yang satu kepada yang lainnya, kerana istilcih 
merupakan alat bagi penyaluran pengetahuan. 

Kata-Kata dan Istilah 

Suatu istilah tidaklah sekadar suatu kata. Jika istilah dan kata 
tidak ada bezanya, maka anda hanyalah perlu mencari kata-kata 
yang penting dalam sesebuah buku untuk memahami istilah- 
istilah pengarangnya. Akan tetapi sesuatu kata boleh mempunyai 
pelbagai erti, terutamanya sebuah kata yang penting. Jika 
pengarang menggunakan kata dengan suatu pengertian tertentu, 
dan pembacanya membaca dengan pengertian yang lain, maka 
yang disalurkan itu hanyalah perkataan, bukan pengertian. Jika 

terdapat kekaburan dalam komunikasi, maka sebenamya tidaklah 
terdapat komunikasi - jika ada pun hanyalah komunikasi yang 
tidak sempuma. 

Komunikasi merupakan suatu upaya yang dilakukan oleh 
seseorang untuk berkongsi sesuatu dengan seorang yang lain. 
Upaya itu mencapai kejayaannya hanya dengan tercapainya 
pemahaman bersama. Apabila terdapat kekaburan dalam komuni- 
kasi pengetahuan, yang dapat diperkongsikan hanyalah kata-kata 
yang dituturkan atau ditulis oleh seseorang serta didengar dan 
dibaca oleh yang lainnya. Tidaklah terdapat pemahaman bersama 
antara penulis dan pembaca. Oleh yang demikian, untuk me- 
mungkinkan komunikasi berhasil sepenuhnya, perlulah kedua-dua 
pihak itu menggunakan kata-kata yang sama dengan pengertian 
yang sama. Apabila hal ini terjadi, maka berlakulah komunikasi. 

Istilah adalah kata yang digunakan tanpa kekaburan. 
Kebanyakan kata mempunyai pelbagai pengertian, tetapi suatu 
kata yang mempunyai pelbagai pengertian itu dapat digunakan 
dengan satu pengertian pada setiap kali. Apabila si penulis dan si 
pembaca, pada satu ketika, dapat menggunakan kata yang tertentu 
dengan hanya satu pengertian, maka dalam penggunaannya yang 
pasti itu dapatlah si pembaca memahami si penulis. 

Istilah-istilah wujud hanya sewaktu berkomunikasi. Istilah 
wujud tatkala seorang penulis berusaha menghindarkan kekaburan, 
dan seorang pembaca membantunya dengan berusaha memahami 
kata-kata yang digunakannya. Terdapat pelbagai peringkat 
kejayaan dalam upaya ini. Oleh kerana pemahaman istilah-istilah 
merupakan salah satu pencapaian asasi dalam seni menulis dan 
membaca, maka dapatlah kita menanggap istilah sebagai 
penggunaan kata-kata secara mahir demi komunikasi pengetahuan. 

Sebagaimana yang mungkin telah anda jangka, yang kami 
perkatakan ini hanyalah para penulis dan buku-buku jenis huraian. 
Para penulis puisi dan karya-karya cereka tidaklah begitu 

mementingkan penggunaan kata kata pasti seperti para penulis 
buku-buku huraian. Dapat dihujah bahawa puisi yang paling baik 
adalah puisi yang paling kabur, dan pemah dinyatakan, dengan 
agak saksama, bahawa seorang penyair seringkali dengan sengaja 
menjadikan puisinya kabur. Inilah salah satu perbezaan yang 
utama antara puisi dan cereka, dan karya huraian. 

Kita kini telah sedia untuk mengemukakan peraturan yang 
kelima bagi pembacaan buku-buku huraian. Peraturannya demikian: 
Carilah kata-kata yang penting dalam sesebuah buku, dan pasti- 
kan pengertian pengarangnya akan kata-kata itu. Perhatikan 
bahawa peraturan itu mempunyai dua bahagian. Bahagian yang 
pertama ialah meneari kata-kata yang penting, dan bahagian yang 
kedua ialah meinastikan makna setepatnya kata-kata tersebut, seia- 
ras dengan penggunaan pengarangnya. 

Tujuan kelompok kedua dalam peraturan-peraturan pembacaan 
analitis bukanlah untuk menyusurgalur struktur sesebuah buku, teta- 
pi untuk menghuraikan kandungan atau perutusannya. Tiga per- 
aturan lagi dalam kelompok ini akan dipcrkatakan dalam bab bcrikut- 
nya, tetapi ada dua perkara yang perlu anda lakukan: pertama, anda 
mestilah menganggap bahasanya semata-mata sebagai kata-kata; dan 
kedua, tinjauan anda mestilah melewati bahasa itu sendiri, yakni 
kepada pengertian istilah-istilah yang digunakan oleh pengarangnya. 

Oleh kerana bahasa tidak senantiasa murni, maka komunikasi 
mungkin terganggu. Kata-kata mungkin mempunyai lebih daripada 
satu pengertian. Peraturan-peraturan kelompok kedua ini bertujuan 
untuk mengalasi kesukaran tersebut. Kita dapat mengharapkan 
seorang penulis yang baik berusaha keras membantu pemahaman 
kita, tetapi kita tidaklah harus menyerahkan segala-galanya 
kepadanya. Sebagai pembaca kita mestilah membantunya. Apakah 
pemahaman tercapai bergantung pada apakah si pembaca dan si 
penulis telah sama-sama berusaha. 

Mencari Kata-Kata yang Penting 

Kita kini bersedia untuk memperkatakan peraturan yang memerlu- 
kan si pembaca memahami istilah istilah yang digunakan oleh 
pengarang. Bagaimanakah usaha ini dilakukannya? Bagaimanakah 
dia mencari kata-kata yang penting dalam sesebuah buku? 

Satu hal dapat kita pastikan. Bukan semua kata yang diguna- 
kan pengarang merupakan kata penting. Hanya kata-kata yang 
digunakannya dengan cara yang istimewa merupakan kata penting 
baginya dan bagi kita sebagai pembaca. Yang penting kita 
perhatikan ialah setengah-setengah kata dalam sesebuah buku itu 
lebih penting daripada kata-kata lainnya. Oleh kerana kebanyakan 
kata yang digunakan oleh pengarang merupakan kata-kata yang 
didengar oleh pembaca dalam perbualan sehari-hari, maka tidaklah 
ada masalah yang timbul. Si pembaca sudah biasa dengan 
kekaburan ertinya dan telah mengenal kelainan-kelainan ertinya 
dari satu ayat ke ayat yang lain. 

Namun demikian, tidaklah harus kita lupakan bahawa pada 
waktu-waktu lain dan di tempat-tempat lain, beberapa kata biasa 
tidak begitu meluas penggunaannya seperti pada waktu kini. 
Sewaktu membaca buku-buku yang ditulis pada zaman silam, 
kata-kata yang digunakan pengarangnya mungkin lebih sukar 
dikenali kerana kata-kata itu lebih biasa bagi orang-orang pada 
tempat dan waktu tertulisnya buku itu. Namun demikian, 
kebanyakan kata dalam sebarang buku dapat dibaca seolah-olah 
kata-kata itu merupakan kata-kata yang kita gunakan sewaktu 
berbual-bual dengan teman-teman pada waktu ini. 

Anda tidak akan dapat menemukan kata-kata penting itu tanpa 
berusaha memahami ayat-ayat yang mengandungi kata-kata itu. 
Jika anda tidak memahami ayat-ayat itu sepenuhnya, maka hal itu 
mungkin disebabkan oleh anda tidak mengetahui erti beberapa 
kata yang digunakan oleh pengarangnya. Jika anda menandakan 

kata-kata yang menimbulkan masalah itu, maka mungkin anda 
akan dapati bahawa itulah kata-kata yang digunakan oleh 
pengarangnya dengan cara yang istimewa. Anda tentu tidak akan 
menghadapi sebarang masalah dengan kata-kata yang digunakan 
oleh pengarangnya secara biasa. 

Oleh yang demikian, bagi anda sebagai pembaca kata-kata 
yang paling penting adalah kata-kata yang menimbulkan masalah. 
Besar kemungkinannya bahawa kata-kata itulah juga yang penting 
bagi pengarangnya. 

Mungkin juga kata-kata yang penting bagi pengarangnya itu 
tidak menimbulkan sebarang masalah bagi anda. Dengan yang 
demikian, anda telah memahami istilah-istilah yang digunakan 
pengarang. Hanya apabila anda tidak dapat memahami pengarang 
maka anda diperlukan melakukan usaha yang lebih. 

Kata -Kata Khas dan Kosa Kata Khas 

Terdapat pelbagai cara lain untuk mencari kata-kata penting daiam 
sesebuah buku. Cara yang pertama dan paling mudah ialah meng- 
amati penggunaan khas yang mungkin dilakukan oleh pengarang 
terhadap kata-kata tertentu. berbeza daripada kata-kata lainnya. 

Misalnya, sesuatu kata itu mungkin dicetak secara yang 
berlainan daripada kata-kata lain, atau si pengarang mungkin 
membincangkan crti-ertinya yang berlainan dan memperkatakan 
pengertian yang digunakannya. Dan jika seorang pengarang 
berbantah dengan penulis-penulis lain tentang makna sesuatu 
kata, serta menyatakan bagaimana mereka telah menggunakan 
kata tersebut, dan mengapa ia memutuskan untuk menggunakan- 
nya dengan pengertian yang lain, maka dapatlah anda memastikan 
bahawa kata itu penting baginya. 

Setiap bidang mempunyai kosa katanya yang tersendiri. 
Setengah-setengah pengarang sejak semula menghuraikan kosa 


64 



MEMAHAMI ISTILAH-ISTILAH PENGARANG 


katanya yang khas itu, namun selalunya pembacalah yang harus 
menemukannya senditi. 

Jika si pengarang tidak menyatakan kata-kata tersebut, maka 
si pembaca mungkin dapat raengenalpasti kata-kata itu melalui 
sedikit pengetahuan tentang bidang itu. Jika dia tahu serba sedikit 
tentang ekonomi sebelum mulai membaca The Wealth of Nation 
oleh Adam Smith, misalnya, maka tidaklah begitu sukar baginya 
mengenalpasti kata-kata khas itu. Dalam hal ini peraturan 
menganalisa struktur sebuah buku mungkin dapat membantu. 
Jika anda tahu jenis bukunya, apa yang diperkatakannya secara 
keseluruhan, dan apakah bahagian-bahagiannya yang utama, 
tidaklah begitu sukar anda mengasingkan kosa kata khasnya 
daripada kata-kata biasa. Judul, daftar kandungan, dan prakata yang 
dikemukakan pengarang mungkin berguna bagi tujuan ini. 

Sebagaimana yang anda lihat, perkataan ‘kekayaan’ (wealth), 
misalnya, mempunyai pengertian yang khas bagi Adam Smith, 
dan anda akan segera dapat membuat senarai kata penting lain 
yang digunakannya, seperti buruh, keuntungan, gaji, wang, harga, 
dan penghasilan. 

Jika sesuatu bidang itu mempunyai kosa kata yang khas, 
seperti dalam ekonomi misalnya, tugas mengenalpasti kata-kata 
penting itu tidaklah sukar. Anda dapat mengenalnya mungkin 
kerana anda tahu serba sedikit tentang bidang itu atau kerana 
kata-kata tersebut agak luar biasa dan, dengan yang demikian, 
tentunya khas bagi bidang itu. Namun demikian, terdapat pelbagai 
bidang yang tidak mempunyai kosa kata yang baku. 

Umpamanya, para ahli falsafah sering mempunyai kosa kata 
yang bersifat peribadi. Kadangkala mereka mencipta kata-kata 
baharu atau menjadikan kata-kata khas dari kata-kata biasa dengan 
memberikan erti khas kepadanya. Kaedah yang terakhir ini akan 
menimbulkan masalah bagi pembaca yang menyangka bahawa dia 
tahu erti kata tersebut lalu menganggapnya seolah-olah seperti 

kata biasa. Namun demikian, kebanyakan pengarang yang baik 
mengingatkan para pembacanya jika sekiranya mereka mengguna- 
kan kata-kata biasa dengan pengertian yang khas. 

Sejumlah kata-kata yang agak terbatas bilangannya yang 
menyatakan gagasan-gagasan utama seseorang pengarang itu 
merupakan kosa katanya yang khas. Kata-kata itu merupakan 
kata-kata penting dalam pengutaraan hujahnya, dan merupakan 
kata-kata yang paling penting baginya. Kata-kata itu juga sepatut- 
nya penting bagi anda sebagai pembaca, dan demikianlah pula hal- 
nya sebarang kata lain yang pengertiannya tidak jelas bagi anda. 

Jika anda membaca sebuah buku yang dapat meningkatkan 
pemahaman anda, beberapa kata yang terdapat di dalamnya 
mungkin sukar anda fahami. Jika anda menganggapnya semata- 
mata sebagai kata-kata biasa, seperti kata-kata yang anda temui 
dalam rencana suratkhabar, maka tidaklah anda mencapai sebarang 
kemajuan. Pemahaman anda tidak akan meningkat jika anda tidak 
berusaha mempelajari erti istilah-istilah yang digunakan oleh 
pengarang. 

Mencari Makna 

Mengenalpasti kata-kata penting itu hanyalah permulaan tugas 
anda. Usaha itu hanyalah menunjukkan kepada anda tempat- 
tempat di dalam buku yang memerlukan usaha yang lebih dari 
anda. Terdapat satu bahagian lagi daripada peraturan kelima 
pembacaan ini. Sekarang marilah kita perkatakan bahagian itu. 
Katakanlah anda telah menandakan kata-kata yang menimbulkan 
masalah. Apa pula langkah berikutnya? 

Terdapat dua kemungkinan utama. Si pengarang meng- 
gunakan kata-kata tersebut dengan satu pengertian sahaja setiap 
kali, atau dia menggunakannya dengan dua atau lebih pengertian, 
yang bertukar-tukar dari setempat ke setempat. Dalam hal yang 

pertama, kata itu merupakan satu istilah. Dalam hal yang kedua, 
kata itu mewakili pelbagai istilah. 

Berdasarkan kemungkinan-kemungkinan ini, cubalah pastikan 
apakah sesuatu kata itu mempunyai satu atau pelbagai rnakna. 
Jika terdapat pelbagai makna, cubalah cari hubungan antara 
makna-makna itu. Selain itu, pastikan tempat-tempat kata itu 
digunakan dengan salah satu pengertian tersebut, dan lihatlah 
apakah ayat yang mengandungi kata tersebut dapat menjelaskan 
sebab bagi perubahan makna itu. Hal ini akan memudahkan anda 
mengikuti perencanaan pengarangnya. 

Akan tetapi, anda mungkin bertanya: Bagaimanakah 
seseorang dapat mengetahui makna-makna tersebut? Jawapannya 
ialah bahawa anda dapat menemukan makna sesuatu kata yang 
tidak andafahami berdasarkan makna semua kata lain yang anda 
fahami, yang terdapat di sekitarnya. Inilah sahaja caranya, betapa 
pun sukar kelihatannya cara itu. Kebanyakan kata-kata dalam 
sesebuah buku yang anda baca merupakan kata-kata yang dikenali. 
Kata-kata itu terdapat di sekitar kata-kata yang sukar itu, dan 
mempengaruhi serta mendatangkan kesan tertentu terhadap 
kata-kata yang sukar difahami itu. Dengan menggunakan kata-kata 
sekitaran itu, anda mempunyai segala bahan yang diperlukan 
untuk mencari makna kata-kata yang tidak anda fahami. 

Kami sama sekali tidak menyatakan bahawa tugas ini mudah. 
Kami sekadar menekankan bahawa usaha tersebut tidaklah 
mustahil dilaksanakan. Jika usaha ini mustahil, maka tidak akan 
dapat seseorang itu membaca buku untuk memperoleh pemahaman. 
Hakikat bahawa anda dapat mempelajari sesuatu dari sebuah buku 
menunjukkan bahawa buku itu mungkin mengandungi kata-kata 
yang tidak anda fahami dengan mudah. Jika anda tidak dapat 
mempelajari makna kata-kata tersebut dengan usaha anda sendiri, 
maka jenis pembacaan yang kami huraikan itu tidaklah mungkin 
dilaksanakan. Tidaklah dapat kita bergerak dari kurang pemahaman 

kepada lebih pemahaman semata-mata dengan membaca sebuah 
buku. 

Tidaklah terdapat satu kaedah sahaja bagi melaksanakan usaha 
ini. Setiap satu kata baharu yang anda pelajari akan menjadikan 
perkataan berikutnya lebih mudah dipelajari. Anda akan melaku- 
kan kesilapan, namun sambil anda menyelesaikan pembacaan 
buku itu, anda akan menyedari kesilapan itu lalu membetulkan- 
nya. Jika buku itu merupakan buku yang baik, maka istilah- 
istilah yang digunakan oleh pengarangnya tidaklah kabur, dan 
anda akan dapat memahaminya dengan sedikit usaha sahaja. 
Dalam hal ini, seperti dalam peraturan-peraturan pembacaan yang 
lainnya, buku-buku yang jelek penulisannya tidaklah seenak 
buku-buku yang baik penulisannya untuk dibaca. Jika si 
pengarang menggunakan kata-kata dengan cara yang kabur, maka 
tidaklah dapat anda memahami apa yang cuba dinyatakannya. 
Yang anda ketahui hanyalah bahawa maksudnya tidaklah 
disampaikan dengan jelas. 

Haruslah diingat bahawa satu kata dapat mewakili pelbagai 
istilah. Sesuatu kata yang mempunyai pelbagai makna boleh 
digunakan dengan salah satu pengertiannya atau lebih daripada 
satu pengertian. Misalnya, kata ‘membaca’ mungkin bermakna 
membaca sebarang jenis buku, atau mungkin bererti membaca 
sebuah buku untuk petunjuk dan bukannya hiburan, atau 
membaca untuk kefahaman dan bukannya makluman. Dengan 
kata-kata lain, jika terdapat hubungan di antara makna-maknanya, 
maka satu kata sahaja dapat mewakili semua makna, sebahagian 
daripadanya, atau satu makna sahaja setiap kali kata itu 
digunakan. Jika makna perkataan itu jelas setiap kali digunakan, 
maka kata yang digunakan itu merupakan satu istilah. 

Selalunya, seorang penulis yang baik tidaklah menggunakan 
kata yang sama berulang kali. Sebaliknya, dia akan menggunakan 
kata-kata yang berlainan, dengan makna yang sama atau berlainan, 

sebagai kata-kata penting dalam bukunya. Dalam hal ini, satu 
istilah diwakili oleh dua atau lebih kata yang mempunyai makna 
yang sama. Hal ini amatlah penting diperhatikan. Jika anda 
menyangka bahawa setiap kali si pengarang menukar kata-katanya 
dia juga menukar istilahnya, anda sebenarnya melakukan 
kesalahan yang sama besamya dengan menyangka bahawa setiap 
kali dia menggunakan kata yang sama istilahnya tidak berubah. 

Satu frasa mungkin juga merupakan satu istilah, dan segala 
bentuk hubungan yang terdapat di antara kata-kata dan istilah 
berlaku juga antara istilah dan frasa. Dua frasa mungkin menyata- 
kan istilah yang sama, dan satu frasa mungkin pula menyatakan 
pelbagai istilah. Biasanya, suatu frasa tidaklah begitu berkemung- 
kinan untuk bersifat kabur seperti suatu kata. Oleh kerana suatu 
frasa merupakan satu kelompok kata-kata yang saling berhubungan, 
seperti frasa ‘pembacaan untuk pemahaman’, maka tiap satu kata 
dalam frasa itu telah dibatasi maknanya. Oleh sebab itulah 
seorang penulis mungkin menggunakan frasa yang dibentuk 
dengan teliti, bukannya satu kata, jika ia hendak memastikan 
bahawa anda memahami maksudnya. 

Anda akan mendapati bahawa kefahaman anda terhadap 
sesebuah buku itu akan meningkat dengan tinggi jika anda 
berusaha mengenalpasti kata-kata dan frasa-frasa penting di 
dalamnya, dan kemudian berusaha mengetahui maknanya dan 
memahami istilah- istilah yang digunakan oleh pengarangnya. 
Tidak sering perubahan yang begitu kecil terhadap tabiat 
pembacaan mendatangkan kesan yang begitu besar. 


69 



9 


Memastikan Mesej Pengarang 


DALAM buku jenis huraian, seringkali si pengarang 
memberitahu kita tujuan bukunya dalam prakatanya. Biasanya, dia 
berjanji akan mengajari kita tentang sesuatu. Untuk mengetahui 
apakah seseorang pengarang itu memenuhi janjinya, perlulah kita 
mencari pemyataan pandangannya (proposition). 

Pernyataan pandangan dalam sebuah buku merupakan satu 
pengucapan, satu pemyataan tentang sikap pengarangnya tentang 
sesuatu. Dia mengutarakan sesuatu yang dianggapnya benar, atau 
tidak benar. Dia menyatakan sesuatu itu sebagai hakikat. Biasanya, 
si pembaca perlulah memahami istilah-istilah yang digunakan 
oleh si pengarang sebelum dapat difahaminya pandangan yang 
dinyatakan oleh pengarang itu, yakni apakah sikap yang 
diutarakannya. Oleh kerana itulah peraturan kelima dalam 
pembacaan analitis, yang telah kita perkatakan dalam bab yang 
lalu, ada hubungannya dengan kata-kata dan istilah, sedangkan 
peraturan yang keenam pula ada hubungannya dengan ayat-ayat 
dan pemyataan pandangan. 

Peraturan yang ketujuh rapat hubungannya dengan peraturan 
yang keenam. Si pengarang mungkin jujur dalam kenyataan- 

kenyataan yang dibuatnya tentang fakta atau pengetahuan, dan kita 
selalunya mengandaikan demikian. Melainkan jika kita hanya 
berminat akan keperibadian si pengarang, kita sepatutnya tidaklah 
berpuas hati dengan sekadar mengetahui pendapatnya. Pernyataan 
pandangannya tidak lebih daripada pengucapan pendapat peribadi- 
nya, melainkan dia mengemukakan hujah-hujah bagi pandangan- 
nya itu. Jika buku itu dan bidang yang diperkatakannya dan bukan 
semata-mata peribadi pengarangnya yang sebenarnya menarik 
minat kita, maka yang ingin kita ketahui bukanlah sekadar 
pernyataan pandangannya tetapi juga alasannya menghendaki kita 
menerima pandangannya itu. 

Oleh yang demikian, peraturan yang ketujuh ada hubungannya 
dengan pelbagai jenis hujah. Terdapat pelbagai macam alasan, dan 
pelbagai cara penakulan. Kadangkala dapat dihujah bahawa sesuatu 
itu benar, namun kadangkala yang dapat dinyatakan ialah bahawa 
sesuatu itu mungkin benar. Namun demikian, setiap jenis hujah 
terdiri daripada sejumlah kenyataan yang saling berhubungan 
menurut cara tertentu. Hal ini dikatakan sekian kerana sekian. Di 
sini, perkataan ‘kerana’ itu menunjukkan bahawa ada alasan 
dikemukakan. Antara kata-kata lain yang menunjukkan 
terdapatnya hujah adalah: jika hal ini benar, maka..:, atau, oleh 
kerana itu, maka..:, atau, oleh yang demikian, maka .... 

Suatu hujah biasanya terdiri daripada satu gugusan atau satu 
rentetan kenyataan yang menjadi alasan bagi satu kesimpulan. 

Oleh yang demikian, satu himpunan ayat diperlukan untuk 
menyatakan sesuatu hujah. Asas, atau prinsip, sesuatu hujah itu 
tidak semestinya senantiasa dinyatakan terlebih dulu, namun 
demikian dari asas itulah berkembangnya suatu kesimpulan. Jika 
hujahnya jitu, maka kesimpulannya selaras dengan asas 
persoalannya. Namun ini tidaklah bererti bahawa kesimpulan 
tersebut benar, kerana salah satu atau semua asas yang mefahirkan 
kesimpulan itu mungkin sahaja palsu. 

Kita telah beralih daripada istilah kepada pernyataan 
pandangan kepada hujah secara peralihan daripada kata-kata atau 
frasa kepada ayat kepada himpunan ayat-ayat, atau perenggan. 
Unsur terkecil yang bermakna dalam sesebuah buku adalah kata. 
Memanglah benar, tetapi tidaklah memadai, jika dikatakan bahawa 
sebuah buku terdiri daripada kata-kata. Buku juga terdiri daripada 
kelompok-kelompok kata, dan juga kelompok-kelompok ayat. 
Pembaca yang aktif tidak sekadar memberikan perhatian pada 
kata-kata dan kelompok-kelompok kata tetapi juga pada ayat-ayat 
dan kelompok-kelompok ayat. Tidaklah ada cara lain untuk 
menemukan istilah-istilah, pernyataan pandangan dan hujah-hujah 
pengarangnya. 

Sewaktu meneliti struktur sebuah buku, kita bermula dengan 
keseluruhan buku dan kemudian membahagi-bahagikan pada 
pelbagai bahagiannya. Bahagian-bahagian utama sebuah buku 
mengandungi sejumlah pernyataan pandangan dan biasanya 
beberapa hujah. Akan tetapi, jika anda terus membahagikan buku 
ltu kepada bahagian-bahagian, akhirnya anda pasti akan berkata: 
Dalam bahagian ini, pernyataan yang berikut dikemukakan’. 
Setiap satu kenyataan ini berkemungkinan merupakan satu 
pernyataan pandangan, dan sebahagian daripadanya bila dihubung- 
kan di antara satu dengan lainnya, mungkin pula membentuk satu 
hujah. 

Demikianlah, kedua-dua proses tersebut, yakni membuat 
ikhtisar dan memahami, berpadu pada peringkat pernyataan pan- 
dangan dan hujah. Anda menemukan pernyataan pandangan 
dan hujah-hujah dengan membahagikan buku pada beberapa ba- 
hagian. Anda juga menemukan hujah-hujah dengan mengkaji 
bagaimana hujah-hujah itu dibentuk daripada pernyataan- 
pernyataan pandangan dan istilah-istilah. Setelah selesai melak- 
sanakan dua langkah ini, dapatlah anda menyatakan bahawa 
anda sebenamya mengetahui kandungan sesebuah buku itu. 

Ay at- Ay at dan Pernyataan Pandangan 

Sama seperti peraturan tentang kata-kata dan istilah-istilah, dalam 
bab ini juga kita memperkatakan tentang hubungan di antara 
bahasa dan pemikiran. Ayat-ayat merupakan bahagian daripada 
bahasa, dan pemyataan pandangan merupakan bahagian daripada 
pemikiran dan pengetahuan. 

Bukan sahaja satu ayat dapat mengucapkan beberapa 
pernyataan pandangan, tetapi juga satu pemyataan pandangan 
dapat pula diucapkan oleh dua atau lebih ayat. Bukan setiap ayat 
dalam sebuah buku mengucapkan pernyataan pandangan. 
Setengah-setengah ayat mengemukakan soalan; ayat-ayat itu 
menyatakan persoalan, bukannya jawapan. Pernyataan pandangan 
merupakan jawapan terhadap persoalan. Pemyataan-pemyataan itu 
merupakan pengutaraan pengetahuan atau pendapat. Ayat-ayat 
yang lain pula menyatakan harapan atau tujuan. Ayat-ayat itu 
memberikan sedikit gambaran tentang rancangan pengarangnya, 
tetapi tidak menyerlahkan pengetahuan yang hendak dikemukakan- 
nya. 

Satu ayat mungkin dapat mengucapkan pemyataan-pemyataan 
pandangan yang berlainan, jika terdapat perubahan pada istilah 
yang disalurkan oleh kata-katanya. Misalnya, ‘Pembacaan adalah 
pembelajaran’ merupakan sebuah ayat yang mudah; namun jika di 
suatu tempat ‘pembelajaran’ bererti memperoleh makluman dan di 
tempat lain pula bererti mempertingkat pemahaman, maka 
pernyataan pandangannya tidaklah lagi sama: kesan istilahnya 
telah berubah. Namun ayatnya masih juga yang sama. 

Bukan semua ayat semudah ayat ‘Pembacaan adalah 
pembelajaran’ itu. Apabila kata-katanya digunakan dengan cara 
yang jelas, sebuah ayat mudah biasanya mengucapkan satu 
pemyataan pandangan. Namun demikian, ayat-ayat Iain sesungguh- 
nya merupakan satu himpunan ayat-ayat yang dihubungkan oleh 

kata-kata seperti ‘dan’ atau ‘jika ... maka’ atau ‘bukan sahaja ... 
tetapi juga’. Ayat-ayat yang demikian itu dapat mengucapkan 
sejumlah pernyataan pendapat yang saling berhubungan menjadi 
suatu hujah. Ayat-ayat tersebut mungkin sukar dimengerti, tetapi 
tanpa mengenalpasti setiap pernyataan pandangan yang berlainan 
itu, tidaklah mungkin anda mempertimbangkan pernyataan 
pengarang itu dengan saksama. 

Telah cukup meluas kita perkatakan tentang apa yang kita mak- 
sudkan dengan perbezaan antara ayat dan pernyataan pandangan, dan 
kini akan kita perkatakan pula peraturan-peraturan yang berikutnya. 
Namun demikian, haruslah diingat bahawa peraturan-peraturan bam 
ini, seperti peraturan-peraturan bagi memahami istilah-istilah 
pengarang. pada asasnya adalah untuk buku-buku jenis huraian. 

Mencari Ay at- Ay at Terpetiting 

Peraturan pembacaan yang keenam adalah: Tandakan ayat-ayat yang 
paling penting dalam sesebuah buku, dan pastikan pernyataan- 
pemyataan pandangan yang terkandung di dalamnya. Bagaimanakah 
dapat kita mengenalpasti ayat-ayat yang terpenting itu? Selain itu, 
bagaimanakah pula dapat kita menemukan pernyataan, atau pemya- 
taan-pemyataan pandangan yang terkandung di dalamnya? 

Kebanyakan ayat dalam sesebuah buku, seperti kebanyakan 
kata-kata, tidak akan menimbulkan sebarang kesukaran pada anda, 
dan anda dapat membacanya dengan agak cepat. Sebagai pembaca, 
yang penting bagi anda adalah ayat-ayat yang menuntut usaha un- 
tuk memahaminya, kerana sewaktu membaca buat kali pertamanya 
ayat-ayat itu tidaklah jelas. Anda memahaminya secukupnya untuk 
menyedari bahawa anda perlu memahaminya dengan lebih menda- 
lam. Ayat-ayat itu anda baca dengan lebih perlahan dan lebih teliti 
jika dibandingkan dengan ayat-ayat lainnya. Ayat-ayat tersebut 
mungkin bukan ayat-ayat yang terpenting bagi pengarangnya, 

namun mungkin juga demikian, kerana besar kemungkinannya 
anda raengalami kesukaran paling besar bagi memahami perkara- 
perkara terpenting yang diucapkan oleh pengarang. 

Bagi pengarang pula, ayat-ayat yang terpenting adalah ayat- 
ayat yang menyatakan sikap yang menjadi asas bagi keseluruhan 
hujahnya. Biasanya, sebuah buku tidak sekadar terdiri daripada 
satu kenyataan mudah tentang suatu hujah, atau satu rentetan 
hujah-hujah. Si pengarang mungkin menghuraikan bagaimana ia 
tiba pada kesimpulannya, atau mengapa ia berpendapat bahawa 
kesimpulan-kesimpulannya itu penting. Dia mungkin memper- 
katakan tentang kata-kata yang terpaksa digunakannya. Dia 
mungkin menyebut tentang karya-karya orang lain. Namun 
demikian, Kesimpulannya dan alasan-alasan yang dikemukakannya 
bagi ke simp ulan-kes imp ulan itulah yang merupakan bahagian- 
bahagian yang paling penting dalam bukunya. 

Setengah-setengah pengarang membantu anda mencari ayat- 
ayat yang utama, baik secara menyatakan ayat-ayat yang penting 
mahupun secara mencetak ayat-ayat itu dengan gaya yang khas. 
Namun demikian, seringkali pembaca sendirilah yang mesti 
mencari ayat-ayat itu. Pelbagai cara dapat dilakukan. Salah satu 
caranya telah kita sebut. Jika si pembaca sedar akan perbezaan di 
antara bahagian-bahagian yang dapat difahaminya dengan cepat 
dengan bahagian-bahagian yang sukar difahami, maka mungkin 
dia akan dapat mengenalpasti ayat-ayat yang paling bererti. 
Mungkin anda mulai sedar tentang betapa pentingnya merasa 
bingung dan menyedari bahawa anda sedang kebingungan. Jika 
anda tidak pemah menyoal diri sendiri sebarang soalan tentang 
makna sesuatu ayat, maka tidaklah dapat anda mengharapkan buku 
itu memberi sebarang pengetahuan baru kepada anda. 

Jika anda telah menandakan kata-kata yang penting, maka 
kata-kata itu akan mengarahkan pandangan anda kepada ayat-ayat 
yang sepatutnya dikaji dengan lebih mendalam. Namun demikian, 

anda mungkin mendapati bahawa beberapa kata akan anda tandai 
hanya setelah anda merasa bingung akan makna sesuatu ayat. 
Kadangkala istilahnya yang anda ketemukan terlebih dulu, dan 
kadangkala pemyataan pandangannya pula. Jika anda tahu akan 
istilah yang dinyatakan oleh kata-kata itu, maka anda akan 
memahami pemyataan pandangan dalam ayat tersebut; dan jika 
anda memahami pemyataan pandangannya, maka anda juga akan 
memahami istilah-istilahnya. 

Pemyataan-pemyataan pandangan yang utama dalam sesebuah 
buku semestinya terkandung dalam hujah-hujahnya yang utama. 
Pernyataan-pernyataan itu semestinya merupakan asas atau 
kesimpulan hujah-hujah tersebut. Oleh yang demikian, jika anda 
dapat mengenalpasti ayat-ayat yang tampaknya membentuk satu 
rentetan, yakni satu rentetan yang mempunyai permulaan dan 
akhiran, mungkin anda telah menemukan ayat-ayat yang penting. 

Suatu hujah merupakan suatu urutan pemikiran. Dengan 
kenyataan ini kita maksudkan bahawa hujah itu mungkin bermula 
dengan kenyataan yang sebenarnya merupakan kesimpulan dan 
kemudiannya mengemukakan alasan-alasan bagi kesimpulan itu. 
Atau, hujah itu mungkin bermula dengan alasan-alasan dan 
beralih ke arah kesimpulan. Namun demikian, betapa pun urutan- 
nya, hujah itu mempunyai permulaan dan akhiran. Banyak orang 
menyangka bahawa mereka tahu cara membaca, kerana mereka 
membaca dengan kadar yang berbeza-beza. Namun ayat-ayat yang 
mereka baca dengan perlahan-Iahan itu bukanlah ayat-ayat yang 
sepatutnya dibaca demikian. Mereka berhenti sejenak apabila 
terdapat ayat-ayat yang menarik minat, bukannya sewaktu terdapat 
ayat-ayat yang membingungkan. Inilah salah satu masalah yang 
dihadapi sewaktu membaca buku yang ditulis beberapa tahun yang 
lalu. Semua buku lama mengandungi fakta-fakta yang agak 
memeranjatkan, kerana perbezaannya daripada apa yang kita 
ketahui hari ini. Akan tetapi, sewaktu membaca untuk 

pemahaman bukanlah fakta-fakta jenis itu yang anda can. Minat 
anda terhadap si pengarang, atau terhadap bahasanya, atau terhadap 
zaman waktu dia menulis merupakan hal yang sama sekali lain 
daripada tujuan anda untuk memahami gagasan-gagasannya. 
Peraturan-peraturan yang kita perkatakan ini dapat membantu anda 
melaksanakan tujnan memahami gagasan tersebut, bukannya 
minat anda akan hal-hal yang lain itu. 

Mencari Pemyataan-Pemyataan Pandangan 

Andaikan bahawa anda telah menemukan ayat-ayat yang penting. 
Setelah itu, perlu pula anda menemukan pernyataan, atau 
pemyataan-pernyataan, pandangan yang terkandung dalam setiap 
satu ayat tersebut. Dengan kata-kata lain, ini bermaksud bahawa 
anda mestilah mengetahui makna ayat tersebut. Anda mengenal- 
pasti istilah dengan memastikan makna sesuatu kata daripada 
caranya kata itu digunakan dalam sesuatu ayat. Demikian pula, 
anda mengenalpasti pemyataan-pernyataan pandangan dengan 
mengetahui makna semua kata dalam ayat itu, terutamanya 
kata-kata yang asas. 

Terdapat hanya dua perbezaan di antara mencari istilah-istilah 
yang diucapkan oleh kata-kata dan pemyataan-pernyataan 
pandangan yang diucapkan oleh ayat. Bagi pernyataan pepdapat, 
lebih banyak bahan anda gunakan. Anda menggunakan ayat-ayat 
di sekitarnya untuk memahami ayat yang diperkatakan, seperti 
juga anda menggunakan kata-kata di sekitarnya untuk membantu 
anda memahami kata tertentu. Dalam kedua-dua hal ini, anda 
bergerak dari sesuatu yang anda fahami ke arah perlahan-lahan 
memahami sesuatu yang pada mulanya tidak anda fahami. 

Satu perbezaan lagi ialah bahawa setengah-setengah ayat 
mengucapkan lebih daripada satu pernyataan pandangan. Anda 
hendaklah mencari semua pernyataan pandangan yang berlainan, 

tetapi mungkin saling berhubungan, dalam setiap ayat yang 
penting. Dengan latihan, anda akan semakin mahir melakukannya. 

Ujian yang paling baik untuk mengetahui apakah anda telah 
memahami sesuatu pemyataan pandangan dalam sesebuah ayat 
ialah apakah anda dapat menyatakan pemyataan pandangan itu 
dengan kata-kata anda sendiri. Jika sewaktu diminta menghuraikan 
maksud pengarang dalam ayat tertentu anda hanya mampu 
mengulang kata-katanya, dengan beberapa perubahan kecil pada 
susunan kalimat, maka anda mungkin tidak faham akan 
maksudnya. Anda sepatutnya dapat menyatakan hal yang sama 
dengan kata-kata yang sama sekali lain. Jika anda tidak dapat 
berbuat demikian, maka yang telah tersalur kepada anda daripada 
pengarang hanyalah kata-kata, bukannya pemikiran atau 
pengetahuan. Yang anda selami hanyalah kata-katanya, hukan 
akal budinya. Dia mencuba menyalurkan pengetahuan, dan yang 
anda perolehi hanyalah kata-kata. 

Pengarang sendiri mungkin mengucapkan pemyataan 
pandangan yang sama dengan kata-kata yang berbeza-beza dalam 
tulisannya. Seorang pembaca yang tidak memahami pemyataan 
pandangan itu pada kali pertamanya mungkin akan menganggap 
pengucapan kali keduanya sebagai pemyataan pandangan yang 
sama sekali bam. 

Pengarang yang berlainan sering kali menyatakan hal yang 
sama dengan kata-kata yang berbeza, atau menyatakan hal-hal 
yang berlainan dengan kata-kata yang hampir sama. Pembaca 
yang tidak dapat mefewati soal bahasa untuk menyelami 
persoalan istilah dan pemyataan pandangan, tidak mungkin akan 
dapat membandingkan gagasan-gagasan yang dikemukakan oleh 
pelbagai pengarang. Berdasarkan perbezaan dalam kata-kata yang 
digunakan, si pembaca itu mungkin menyangka bahawa para 
pengarang itu berbeza pendapat, atau dia mungkin tidak 
menyedari perbezaan-perbezaan yang penting antara mereka 

semata-mata kerana terdapat persamaan kata dalam pengucapan 
raereka. 

Bagi kebanyakan pemyataan pandangan yang bukan jenis 
sains, terdapat satu ujian lagi untuk memastikan apakah anda 
faham akan ayat yang anda baca. Dapatkah anda mengemukakan 
satu pengalaman peribadi yang dihuraikan oleh pemyataan itu, 
atau yang dapat dihubungkan dengannya? Dapatkah anda kemuka- 
kan satu peristiwa khusus berdasarkan hakikat umum yang telah 
dinyatakan oleh pengarang itu? Mengandaikan satu keadaan yang 
mungkin terjadi seringkali sama nilainya dengan menyatakan 
sesuatu yang benar-benar terjadi. Jika anda tidak dapat membayang- 
kan suatu contoh yang benar-benar terjadi mahupun yang 
diandaikan, maka mungkin anda tidak memahami apa yang 
diperkatakan. 

Pemyataan pandangan ada hubungannya dengan alam yang 
kita diami ini. Jika anda tidak membuktikan bahawa anda tahu 
serba sedikit tentang fakta-fakta yang diperkatakan oleh pemyataan 
itu, maka yang anda tanggap itu hanyalah kata-kata, bukan 
pemikiran atau pengetahuan. 


Mencari Hujah-Hujah 

Telah cukup lama kita memperkatakan tentang pernyataan- 
pernyataan pandangan. Marilah kini kita perkatakan peraturan 
ketujuh pembacaan analitis: Carilah hujah-hujah asas dalam buku 
itu dengan mencari ayat-ayat yang mengandungi pernyataan- 
pernyataan pandangan , dan hubungkanlah ayat-ayat sehingga 
menjadi hujah-hujah. 

Suatu hujah merupakan satu rentetan pernyataan-pemyataan 
pandangan, dengan sebahagian daripadanya mengemukakan alasan 
atau merupakan pengenalan kepada pernyataan-pemyataan atau 
hujah-hujah lainnya. Satu hujah boleh dinyatakan dalam satu ayat 

yang panjang lagi sukar, atau boleh pula dinyatakan dalam 
sebilangan ayat-ayat yang hanya merupakan satu bahagian 
daripada satu perenggan. Tugas anda adalah mencari ayat-ayat yang 
mengandungi pemyataan-pemyataan pandangan itu lalu meng- 
himpunkannya dalam satu rentetan yang mengutarakan hujah 
tersebut. 

Biasanya, para pengarang membantu pembacanya dengan 
mengemukakan hujah-hujahnya secara jelas. Pengarang karya 
huraian yang baik mencuba menyerlahkan, bukan menyembunyi- 
kan, pemikirannya, namun bukan semua pengarang melakukan- 
nya dengan cara yang sama. Ada kalanya, anda perlu meneliti 
seluruh bab untuk mencari ayat-ayat yang akan disusun menjadi 
pengutaraan satu hujah tertentu. Jika buku itu tidak ditulis dengan 
baik, sebahagian daripada hujahnya mungkin hilang. Kadangkala, 
bahagian yang hilang itu tidak menyebabkan sebarang kecacatan, 
kerana penggantinya dapat diperolehi daripada pengetahuan biasa 
para pembaca. Namun demikian, ada kalanya pula bahagian yang 
hilang itu melahirkan kesimpulan-kesimpulan yang salah, 

Dalam sebuah buku yang baik, sering anda temui kenyataan 
ringkas tentang hujah-hujah tersebut pada akhir sesuatu bab atau 
bahagian. Dalam keadaan yang demikian, dapatlah anda kembali 
ke halaman-halainan sebelumnya dan mencari bahan-bahan yang 
digunakan pengarangnya untuk menyediakan kenyataannya itu. 
Jika anda telah meneliti buku itu sebelum mulai membacanya 
secara analitis, anda tentulah telah tahu tentang kewujudan kenya- 
taan-kenyataan tersebut; dan jika demikian, di mana letaknya. 

Apakah buku itu baik atau tidak, tanggungjawab anda sebagai 
pembaca tidaklah berbeza. Jika buku itu mengandungi hujah- 
hujah, maka anda mestilah mengetahui hujah-hujah itu, dan dapat 
menyatakannya dengan ringkas. Kadangkala, sesuatu hujah itu 
merupakan bahagian daripada hujah lain yang lebih besar. Sesuatu 
perkara mungkin dibuktikan dan digunakan pula untuk 

membuktikan hal yang lain. Namun demikian, setiap satunya 
merupakan satu hujah yang tersendiri. Jika anda dapat menemukan 
hujah-hujah yang tidak begitu penting ini, maka mungkin tidak 
akan terlepas hujah-hujah yang penting. 

Anda tidak memerlukan sebarang kebolehan yang istimewa 
bagi membaca buku yang dikarang untuk pembaca umum. Jika 
anda menggunakan akal budi sewaktu membaca, serta memahami 
istilah-istilah pengarangnya dan menemukan pemyataan-pemyataan 
pandangannya, maka anda akan dapat mengenal hujah-hujahnya. 

Ada beberapa perkara yang dapat kami nyatakan yang mung- 
kin membantu anda mematuhi peraturan membaca ini. Pertamanya, 
ingatlah bahawa setiap hujah meliputi sebilangan kenyataan. 
Sebahagian daripada kenyataan-kenyataan itu merupakan alasan- 
alasan mengapa anda harus menerima kesimpulan yang akan dike- 
mukakan oleh pengarangnya. Jika anda menemukan kesimpulan- 
nya terlebih dulu, carilah alasan-alasannya. Jika anda menemui 
alasan-alasannya terlebih dulu, perhatikanlah kesimpulannya. 

Kedua, perhatikan perbezaan di antara jenis hujah yang 
menggunakan satu atau lebih fakta yang khusus sebagai dalil bagi 
kesimpulan umum yang tertentu, dan jenis yang mengemukakan 
satu rentetan kenyataan-kenyataan umum untuk membuktikan 
kesimpulan umum selanjutnya. Anda akan dapati bahawa 
perbezaan ini tercatat dalam karya-karya sains, dengan sebahagian 
daripada pernyataannya dibuktikan berdasarkan penaakulan. 
Misalnya, Galileo dalam bukunya Two New Sciences, menyebut 
tentang penggunaan ujikaji untuk membuktikan benarnya 
kesimpulan yang terlebih dulu telah dibuktikan dengan 
matematik. Kadangkala, pemyataan-pemyataan memang dapat 
dibuktikan dengan kedua-dua cara, yakni dengan penaakulan 
daripada hakikat-hakikat umum lainnya dan dengan mengemuka- 
kan dalil-dalil ujikaji. Kadangkala, hanya satu kaedah berhujah 
sahaja yang dapat digunakan. 

Ketiga, perhatikan perkara-perkara yang didakwa oleh 
pengarang terpaksa diandaikannya, perkara yang katanya dapat 
dibuktikan, dan perkara yang tidak perlu dibuktikan, kerana 
kebenarannya tidak lagi dipersoal oleh sesiapa. Pengarang itu 
mungkin dengan jujur mencuba menyatakan kepada anda segala 
andaiannya, atau dengan tidak kurang jujumya juga, membiarkan 
anda sendiri mencari andaian itu. Bukan segala hal dapat 
dibuktikan. Jika setiap pemyataan perlu dibuktikan, maka tidaklah 
akan ada permulaannya. Andaian-andaian tertentu diperlukan untuk 
membuktikan pemyataan-pemyataan tertentu, dan setelah dibukti- 
kan dapatlah pula pemyataan-pemyataan itu dijadikan titik-tolak 
untuk membuktikan yang lainnya. 

Dengan kata-kata lain, setiap hujah hendaklah bermula pada 
titik tertentu. Hujah boleh bermula dengan andaian-andaian yang, 
dapat diterima oleh penulis dan pembaca, atau dengan pemyataan- 
pernyataan pandangan yang tidak dapat ditolak baik oleh penulis 
mahupun pembaca. Dalam hal yang pertama, apa sahaja dapat 
dijadikan andaian, aSalkan terdapat persetujuan. Hal yang kedua 
scmata-mata didasarkan pada pengalaman yang sepunya. 


Mencari Penyelesaian 

Ketiga-tiga peraturan pembacaan analitis ini - yakni tentang isti- 
lah-istilah, pemyataan-pemyataan pandangan, dan hujah-hujah - 
bertemu dalam peraturan yang kedelapan, peraturan yang menyatu- 
kan bahagian pertama dan kedua dalam pembacaan analitis. Per- 
aturan ini memerlukan anda menemukan penyelesaian- 
penyelesaian pengarang. 

Setelah memahami istilah-istilah, pemyataan-pemyataan 
pandangan, dan hujah-hujah si pengarang, anda hendaklah 
memeriksa apa yang anda perolehi itu dengan menanyakan 
soalan-soalan selanjutnya. Yang manakah di antara persoalan- 

persoalan yang cuba diselesaikannya itu yang telah dapat 
diselesaikannya? Sewaktu menyelesaikan persoalan-persoalan 
tersebut, apakah dia menemukan persoalan-persoalan yang barn 
pula? Antara persoalan-persoalan yang tidak dapat diselesaikannya, 
baik yang baru mahupun yang lama, yang manakah disedari oleh 
pengarangnya sendiri tidak dapat diselesaikannya? Seorang penulis 
yang baik, seperti seorang pembaca yang baik juga, sepatutnya 
tahu apakah sesuatu persoalan itu telah diselesaikan. 

Setelah menerapkan kesemua delapan peraturan pembacaan 
analitis ini, wajarlah anda merasa agak pasti bahawa anda telah 
memahami buku itu. Hingga ke tahap ini, anda telah mengikuti 
si pengarang. Sekarang anda berkesempatan pula untuk berbahas 
dengannya dan mengucapkan pandangan anda sendiri. 

Bahagian Kedua dalam Pembacaan Analitis 

Setelah menyelesaikan bahagian kedua dalam pembacaan analitis, 
anda mempunyai bahan-bahan yang diperlukan untuk menjawab 
soalan asasi kedua yang perlu dikemukakan tentang segala sesuatu 
yang telah anda baca. Sebagaimana yang anda maklumi, soalan- 
nya ialah: Apakah yang dinyatakan oleh si pengarang, dan bagai- 
mana ia menyatakannya? Penerapan peraturan-peraturan tentang is- 
tilah-istilah, pernyataan-pemyataan pandangan, hujah-hujah, dan 
penyelesaian-penyelesaian temyata telah membantu anda menjawab 
soalan ini. Apabila anda telah memahami istilah-istilah si penga- 
rang, mengenalpasti pernyataan-pemyataan pandangan dan hujah- 
hujahnya yang penting, dan menemukan penyelesaian akan per- 
soalan-persoalan itu, maka mengertilah anda akan apa yang diper- 
katakannya dalam buku itu, dan dengan itu anda bersedia untuk 
mengemukakan dua soalan asasi yang terakhir tentang buku itu. 

Mengkritik Buku Secara Saksama 


KITA kini telah bersedia untuk memasuki bahagian ketiga dan 
terakhir dalam pembacaan analitis. Dalam bahagian inilah anda 
akan menemukan ganjaran bagi segala usaha anda. 

Membaca buku merupakan semacam perbualan. Anda 
mungkin tidak menganggapnya demikian, kerana hanya pengarang 
sahaja yang berkata-kata, sedangkan anda tidak ada sesuatu untuk 
dikatakan; akan tetapi, jika demikianlah anggapan anda, maka 
anda tidaklah menyedari tanggungjawab anda sebagai seorang 
pembaca — dan anda tidaklah mempergunakan kesempatan- 
kesempatan anda. Sebenamya, si pembacalah yang mempunyai 
kata pemutus. Si pengarang telah menyatakan apa yang hendak 
dinyatakannya, dan setelah itu tibalah pula giliran si pembaca. 
Namun demikian, perbualan itu hendaklah dijalankan secara tertib, 
dengan seorang memulakan dan diikuti oleh yang seorang lagi. 

Si pembaca mempunyai tanggungjawab untuk menjawab si 
pengarang. Jika buku itu merupakan buku huraian, maka tujuan 
pengarangnya ialah untuk mendidik. Dia telah berusaha untuk 
mengajar. Dia telah mencuba meyakinkan pembacanya tentang 
sesuatu. Upayanya dikira berhasil hanya apabila si pembaca 

akhimya menyatakan, ‘saya telah mempelajari sesuatu. Anda telah 
meyakinkan saya bahawa perkara yang anda nyatakan itu benar, 
atau berkemungkinan benar’. Namun, meskipun si pembaca tidak 
berasa yakin, usaha si pengarang itu mestilah dihormati. Si 
pembaca telah memperoleh pengucapan sikap yang telah dire- 
nungkan daripadanya. Meskipun dia tidak dapat menyatakan ‘saya 
bersetuju’, namun dia sepatutnya mempunyai sebab untuk tidak 
bersetuju, atau untuk menangguhkan pertimbangannya tentang 
persoalan tersebut. 

Sebagaimana yang telah kita nyatakan terlebih dulu, sebuah 
buku yang baik wajarlah dibaca secara aktif. Kegiatan membaca 
tidaklah berakhir dengan memahami kandungan sesebuah buku. 
Kegiatan itu mestilah berakhir dengan usaha mengkritik, yakni 
usaha menilai. Namun demikian, si pembaca mestilah tahu 
bagaimana menilai sesebuah buku, sebagaimana ia mesti tahu 
bagaimana memperoleh pemahaman akan isi buku itu. Tujuan 
kumpulan ketiga peraturan membaca ini ialah membantunya 
mencapai maksud tersebut. 

Pentingnya Menangguhkan Pertimbangan 

Janganlah mulai mengkritik seseorang pengarang sebelum anda 
pasti bahawa anda memahami bukunya. Sebelum anda benar-benar 
merasa puas bahawa anda telah melaksanakan dua bahagian 
pertama pembacaan analitis, janganlah anda berasa senang menyata- 
kan pendapat. Namun demikian, apabila anda telah berasa puas, 
anda bukan sahaja mempunyai hak untuk menjadi pengkritik , 
malah anda bertanggungjawab. 

Inilah peraturan kesembilan dalam pembacaan analitis: 
Dengan kepastian sewajarnya, anda mestilah dapat menyatakan, 
‘saya mengertV , sebelum anda dapat menyatakan salah satu 
daripada kenyataan berikut: ‘saya bersetuju’, ‘saya tidak bersetuju’ , 

atau ‘ saya menangguhkan pertimbangan ’ . Inilah saja tiga sikap 
kritis yang mungkin anda miliki. 

Meskipun tidak demikian kelihatannya pada pandangan 
pertama, namuri menangguhkan pertimbangan juga merupakan 
satu langkah mengkiritik. Ini bererti bahawa ada sesuatu yang 
belum jelas terserlah. Anda menyatakan bahawa anda beium 
cukup yakin untuk menyokong atau membangkang hujahnya. 

Peraturan ini tampaknya cukup jelas, sehingga anda mungkin 
tertanya-tanya mengapa kami bersusah payah menghuraikannya. 
Banyak orang tersilap, membuat anggapan bahawa kritikan 
selalunya bererti tidak setuju. Tidaklah demikian halnya. Kritikan 
juga mungkin bererti setuju. 

Seringkali seorang pengkritik beranggapan bahawa dia boleh 
membuat penilaian tanpa menjadi seorang pembaca. Anda sendiri 
mungkin pemah mengalami seseorang berkata, ‘saya tidak tahu 
apa maksud anda, tetapi saya kira anda salahk Terhadap para 
pengkritik jenis ini, satu-satunya langkah sopan yang wajar 
dilakukan ialah memintanya menyatakan apa yang disangkanya 
telah anda ucapkan atau tuliskan. Jika mereka tidak dapat 
melakukannya dengan memuaskan, jika mereka tidak dapat 
menyatakan kembali pemyataan anda dengan kata-katanya sendiri, 
tahulah anda bahawa mereka tidak mengerti, dan anda tidak perlu 
menghiraukan kritikan mereka. 

Namun demikian, menyatakan ‘saya tidak mengerti’ juga 
merupakan suatu penilaian kritis. Akan tetapi, anda mestilah telah 
berusaha sebaik mungkin untuk memahaminya, tetapi gagal, 
sebelum anda berhak berkata demikian. Anda mestilah mencari 
sumber-sumber masalahnya. Anda mestilah dapat memperlihatkan 
bahawa struktur buku itu tidak jelas, bahawa tidak terdapat 
hubungan di antara bahagian-bahagiannya, bahawa setengah- 
setengah bahagian itu tidak mempunyai tujuan, atau mungkin 
bahawa makna kata-kata yang penting tidak dapat dipastikan. Jika 

si pembaca mempunyai alasan-alasan yang jitu bagi dakwaan 
bahawa buku itu tidak mungkin dimengerti, maka tidaklah ada 
lagi tanggungjawab kritikan yang perlu ditunaikannya. Jika anda 
telah melakukan segala sesuatu yang dituntut daripada anda, dan 
masih juga anda tidak dapat memahami buku itu, maka mungkin 
buku itulah yang cacat. Namun demikian, keadaan seperti itu agak 
luar biasa. Selalunya, kegagalan memahami itu disebabkan oleh 
kelemahan si pembaca. Oleh yang demikian, anda bertanggung- 
jawab meneruskan tugas-tugas yang dihuraikan dalam dua 
bahagian yang pertama pembacaan analitis itu. Apabila anda 
berkata, 'say a tidak mengerti’, bersedialah untuk menerima 
kemungkinan bahawa yang bersalah bukannya si pengarang. 

Ada dua perkara lagi yang memerlukan perhatian istimewa. 
Jika anda hanya membaca sebahagian daripada buku itu, maka ada- 
lah lebih sukar untuk memastikan apakah anda telah memahaminya. 
Jangan tergesa-gesa mengkritik bahagian buku yang telah dibaca 
itu, sebelum anda yakin bahawa anda memahami perutusan penga- 
rangnya. Selain itu, kadangkala sesebuah buku itu didasarkan pada 
karya-karya lain oleh pengarang yang sama. Malah, buku tersebut 
mungkin bergantung pada karya-karya Iain untuk menyerlahkan 
pengertian yang sepenuhnya. Dalam keadaan yang demikian, 
usahakanlah mencari kepastian sebelum anda menyatakan bahawa 
anda memahami atau tidak memahami sesebuah buku. 


Berbantah dengan Pengarang 

Peraturan kesepuluh dalam pembacaan analitis tidaklah perlu 
dihuraikan dengan panjang lebar. Apabila anda tidak bersetuju 
dengan seseorang pengarang, berbantahlah secara yang warns. 
Satu-satunya manfaat yang diperolehi daripada perbualan, baik 
dengan guru yang hidup mahupun yang telah mati, ialah sesuatu 
yang dapat kita pelajari daripada mereka, dan seorang pembaca 

mestilah bersedia untuk bersetuju mahupun berbantah dengan 
gurunya. Tujuannya hanyaJah satu, yakni menemukan fakta-fakta, 
hakikat yang sebenamya. 

Peraturan yang kesebelas bersumber dari peraturan yang 
kesepuluh. Peraturan itu dapat dinyatakan begini: Sedarilah 
perbezaan di antara pengetahuan dan pendapat peribadi, dan nyata- 
kan alasan bagi sebarang penilaian kritis yang anda kemukakan. 
Pengetahuan, dalam pengertiannya yang kita gunakan, terdiri 
daripada pandangan-pandangan yang disokong oleh dalil-dalil 
tertentu. Jika kita sesungguhnya mengetahui sesuatu, kita 
mestilah yakin bahawa kita dapat meyakinkan orang lain tentan'g 
perkara yang kita ketahui itu. Sebaliknya, pendapat peribadi 
tidaklah lebih daripada satu kenyataan yang tidak disokong dengan 
dalil atau alasan, selain daripada perasaan dan sangkaan kita 
sendiri. 

Peiaturan ini didasarkan pada hakikat bahawa manusia yang 
berfikir dapat saling bersetuju, apabila berhadapan dengan alasan- 
alasan yang jitu. Jika hakikat itu tidak anda terima, maka tidaklah 
ada gunanya berusaha menyelesaikan sesuatu pertengkaran. 
Perbezaan pendapat selalunya disebabkan salah satu pihak tidak 
memahami hujah pihak lainnya, atau oleh salah seorang kurang 
pengetahuannya daripada yang seorang Iagi. Kedua-dua keadaan ini 
dapat diubah. Seseorang yang tidak bersetuju mempunyai alasan 
yang cukup baik untuk mengharapkan tercapainya kata-kata 
persetujuan pada akhir suatu perbincangan. Namun demikian, dia 
haruslah tidak kurang bersedianya untuk mengubah pemikirannya 
daripada keinginannya untuk mengubah orang lain. Dia haruslah 
sedar bahawa mungkin dia sendiri yang kurang pengetahuan atau 
telah tersilap. Seseorang yang menganggap perbezaan pendapat 
sebagai suatu kesempatan untuk mengajar orang Iain, haruslah 
juga menganggapnya sebagai kesempatan untuk belajar. 

Peraturan ini memperkatakan situasi seorang pembaca yang 

tidak bersetuju dengan sesuatu yang terdapat dalam buku. 
Pertamanya, dia mestilah pasti bahawa perbezaan pendapat itu 
tidak disebabkan oleh kekurangan pemahamannya sendiri. Namun, 
katakaniah si pembaca itu dengan telitinya mengikuti peraturan 
bahawa dia tidak harus membuat penilaian sehingga dia faham, 
dan dia yakin bahawa dia faham. Apakah akan terjadi? 

Dia mestilah mulai dengan mengasingkan pengetahuan 
daripada pendapat. Jika seorang pengarang tidak menyatakan 
alasan bagi pernyataan pandangannya, maka pernyataan itu 
hendaklah dianggap semata-mata sebagai pengucapan pendapat 
peribadinya. Si pembaca yang tidak mengenal perbezaan di antara 
kenyataan-kenyataan pengetahuan, yang didasarkan pada alasan, 
dan pernyataan pendapat semata-mata, tidaklah membaca untuk 
belajar. Dia lebih berminat terhadap orangnya, bukannya terhadap 
buku yang dihasilkan oleh orang itu. 

Akan tetapi, jika si pembaca itu terutamanya berminat akan 
buku, dan bukan orangnya, dia mestilah menghadapi tanggung- 
jawabnya membuat kritikan itu dengan bersungguh-sungguh. Dia 
juga haruslah menyedari perbezaan di antara pengetahuan 
sebenamya dan sekadar pendapat pada dirinya sendiri. Oleh yang 
demikian, si pembaca mestilah melakukan sesuatu yang lebih 
daripada sekadar menyatakan bersetuju atau tidak bersetuju. Dia 
mestilah mengemukakan alasan-alasan. Jika dia bersetuju, dia 
menerima alasan-alasan si pengarang, tetapi jika dia tidak 
bersetuju, perlulah dia mengemukakan alasan-alasannya untuk 
tidak bersetuju. Jika dia tidak berbuat demikian, maka dia 
menganggap sesuatu yang bersifat pengetahuan sebagai pandangan 
semata-mata. 

Bersetuju atau Tidak Bersetuju 
dengan Pengarang 


ANDAIKANLAH bahawa anda mcmbaca sebuah buku yang baik. 
Buku itu dapat anda fahami, dan pada akhirnya anda dapat 
menyatakan bahawa anda teiah memahaminya. Jika, selain 
memahaminya, anda bersetuju dengan segala sesuatu yang 
dinyatakan oleh pengarangnya, maka selesailah sudah segala 
tugas. Pembacaan analitis teiah terlaksana sepenuhnya. Anda teiah 
mempelajari sesuatu. Kerja masih bersisa hanya jika anda tidak 
bersetuju dengan pengarang, atau jika anda menangguhkan 
penilaian terhadap buku itu, sehingga anda dapat memahaminya 
dengan lebih baik. 

Makna perkataan bersetuju dan tidak bersetuju patut 
diperkatakan dengan lebih mendalam. Seorang pembaca yang 
memahami istilah-istilah pengarang, pernyataan-pernyataan 
pandangannya, dan cara berfikirnya, teiah menyelami akal budi 
pengarang itu. Keseluruhan proses membaca buku secara analitis 
bertujuan untuk mencapai pertemuan akal budi melalui 
penggunaan bahasa. Pemahaman sebuah buku dapat diperikan 
sebagai persetujuan yang tercapai antara penulis dan pembaca. 

Mereka bersetuju tentang caranya bahasa digunakan untuk 
menyatakan gagasan. Berdasarkan persetujuan itu, dapatlah si 
pembaca memahami gagasan-gagasan yang cuba diucapkan oleh 
si pengarang. Kemudiannya, setelah memahami gagasan-gagasan 
tersebut dapatlah si pembaca memutuskan apakah akan bersetuju 
atau tidak dengan gagasan-gagasan tersebut. 

Kini, kita andaikan pula satu situasi yang berlainan: setelah 
menyatakan faham, anda tidak bersetuju dengan pengarang. Jika 
anda mengikuti peraturan yang telah dikemukakan dalam Bab 10, 
anda tidak bersetuju kerana pada pandangan anda terdapat bukti 
bahawa pengarang telah melakukan kesilapan pada bahagian- 
bahagian tertentu hujahnya. Anda bukanlah sekadar menyuarakan 
pendapat peribadi atau melahirkan perasaan anda. 

Anda dapat berbantah dengan sebuali buku menurut salah satu 
atau keempat-empat cara yang utama. Anda boleh berkata pada 
pengarang: (1) ‘Anda tidak mengetahui’; (2) ‘Pengetahuan anda 
dari sumber yang tidak betuF; (3) ‘Penaakulan anda tidak 
meyakinkan’; (4) ‘Analisis anda tidak tuntas’. Namun demikian. 
anda mestilah menyatakan dengan tepat kecacatan sebenamya yang 
anda dapati dalam buku itu, kerana tidaklah mungkin bahawa 
seorang pengarang itu jahil tentang segala perkara dalam buku itu, 
dan tidak mungkin juga segala hujahnya tidak meyakinkan. 
Pembaca yang mengucapkan salah satu pandangan ini mestilah 
mengemukakan alasan-alasan bagi pandangannya itu. 


Menilcd Hujah Pengarang 

Tiga pandangan yang pertama itu agak berbeza daripada pandangan 
yang keempat, sebagaimana yang akan segera kita perkatakan. 
Marilah kita perkatakan tiap satunya dengan ringkas, dan setelah 
itu kita perkatakan pula pandangan yang keempat. 

1 . Menyatakan bahawa seorang pengarang itu tidak mengetahui 
bererti bahawa dia tidak mempunyai unsur pengetahuan tertentu 
yang penting bagi persoalan yang cuba diselesaikannya itu. Anda 
mestilah dapat mengemukakan pengetahuan yang tidak ada pada 
pengarang itu dan menghuraikan betapa pentingnya pengetahuan 
itu, dan bagaimana kesannya terhadap kesimpulan-kesimpulan 
pengarang itu. 

2. Menyatakan bahawa pengetahuan pengarang itu daripada 
sumberyang salah bererti bahawa dia telah mengutarakan sesuatu 
yang tidak betul. Kesilapannya itu mungkin disebabkan oleh 
kurangnya pengetahuan, tetapi kesilapan itu sendiri adalah lebih 
daripada itu. Sebab-sebabnya tidaklah penting. Yang penting ialah 
terdapatnya kenyataan-kenyataan yang tidak betul. Pengarang itu 
mengemukakan sebagai kebenaran, atau sesuatu yang mungkin 
bersifat benar, sesuatu yang sebenarnya salah, atau tidak begitu 
berkemungkinan bersifat benar. Dia menyatakan bahawa dia 
mempunyai pengetahuan, sedangkan pengetahuan itu tidak 
.dimilikinya. Kesilapan jenis ini penting hanya jika kesimpulan 
pengarang dipengaruhinya. Dan, untuk menyatakan pandangan 
itu, anda mestilah dapat mengemukakan hujah yang benar, atau 
lebih tinggi kemungkinan benamya, tentang suatu gagasan yang 
berlainan daripada gagasan si pengarang. 

Terdapat suatu hubungan di antara dua kenyataan kritis yang 
pertama ini. Jika seseorang itu memperolehi pengetahuan tentang 
sesuatu daripada sumber yang salah, maka ertinya dia tidak 
mengetahui hal tersebut. Kurang pengetahuan mungkin menjadi- 
kan mustahil menyelesaikan persoalan-persoalan tertentu, tetapi 
mempunyai makluman yang salah akan melahirkan kesimpulan 
yang salah dan penyelesaian yang lemah. Dalam kedua-dua hal 
ini, si pengarang memerlukan pengetahuan yang lebih daripada 
yang ada padanya. 

3. Menyatakan bahawa seseorang pengarang itu tidak meyakin- 
kan bererti menyatakan bahawa penaakulannya cacat. Biasanya 
terdapat dua jenis kecacatan. Yang pertama ialah kesimpulannya 
tidak cocok dengan alasan-alasan yang dikemukakan, dan yang 
keduanya si pengarang mengemukakan dua kenyataan, yang 
kedua-duanya tidak mungkin benar kerana yang satu menyanggah 
yang lainnya. Untuk membuat salah satu kritikan ini, si pembaca 
mestilah dapat menunjukkan kesalahan apa sebenamya yang telah 
dilakukan oleh si pengarang. 

Jarang sekali buku-buku yang benar-benar baik memperlihat- 
kan kesalahan penaakulan yang nyata. Jika terdapat kesalahan, 
maka kesalahan itu biasanya tersembunyi dan hanya pembaca 
yang amat mahir yang menyedarinya. 

Seorang pengarang mungkin pula gagal mencapai kesimpulan 
yang secara wajar lahir dari dalil dan prinsipnya. Oleh yang 
demikian, penaakulannya tidaklah tuntas. Di sini kita terutamanya 
berminat akan keadaan seseorang pengarang itu mengemukakan 
penaakulan yang buruk setelah bertolak daripada premis yang 
baik. Tidaklah kurang menariknya, meskipun tidak begitu 
penting, untuk menemukan kesalahan-kesalahan penaakulan yang 
bersumber daripada premis yang dengan sendirinya tidak benar, 
atau daripada dalil-dalil yang tidak memadai. 

Dari satu segi, seseorang yang memperoleh kesimpulan yang 
salah setelah bertolak dari premis yang mantap dapat dikatakan 
memperoleh pengetahuannya daripada sumber yang salah. Namun 
demikian, amatlah penting disedari perbezaan di antara suatu 
kenyataan yang salah kerana penaakulan yang cacat, dengan jenis 
kenyataan yang telah diperkatakan terlebih dulu, yang kesalahan- 
nya disebabkan oleh kelemahan-kelemahan lain, terutamanya 
kurangnya pengetahuan. 

Menilcd K esempumaan Tugas Pengarang 

Tiga pandangan kritis yang pertama yang barn saja diperkatakan 
itu ada hubungannya dengan kenyataan-kenyataan dan penaakulan 
pengarang. Marilah kini kita perkatakan pula pandangan kritis 
yang keempat, yang ada hubungannya dengan ukuran betapa 
berhasilnya pengarang itu menyelesaikan tugasnya. 

Namun demikian, sebelum kita mulakan, ada satu perkara 
yang wajar diberi perhatian. Oleh kerana anda menyatakan bahawa 
anda memahami buku itu, maka kegagalan anda memberikan 
alasan bagi salah satu daripada tiga pandangan tersebut menyebab- 
kan anda terpaksa bersetuju dengan apa yang dinyatakan oleh 
pengarangnya. Tidaklah ada pilihan lain bagi anda. Jika anda tidak 
dapat membuktikan bahawa si pengarang tidak mengetahui 
perkara yang diperkatakannya, memperoleh pengetahuannya dari- 
pada sumber yang salah, atau tidak meyakinkan, maka anda ter- 
paksalah bersetuju. Seperti yang sering dilakukan oleh para 
pelajar dan orang lain juga, tidaklah boleh anda menyatakan, 
‘tidak saya temui sebarang cela pada premis hujah anda, dan tidak 
ada kesalahan dalam penaakulan, tetapi saya tidak bersetuju 
dengan kesimpulan anda’. Satu-satunya kemungkinan maksud 
anda dengan berkata demikian ialah anda tidak gemar akan kesim- 
pulan-kesimpulan tersebut. Anda tidaklah berbahas dengannya. 
Anda hanya meluahkan perasaan, yakni rasa suka dan tidak suka 
anda. Jika anda telah diyakinkan, terpaksalah anda mengakuinya. 

Tiga pandangan yang pertama itu ada hubungannya dengan 
caranya si pengarang menggunakan istilah-istilahnya, mengemuka- 
kan pemyataan pandangannya, dan menyatakan hujah-hujahnya. 
Pandangan yang keempat itu pula - bahawa buku tidak diselesai- 
kan hingga sempuma - ada hubungannya dengan struktur kese- 
luruhan buku. 

4. Menyatakan bahawa analisis seseorang pengarang itu tidak 

selesai bererti menyatakan bahawa dia gagal mencapai kesimpulan 
bagi segala persoalan yang menjadi titik tolak perbincangannya, 
atau bahawa dia tidak menggunakan bahan-bahan yang ada dengan 
sebaik mungkin sehingga tidak terserlah betapa pentingnya 
bahan-bahan itu, atau bahawa dia tidak berhasil memperlihatkan 
perbezaan-perbezaan yang utama. Namun demikian, tidaklah 
memadai dengan sekadar menyatakan bahawa sesebuah buku itu 
tidak sempuma; anda mestilah dapat menyatakan dengan setepat- 
nya mengapa buku itu tidak sempuma. 

Pandangan yang keempat tidaklah merupakan salah satu 
alasan untuk tidak bersetuju. Perkara itu merupakan satu 
kecacatan daripada segi kritikan hanya sekiranya pencapaian si 
pengarang terbatas olehnya. Namun demikian, seorang pembaca 
yang bersetuju dengan bahagian terbesar sesebuah buku - kerana 
tidak ada kecacatan lain daripada segi kritikan ditemuinya - dapat 
menangguhkan penilaiannya secara menyeluruh, kerana buku itu 
tidak diselesaikan dengan sempuma. Seseorang pembaca menang- 
guhkan penilaiannya apabila seseorang pengarang gagal 
menyelesaikan segala persoalannya dengan sempuma. 

Beberapa buah buku yang memperkatakan perkara yang sama 
boleh dibandingkan secara kritikan dengan menggunakan empat 
segi pandangan ini. Sesebuah buku itu lebih baik daripada buku 
yang lainnya jika lebih banyak jutnlah kebenaran dan sedikit 
kesilapan terdapat di dalamnya. Jika kita membaca untuk 
memperoleh pengetahuan, rnaka buku yang terbaik ialah buku 
yang memperkatakan bidangnya dengan cara yang terbaik. 
Seorang pengarang mungkin tidak mempunyai makluman yang 
ada pada pengarang yang lain; yang seorang melakukan kesilapan 
yang tidak dilakukan oleh yang seorang lagi; yang seorang 
mungkin tidak begitu meyakinkan seperti yang lainnya. Namun 
perbandingan yang paling bererti dapat diasaskan pada kesempur- 
naan analisis yang dikemukakannya. 

Pandangan kritikan yang keempat itu memadukan ketiga-tiga 
bahagian dalam pembacaan analitis. Pandangan tersebut memper- 
katakan betapa berhasilnya si pengarang mengemukakan persoalan- 
nya dan juga betapa berhasil penyelesaian yang dipersembahkannya. 

Bahagian Ketiga dalam Pembacaan Analitis 

Secara umumnya, telah selesailah kini perbincangan kita tentang 
segala peraturan dalam pembacaan analitis. Berikut diikhtisarkan 
peraturan-peraturan tersebut: 

BAHAGIAN 1 

Peraturan-peraturan untuk menemukan pokok 
pembicaraan sesebuah buku 

1. Lakukan penggolongan (pengelasan) buku menurut jenis dan 
bidang. 

2. Nyatakan dengan ringkas apakah yang diperkatakan oleh buku 
itu pada keseluruhannya. 

3. Senaraikan bahagian-bahagian utama buku menurut aturan dan 
hubungannya, dan ikhtisarkan bahagian-bahagian tersebut seba- 
gaimana anda mengikhtisarkan keseluruhannya. 

4. Nyatakan persoalan, atau persoalan-persoalan, yang cuba disele- 
saikan oleh pengarangnya. 

BAHAGIAN 2 

Peraturan-peraturan untuk menemukan apa yang 
diperkatakan oleh pengarang, dan bagaimana ia 
menyatakannya 

5. Carilah istilah-istilah pengarang, dan pastikan maknanya. 

6. Carilah ayat-ayat yang penting, dan pastikan pemyataan 
pandangan yang terkandung di dalamnya. 

7. Pastikan hujah pengarang dengan mencari dan menghubung- 
hubungkan ayat-ayat yang tnengandungi pemyataan-pemyataan 
pandangan itu. 

8. Tentukan persoalan-persoalan mana yang telah diselesaikan 
oleh pengarang, dan yang mana pula yang belum diselesaikan. 

BAHAGIAN 3 

Peraturan-peraturan mengkritik buku 

9. Pastikan bahawa anda telah memahaminya sebelum mengkri- 
tiknya. 

10. Jika anda tidak bersetuju dengan pengarang, berbuatlah demi- 
kian dengan alasan-alasan. 

1 1. Kemukakanlah alasan-alasan yang wajar bagi setiap penilaian 
kritis yang anda lakukan. 

BAHAGIAN 4 

Menilai kesempurnaan tugas pengarang 

1 2. Perlihatkan daripada segi apa pengarangnya jahil. 

13. Perlihatkan daripada segi apa sumber pengetahuan pengarang- 
nya salah. 

14. Perlihatkan kelemahan dalam penaakulan pengarang. 

15. Perlihatkan bagaimana analisis pengarang tidak tuntas. 

Mungkin jelaslah bahawa tujuh peraturan membaca yang 
terakhir itu membantu anda menjawab soalan asas yang ketiga 
dan keempat yang mesti anda kemukakan terhadap sebarang 
buku. Anda tentu masih ingat bahawa soalan-soalan itu adalah: 
Apakah buku itu benar, baik pada keseluruhannya mahupun 
pada bahagian-bahagiannya? dan Apakah buku itu penting? 

Soalan ‘apakah benar?’ itu dapat dikemukakan terhadap 
sebarang bahan yang kita baca. Tidak ada sanjungan lebih 
tinggi yang dapat diberikan terhadap sebarang hasil ciptaan akal 

budi manusia selain pujian tentang ukuran kebenarannya. 
Mengkritik sesebuah karya kerana kegagalan daripada segi tersebut 
bererti memberikan perhatian yang sewajamya terhadap karya 
berkenaan sebagai karya yang dianggap serius. 

Jika bahan yang anda baca itu tidak ada benarnya daripada 
segi tertentu, maka tidak ada satu pun lagi yang perlu anda 
lakukan. Tetapi, jika terdapat unsur kebenaran maka perlulah 
anda menyoal diri sendiri soalan yang terakhir itu. Tidaklah 
dapat anda dengan jayanya membaca untuk memperoleh 
makluman tanpa memastikan apakah pentingnya, atau kemung- 
kinan pentingnya, fakta-fakta yang dikemukakan oleh bahan- 
bahan bacaan tersebut. Dan jika anda membaca untuk memper- 
tingkat pemahaman, maka tidaklah mungkin anda berhenti 
daripada menyoal diri anda sendiri tentang nilai bahan yang 
sedang anda baca itu. Soalan keempat itu memaksa anda 
supaya mencuba mempertingkat pemahaman anda. 

Apabila kita menyatakan bahawa seseorang itu ‘luas 
pembacaannya’, sclalunya yang kita maksudkan adalah jumlah, 
bukannya mutu, pembacaan yang telah dilakukan oleh orang itu. 
Seseorang yang banyak membaca, tetapi tidak membaca dengan 
berkesan, tidaklah wajar diberi pujian. 

Para penulis agung senantiasa merupakan para pembaca yang 
agung, tetapi ini tidaklah bererti bahawa mereka membaca segala 
buku yang dianggap penting. Namun demikian, segala bahan 
yang mereka baca itu dibaca dengan amat berkesan. 

Tujuan kami di sini adalah untuk mengingatkan anda bahawa 
seseorang itu menjadi pembaca yang berkesan dengan menerapkan 
peraturan-peraturan yang kami huraikan sehubungan dengan 
pembacaan sesebuah buku, dan bukannya dengan membaca 
secepat mungkin sejumlah besar buku. Kebanyakan buku 
memang patut dibaca dengan berkesan. Namun demikian, 
sejumlah yang lebih besar pula hanya wajar dibaca sepintas lalu. 

Untuk menjadi seorang pembaca yang benar-benar berhasil, maka 
perlulah seseorang itu mempergunakan kemahirannya membaca 
setiap buku hanya pada peringkat yang wajar bagi buku tersebut. 

Alat-A la t Bantu P embacaan 


PERATLRAN PERATURAN pembacaan yang telah kita 
perkatakan tidaklah meliputi usaha memperoleh bantuan luar bagi 
menyerlahkan pengertian sesebuah buku. Ada beberapa alasan 
yang penting mengapa hingga kini kita menekankan bahawa 
tugas utama anda sebagai seorang pembaca ialah membaca 
sesebuah buku itu secara bersendirian, berbekal tenaga akal budi 
anda sendiri sahaja, dan tanpa sebarang alat bantu lainnya. Tetapi 
tidaklah wajar kita terus menerus menuntut cara yang demikian. 
Alat-alat bantu lainnya, seperti bahan-bahan bacaan lain dan 
pengalaman anda sendiri, dapat dimanfaatkan; malah kadangkala 
alat-alat tersebut diperlukan bagi pemahaman yang sepenuhnya. 

Sesungguhnya, tidaklah mungkin kita menghindarkan 
penggunaan pengalaman sendiri sewaktu membaca atau mengkri- 
tik buku. Kita sudah pemah membaca buku-buku Iain sebelum 
membaca buku yang ada sekarang; tidak ada orang yang sejak 
mulanya membaca secara analitis. Kita mungkin tidak mcraan- 
faatkan pengalaman tentang buku-buku lain dan tentang hidup ini 
pada umumnya, natnun kita pastinya membandingkan 
kenyataan-kenyataan serta kesimpulan-kesimpulan seseorang 

pengarang itu dengan perkara-perkara lain yang kita ketahui 
daripada pelbagai sumber yang berlainan. 

Sebab utama mengapa kita tidak menyebut tentang bantuan- 
bantuan luar terhadap pembacaan ialah kebanyakan para pembaca 
terlalu banyak menggunakannya, dan kami mahu anda menyedari 
bahawa langkah tersebut tidaklah perlu. Sebaik-baiknya anda 
melakukan segalanya secara sendirian terlebih dulu sebelum 
memperoleh bantuan luar, kerana dengan berbuat demikian akan 
anda dapati bahawa semakin lama anda semakin kurang 
memerlukan bantuan luar itu, Namun demikian, jika anda tidak 
dapat memahami sebuah buku, baik keseluruhannya mahupun 
bahagian-bahagiannya, setelah anda berusaha bersungguh- 
sungguh membacanya menurut peraturan-peraturan pembacaan 
analitis, maka tidaklah bijak menghindarkan penggunaan bantuan 
luar itu. 


Menggunakan Pengdaman 

Ada dua jenis pengalaman yang mungkin membantu anda mema- 
hami buku-buku yang sukar. Manusia, baik lelaki mahupun 
perempuan, berkongsi pengalaman bersama kerana mereka menga- 
lami hidup, tetapi mereka juga mestilah secara giat berusaha men- 
cari pengalaman langsung , yakni pengalaman yang hanya dialarm 
sendiri. Namun demikian, pengalaman bersama dialami oleh 
setiap orang untuk mencapai sifat bersamanya itu. Umpamanya, 
bukan setiap kanak-kanak tinggal bersama dengan ibu bapanya, 
namun kehidupan berkeluarga merupakan suatu pengalaman bersa- 
ma, kerana kebanyakan manusia lelaki dan perempuan telah 
pernah turut mengalaminya pada masa-masa tertentu. 

Buku-buku dari jenis yang berlainan memerlukan pengalaman 
jenis yang berlainan pula. Karya cereka dan falsafah didasarkan 
pada pengalaman bersama. Penilaian tentang apakah sesebuah 

novel itu mencerminkan hidup yang sebenarnya hampir 
keseluruhannya didasarkan pada pengalaman bersama; kita 
menyatakan buku itu benar, atau tidak benar, menurut ukuran 
pengalaman kita tentang kehidupan sebagaimana yang dialami 
oleh kebanyakan orang. Ahli falsafah, seperti penulis cerita 
rekaan juga, akan menggunakan pengalaman bersama manusia. 
Dia tidak melaksanakan sesuatu ujikaji yang khusus. Oleh yang 
demikian, untuk memahami dan menguji prinsip-prinsip seorang 
ahli talsafah, anda tidaklah memerlukan bantuan Iuar yang 
berupa pengalaman khas. Namun demikian, pengalaman khas 
biasanya diperlukan bagi membaca buku-buku sains. Untuk 
memahami dan menilai hujah-hujah dalam sebuah buku sains, 
anda mestilah dapat mengikuti dalil-dalil yang dikemukakan oleh 
ahli sains itu. 

Kedua-dua pengalaman bersama dan pengalaman khusus 
adalah penting sewaktu membaca karya sejarah, kerana sejarah 
mempergunakan metode-metode cereka dan sains sekaligus. 
Sejarah merupakan sebuah cerita, dengan jalan cerita yang dinilai 
berdasarkan pengalaman bersama, sama seperti anda menilai 
sebuah novel atau drama. Namun sejarah juga seperti sains, 
kerana setengah-setengah pengalaman yang menjadi asas sejarah 
merupakan pengalaman yang agak khusus. Misalnya, penulisnya 
mungkin telah membaca dokumen-dokumen khas, atau 
mengunjungi orang-orang atau tempat-tempat tertentu yang tidak 
dapat dibaca atau dikunjungi oleh orang biasa. 

Bagaimanakah dapat anda ketahui bahawa anda telah menggu- 
nakan penggalaman anda secara yang betul untuk membantu anda 
memahami sebuah buku? Cara yang paling pasti ialah cara yang 
telah kami cadangkan sebagai ujian kefahaman: tanyakan pada diri 
sendiri apakah anda dapat mengemukakan contoh sebenarnya bagi 
sesuatu yang anda anggap telah anda fahami. 

Buku-Buku Lain sebagcd Alat Bantu Pembacaan 

Sama seperti keseluruhan sesebuah buku itu membantu anda 
memahami satu-satu bahagiannya, maka buku-buku lain juga 
mungkin membantu anda memahami buku-buku tertentu yang 
sedang anda baca. Terdapat hubungan di antara kebanyakan buku 
yang dihasilkan oleh para penulis pada zaman purba dan moden. 
Para penulis yang kemudian dipengaruhi oleh para penulis yang 
terdahulu. Jika anda mulai membaca karya penulis-penulis yang 
terdahulu, maka karya-karya itu akan membantu anda memahami 
karya-karya yang kemudian. 

Namun demikian, haruslah diingat bahawa keperluan 
membaca buku-buku dalam hubungannya antara satu dengan lain 
itu adalah lebih besar bagi bidang-bidang sejarah dan falsafah 
daripada bidang sains dan cereka. Hal ini terutamanya penting bagi 
falsafah, kerana ahli-ahli falsafah biasanya amat gemar membaca 
buku-buku oleh ahli-ahli falsafah lainnya. Mungkin hal ini 
tidaklah begitu penting dalam pembacaan novel atau drama. Jika 
karya-karya tersebut benar-benar baik, pembacaannya dapatlah 
dilakukan tanpa bantuan luar, meskipun seorang pengkritik tidak 
akan hendak membataskan usahanya seperti itu. 

Ada suatu nasihat yang hendak kami sampaikan pada anda 
sehubungan dengan penggunaan tulisan-tulisan oleh pengkritik 
bagi memahami sesebuah buku. Anda sepatutnya tidaklah 
membaca sesebuah rencana kritikan tentang sesebuah buku 
sebelum anda membaca buku tersebut. Rencana-rencana yang 
demikian digunakan dengan betul hanyalah jika anda mengusaha- 
kan agar bukunya dibaca terlebih dahulu, dan setelah itu barulah 
rencana itu dibaca untuk mencari jawapan bagi soalan-soalan yang 
masih membingungkan anda. Jika rencana itu yang dibaca 
terlebih dulu, maka pembacaan buku yang akan anda lakukan akan 
dipengaruhinya. Anda akan cenderung melihat hanya gagasan- 

gagasan yang disebut oleh si pengkritik, dan gagal memberikan 
perhatian pada gagasan-gagasan lain yang mungkin tidak kurang 
pula pentingnya. 


Bagaimma Menggunakan Ruku-Buku Rujukan 

Terdapat pelbagai jenis buku rujukan. Dalam bahagian berikut, 
akan kita perkatakan dua jenis yang paling banyak digunakan, 
iaitu kamus dan ensiklopedia. Namun demikian, kebanyakan hal 
yang akan kita sebut dapat juga digunakan terhadap buku-buku 
rujukan jenis lainnya. 

Sering tidak disedari bahawa pengetahuan tertentu diperlukan 
sebelum anda menggunakan buku rujukan. Pertamanya, anda 
mestilah mempunyai tanggapan tertentu tentang perkara yang 
hendak anda ketahui itu. Dengan kata-kata lain, anda mestilah 
dapat mengemukakan soalan kepada buku rujukan. Keduanya, 
anda mestilah tahu di mana perkara yang hendak anda ketahui itu 
dapat dicari. Anda mestilah tahu pengetahuan jenis apakah yang 
hendak anda kemukakan, dan buku-buku rujukan jenis apakah 
yang menjawab soalan-soalan yang demikian. Selain itu, 
pengetahuan jenis ketiga yang diperlukan sebelum sesuatu jenis 
buku rujukan dapat dimanfaatkan ialah pengetahuan tentang 
caranya sesuatu buku rujukan tertentu itu disusun. Oleh yang 
demikian, terdapat kaedah tertentu bagi membaca buku rujukan, 
samalah seperti terdapatnya cara tertentu bagi membaca sebarang 
jenis bahan bacaan. Anda mestilah mengetahui bahawa bahan 
yang anda cari itu terdapat dalam sesebuah buku rujukan dan 
terdapat cara tertentu untuk mengetahuinya. Misalnya, anda tidak 
akan mendapat jawapan terhadap soalan-soalan tentang masa depan 
dalam sesebuah buku rujukan. Yang kami maksudkan ialah 
bahawa buku-buku rujukan tidaklah ada gunanya bagi orang yang 
tidak mengetahui apa-apa; pengetahuan yang tertentu diperlukan. 


104 



ALAT-ALAT BANTU PEMBACAAN 


Bagdmana Mengguntikan Kamus 

Kamus merupakan buku rujukan. Oleh yang demikian, peraturan- 
peraturan yang ada hubungannya dengan buku-buku rujukan juga 
dapat diterapkan pada kamus. Namun demikian, haruslah diingat 
bahawa sebuah kamus merupakan buku tentang kata-kata, bukan 
tentang benda-benda, dan terdapat peraturan-peraturan yang mem- 
punyai hubungan khusus dengan kata-kata. 

Kata-kata merupakan bahan-bahan nyata. Dengan ini kami 
maksudkan bahawa kata-kata merupakan kata-kata yang dapat 
ditulis dan bunyi yang dapat dituturkan. Oleh yang demikian, 
terdapatlah cara-cara yang baku untuk mengeja dan mengucapkan 
kata-kata. 

Kata-kata merupakan bahagian-bahagian daripada pengucapan. 
Setiap satu kata merupakan satu bahagian daripada struktur satu 
frasa atau ayat. Kata yang sama mungkin berlainan pengertiannya, 
berdasarkan penggunaannya yang berlainan. 

Kata-kata merupakan lambang-lambang. Kata-kata mempunyai 
makna, bukan satu tetapi pelbagai makna. Kadangkala satu kata 
akan mempunyai dua atau beberapa gagasan makna yang sama 
sekali berbeza. Sebagai lambang, dapatlah kita pelajari apakah 
sesuatu kata itu melambangkan hanya satu benda atau pelbagai 
benda yang serupa. Misalnya, satu kata mungkin melambangkan 
sesuatu yang hanya dapat kita tanggap; kata yang lain pula 
menunjukkan sesuatu yang hanya dapat kita fahami dengan 
pemikiran, tetapi tidak dapat kita amati melalui pancaindera. 

Kata-kata merupakan lambang-lambang ciptaan manusia. 
Oleh kerana itulah setiap kata mempunyai sejarah, dan dalam 
jangka waktu tersebut maknanya mungkin mengalami perubahan 
beberapa kali. 

Kebanyakan kamus akan menjawab keempat-empat soalan 
yang berlainan tentang kata-kata ini. Sen! menggunakan kamus 

terdiri daripada mengetahui soalan apakah yang hendak ditanyakan 
tentang kata-kata dan bagaimana mencari jawapannya. Kamus itu 
sendiri akan memberitahu anda bagaimana mencari jawapan- 
jawapannya. Tetapi, amatlah penting bagi anda mengkaji nota- 
nota penjelasan yang terdapat pada bahagian permulaan sesebuah 
kamus supaya anda dapat menggunakannya dengan berkesan. 


Bagaimana Menggunakan Ensiklopedia 

Telah kita nyatakan bahawa kamus memberitahu kita tentang 
kata-kata. Maka, apakah pula yang dilakukan oleh ensiklopedia? 
Ensiklopedia memberitahu kita tentang fakta-fakta. 

Fakta-fakta merupakan pemyataan. Kenyataan-kenyataan fakta 
menggunakan kata-kata yang teradun, seperti ‘Terdapat 50 buah 
negeri di Amerika Syarikat’. Fakta-fakta bukanlah bahan-bahan 
nyata seperti kata-kata, namun fakta-fakta memerlukan huraian, 
Untuk pengetahuan dan pemahaman yang sepenuhnya, anda 
mestilah juga tahu makna sesuatu fakta, bagaimana fakta tersebut 
mempengaruhi kebenaran yang sedang anda cari. Tidaklah banyak 
yang anda ketahui jika pengetahuan anda hanya terbatas pada fakta 
tersebut. 

Fakta-fakta merupakan pemyataan yang ‘benar’. Fakta-fakta 
bukanlah pendapat. Apabila seseorang berkata, ‘adalah fakta yang 
benar bahawa...’ maka yang dimaksudnya adalah telah dipersetujui 
umum bahawa demikianlah keadaannya. Bukanlah maksudnya, 
atau sepatutnya bukanlah maksudnya, bahawa dia sendiri atau dia 
dan beberapa orang pengamat, percaya bahawa demikianlah 
keadaannya fakta tersebut. Syarat bahawa sebuah ensiklopedia 
melaporkan fakta-fakta dan bukannya pendapat ini juga membatasi 
buku rujukan tersebut. Misalnya, sebuah ensiklopedia tidaklah 
dapat memperkatakan perkara-perkara yang tidak mendapat 
persetujuan umum, tentang persoalan-persoalan moral umpamanya. 

Jika diperkatakan hal-hal yang demikian, maka yang dapat 
dilakukannya hanyalah melaporkan perbezaan pendapat di 
kalangan manusia tentang persoalan itu. 

Fakta mewakili kebenaran. Fakta dapat memperkatakan satu 
cebisan makluman yang tertentu atau generalisasi yang tidak 
dipersoalkan lagi, namun fakta itu memperlihatkan keadaan yang 
sebenamya. Oleh yang demikian, fakta bukanlah gagasan, dan 
bukan juga teori tentang kebenaran. Demikian pula, suatu huraian 
tentang kebenaran (atau bahagian daripadanya) tidaklah merupakan 
satu fakta sehingga terdapatnya persetujuan umum bahawa fakta 
tersebut benar. 

Terdapat satu kekecualian terhadap kenyataan yang terakhir 
itu. Sebuah ensiklopedia dengan wajarnya dapat menghuraikan 
sebuah teori yang tidak lagi dianggap betul, atau teori yang pada 
umumnya belum lagi diterima, apabila teori itu diperkatakan 
dalam rangka memperkatakan keselurahan sesuatu bidang. 

Fakta kadangkala berubah. Yang kami maksudkan ialah 
pemyataan-pemyataan yang pada zaman tertentu dianggap fakta 
tidak lagi dianggap demikian pada zaman yang lain. Misalnya, 
sebuah pemyataan yang dianggap fakta selama beberapa tahun 
terbukti tidak benar oleh pengamatan-pengamatan dan ujikaji- 
ujikaji yang dilakukan kemudiannya. Hal ini sering terjadi dalam 
sains apabila penemuan-penemuan baru mengubah apa yang telah 
kita percayai sebelumnya. 

Sebuah ensiklopedia akan menjawab soalan-soalan anda 
tentang fakta, asalkan anda ingat apa yang telah kita huraikan di 
atas. Seni menggunakan ensiklopedia sebagai alat bantu terhadap 
pembacaan adalah seni mengemukakan soalan-soalan yang wajar 
tentang fakta. Sebagaimana halnya dengan kamus, kami sekadar 
menyarankan soalan-soalannya; ensiklopedia akan menyediakan 
jawapannya. 

13 


Bagaimana Membaca Buku-Buku A mail 


KITA telah menghuraikan peraturan-peraturan pembacaan analitis 
secara umum supaya dapatlah peraturan-peraturan itu digunakan 
bagi sebarang buku jenis huraian. Namun demikian, perlulah 
dinyatakan di sini bahawa peraturan-peraturan pembacaan ini tidak- 
lah sesuai bagi karya sastera imaginatif. Mengikhtisarkan struktur 
sebuah buku imaginatif tidaklah sama dengan mengikhtisarkan 
buku huraian. Novel, drama dan puisi tidaklah dibentuk dengan 
menggunakan istilah-istilah, pernyataan-pernyataan, dan hujah- 
hujah, tetapi terdapat pula satu gugusan peraturan bagi pembacaan 
buku-buku jenis itu yang akan diperkatakan kemudian nanti. 

Hubungan antara dua jenis peraturan itu mudah diamati dan 
diperkatakan. Segalanya diasaskan pada hakikat bahawa anda 
hendaklah mengcmukakan empat soalan khusus tentang sesuatu 
yang anda baca, sebagaimana yang telah kita perkatakan terlebih 
dulu. Kemukakanlah empat soalan itu tentang sebarang buku, 
baik cereka mahupun bukan cereka, puisi mahupun sejarah, sains 
mahupun falsafah. Telah kita lihat bagaimana peraturan-peraturan 
bagi pembacaan buku-buku huraian dibentuk daripada empat 
soalan itu. Peraturan-peraturan bagi membaca karya sastera 

imaginatif juga dibentuk daripada soalan-soalan tersebut, meski- 
pun terdapat beberapa perbezaan dalam pembentukannya ilu. Oleh 
kerana demikian keadaannya, maka empat soalan itulah yang akan 
kita perkatakan dengan lebih lanjut dalam bahagian ini, dan 
bukannya peraturan-peraturan pembacaan. Kita akan memperkata- 
kan pelbagai soalan yang mesti dikemukakan, dan pelbagai jenis 
jawapan yang dapat dijangkakan. 

Telah kita nyatakan bahawa buku-buku huraian terbahagi 
kepada jenis amali dan jenis teori - yakni buku-buku tentang 
masalah-masalah tindakan dan buku-buku tentang sesuatu yang 
hendak diketahui. Sebagaimana yang dinyatakan, buku-buku jenis 
teori itu seterusnya dibahagikan pula kepada jenis sejarah, sains 
(dan matematik), dan falsafah. Namun demikian, semua buku 
tersebut boleh bersifat amali dari segi-segi tertentu, dan dengan 
yang demikian kami tidak bercadang akan memperkatakan 
buku-buku amali dengan agak lebih mendalam. 

Perkara terpenting yang perlu diingat tentang sebarang buku 
amali ialah bahawa buku itu tidak mungkin akan dapat 
menyelesaikan masalah-masalah amali yang diperkatakannya itu. 
Buku teori dapat menyelesaikan persoalan-persoalannya sendiri. 
Akan tetapi, suatu masalah amali hanya dapat diselesaikan dengan 
tindakan, dan tindakan terjadi hanya dalam alam, bukannya dalam 
buku. 

Namun demikian, buku-buku amali dapat mengemukakan 
peraturan-peraturan umum yang dapat diterapkan terhadap pelbagai 
situasi khusus yang sejenis. Seseorang yang mencuba mengguna- 
kan buku-buku yang demikian mestilah menyesuaikan peraturan- 
peraturan tersebut dengan keadaan khusus yang dihadapinya, dan 
dengan demikian terpaksa membuat pertimbangan amali. Dengan 
kata-kata lain, pembaca sendiri mestilah menambahkan sesuatu 
terhadap buku untuk memungkinkan buku itu membantunya 
menyelesaikan masalahnya. Yang perlu ditambah adalah 

pengetahuannya tentang situasi khusus dan penilaiannya tentang 
bagaimana peraturan-peraturan itu dapat diterapkan. 

Anda akan segera dapat mengenal sebarang buku yang 
mengandungi peraturan-peraturan sebagai buku amali. Namun, 
sebuah buku amali mungkin tidak terdiri daripada peraturan 
semata-mata. Buku itu mungkin mencuba menyatakan prinsip- 
prinsip yang menjadi asas peraturan-peraturan itu. Prinsip-prinsip 
ituiah yang merupakan teori; teori-teorilah yang menghuraikan 
mengapa peraturan-peraturan itu berkesan. Ituiah prinsip-prinsip 
teoritis yang telah membentuk peraturan-peraturan. 

Oleh yang demikian, buku-buku teoritis terbahagi ke dalam 
dua kelompok utama. Setengahnya terutamanya memperkatakan 
peraturan-peraturan, sedangkan yang lain terutamanya memperkata- 
kan prinsip-prinsip yang menjadi asas peraturan-peraturan itu. 
Kebanyakan buku agung dalam bidang ekonomi, politik dan 
moral adalah daripada jenis yang kedua. 

Perlulah dinyatakan bahawa baik prinsip mahupun peraturan 
mungkin diketemukan dalam buku yang sama. Sebuah buku 
tentang prinsip-prinsip amali pada mulanya mungkin kelihatan 
seperti sebuah buku teori. Sebagaimana yang telah dinyatakan, 
dari satu segi hal ini ada benarnya. Buku yang demikian 
memperkatakan teori tentang jenis kegiatan yang khusus. Namun 
demikian, anda dapat mengenal buku itu sebagai buku amali 
kerana yang sering diperkatakannya adalah sesuatu kegiatan yang 
dapat dilakukan oleh seseorang dengan cara yang lebih baik atau 
lebih buruk. 

Pernyataan-pernyataan utama dalam sesebuah buku amali 
yang membicarakan peraturan-peraturan adalah peraturan-peraturan 
itu sendiri. Anda selalunya dapat mengenal peraturan, kerana 
peraturan mendorong anda melaksanakan sesuatu untuk tujuan 
amali. Hujah-hujah dalam buku yang demikian merupakan usaha 
untuk membuktikan bahawa peraturan-peraturan itu berkesan. 

Penulisnya mungkin mempergunakan prinsip-prinsip untuk 
membuktikan dakwaannya, atau dia mungkin memperlihatkan 
bagaimana peraturan-peraturan itu terlaksana dalam keadaan- 
keadaan yang khusus. Carilah kedua-dua jenis hujah ini. 

Dalam buku-buku tentang prinsip amali, pernyataan- 
pemyataan dan hujah-hujahnya yang utama akan kelihatan 
betul-betul seperti yang terdapat dalam sebuah buku teoritis. 
Tetapi, terdapat suatu perbezaan di antara membaca buku yang 
demikian dengan membaca sebuah buku teoritis. Kerana pada 
akhimya masalah-masalah yang hendak diselesaikan itu bersifat 
amali - yakni masalah tindakan, yang dapat dilaksanakan oleh 
seseorang dengan lebih baik atau lebih buruk - maka si pembaca 
buku yang demikian mencari peraturan-peraturan yang mungkin 
tidak dinyatakan, namun mungkin diketemukan pada prinsip- 
prinsip tersebut. Dia berusaha menemukan cara-cara untuk 
menerapkan prinsip-prinsip tersebut. 

Jika tidak dibaca dengan cara yang demikian, maka sesebuah 
buku amali itu tidaklah dibaca menurut cara yang wajar baginya. 
Kegagalan membaca buku amali menurut cara yang wajar bererti 
tidak menggunakannya dengan sebaik-baiknya. Anda tidak 
memahaminya, dan dengan itu tidaklah dapat anda mengkritiknya 
dengan saksama. 

Ada dua soalan khusus yang seharusnya anda tanyakan pada 
diri sendiri sewaktu membaca sebarang jenis buku amali. Soalan 
yang pertama: Apakah objektif pengarangnya? Yang kedua: 
Bagaimanakah rencananya untuk melaksanakan objektif-objektif 
tersebut? Anda mestilah dapat menjawab soalan-soalan ini jika 
anda hendak memahami dan mengkritik sesebuah buku amali. 

Empat soalan asasi yang mesti anda kemukakan tentang 
sebarang buku perlulah dipinda sedikit sewaktu memperkatakan 
buku amali. Soalan yang pertama - Apakah yang diperkatakan 
oleh buku itu? - tidaklah banyak berubah. Oleh kerana buku 

amali bersifat huraian, amatlah penting diikhtisarkan struktur 
buku tersebut. 

Namun demikian, yang terutama sekali pentingnya ialah 
mencari persoalan-persoalan yang cuba diselesaikan oleh 
pengarangnya. Anda mestilah mengetahui apa yang hendak 
dilakukanrcytf bererti mengetahui apa yang dikehendakinya supaya 
anda lakukan. 

Soalan yang kedua — Apakah yang dinyatakan oleh 
pengarang, dan bagaimana ia menyatakannya? - juga tidak banyak 
berubah. Anda masih perlu mengenalpasti istilah-istilah, 
pernyataan-pernyataan, dan hujah-hujah pengarang. Namun 
demikian, anda bukan sahaja perlu menemukan apa yang 
dikehendaki pengarang supaya anda lakukan, tetapi juga 
menemukan saranannya tentang cara tindakan itu harus anda 
laksanakan. 

Soalan ketiga - Apakah isi buku itu benar? - mengalami 
perubahan yang agak lebih banyak. Pertimbangan utamanya ialah 
apakah objektif-objektif pengarangnya - yakni matlamatnya dan 
kaedah-kaedah yang hendak digunakannya untuk rnencapai 
matlamat itu - selaras dengan gagasan anda sendiri tentang apa 
yang wajar dicapai, dan cara manakah yang paling wajar untuk 
mencapainya. 

Soalan yang keempat - Apakah buku itu penting? - adalah 
yang paling banyak diubah. Setelah membaca sebuah buku 
teoritis, jika anda menerima apa yang dinyatakan pengarangnya, 
pada keseluruhannya mahupun sebahagiannya, periulah anda 
bersetuju dengan kesimpulan-kesimpulannya, dan tidak ada 
langkah lain yang diperlukan daripada anda. Namun, persetujuan 
dengan sebuah buku amali bermakna bahawa tindakan tertentu 
diperlukan. Jika anda berkeyakinan bahawa matlamat pengarang- 
nya itu penting, dan jika anda percaya matlamat itu dapat dicapai 
dengan menggunakan kaedah-kaedah yang disarankannya, maka 

tidaklah mungkin anda tidak mahu bertindak menurut cara-cara 
yang disarankan oleh pengarang itu. 

Bagmmam Membaca K ary a S astern Imaginatif 

Perbezaan asasi antara karya bersifat huraian dan karya sastera 
imaginatif ialah bahawa buku-buku huraian berusaha menyalurkan 
pengetahuan - pengetahuan tentang pengalaman-pengalaman yang 
telah atau mungkin dialami oleh si pembaca. Buku-buku karya 
imaginatif berusaha menyalurkan pengalaman itu sendiri - yakni 
pengalaman yang mungkin dialami, atau dikongsi, oleh si pembaca 
hanya melalui pembacaan - dan jika sekiranya buku itu berhasil, 
maka si pembaca memperoleh sesuatu yang dapat menghiburkan- 
nya. 

Untuk mengetahui sesuatu, perlulah kita menggunakan 
tenaga membuat penilaian dan penaakulan, sedangkan kita 
mengalami sesuatu dengan menggunakan deria dan imaginasi. 
Pada umumnya, karya jenis cereka mengusik imaginasi kita. 
Janganlah mencuba menghindarkan kesan yang ditimbulkan oleh 
karya sastera imaginatif terhadap diri anda. 

Oleh kerana matlainatnya berlainan, maka para penulis buku 
cereka dan buku huraian menggunakan bahasa dengan cara yang 
berlainan. Para penulis karya huraian menghindarkan penggunaan 
kata-kata yang kabur, sedangkan penulis karya imaginatif sering 
berusaha menimbulkan segala keindahan dan tenaga kata-kata 
dengan mempergunakannya dalam pelbagai makna. Keselumhan 
sebuah puisi atau cerita menyatakan sesuatu yang lebih daripada 
yang dapat diucapkan oleh setiap satu kata yang terkandung di 
dalamnya. 

Peraturan-peraturan membaca karya sastera imaginatif adalah 
sama dengan peraturan bagi membaca buku-buku huraian. Anda 
masih perlu menjawab empat soalan yang utama itu. Untuk 

menjawab soalan yang pertama - Apakah yang diperkatakan oleh 
buku itu? - perlulah anda menemukan kesepaduan buku tersebut. 
Kesepaduan sesebuah cereka selalunya terletak pada plotnya. Plot 
merupakan garis kasar pengalaman, dan anda sepatutnya dapat 
menyatakannya dengan ringkas. Puisi yang pendek sekalipun 
mempunyai plot. Anda juga perlu menemukan bagaimana sebuah 
puisi, novel, atau drama dibentuk daripada adunan bahagian- 
bahagiannya, yakni daripada perkara-perkara terperinci dan peristi- 
wa-peristiwa yang digunakan oleh pengarangnya untuk membentuk 
plotnya. Dalam sebuah cerita, bahagian-bahagian itu mestilah co- 
cok dengan suatu pergerakan waktu, dengan permulaan, 
pertengahan dan akhirannya. 

Untuk menjawab soalan yang kedua - Apakah yang dinyata- 
kan oleh pengarangnya? - anda mestilah berusaha memahami 
watak-watak yang diciptakan pengarang untuk ceritanya, yakni 
emosi, pemikiran dan tindak-tanduk mereka. Anda juga perlu 
memahami alam yang dihuni oleh watak-watak itu dan dapat pula 
mengikuti perkembangan riwayat mereka dalam rangka plot 
tersebut. 

Peraturan-peraturan ini adalah tentang novel dan drama, 
namun dapat pula diterapkan pada puisi, meskipun puisi yang 
pendek. Sebuah puisi, seperti karya cereka lainnya, merupakan 
usaha mencipta suatu pengalaman. Puisi juga mempunyai satu 
kesepaduan, dengan bahagian permulaan, pertengahan dan akhiran- 
nya, dan selalunya mempunyai sekurang-kurangnya satu watak - 
pembicara puisi tersebut. Jika sebuah puisi membingungkan anda 
setelah membacanya sekali, bacalah sekali lagi. Akan anda dapati 
bahawa usaha menuturkan puisi tersebut akan menolong anda 
memahaminya dengan lebih baik. 

Sebuah drama hendaklah dibaca seperti sebuah cerita, tetapi si 
pembaca haruslah ingat bahawa, supaya sempuma, sebuah drama 
mestilah dipersembahkan di atas pentas. Sewaktu membaca, si 

pembaca hendaklah membayangkan bagaimana rupanya drama itu 
di atas pentas. 

Soalan yang ketiga — Apakah buku itu benar? — akan terjawab 
apabila anda dapat mengemukakan penilaian yang saksama ten 
tang kebenarannya sebagai karya cereka. Apakah ceritanya diteri- 
ma akal? Mungkinkah peristiwa yang demikian terjadi? Namun 
demikian, tidaklah harus anda mengkritik sebuah karya sastera 
imaginatif sehingga anda benar-benar pasti bahawa anda memahami 
pengalaman yang dikemukakan pengarang untuk anda hayati. 

Sebagai karya seni, sebuah cereka adaiah sempurna 
sepenuhnya. Berbeza daripada buku huraian, buku cereka tidak 
bertujuan mencapai suatu hasil tertentu yang melewati dirinya. 
Kita juga mestilah memberikan perhatian terhadap keindahannya, 
kerana keindahan sesebuah karya seni sering dihubungkan dengan 
kenikmatan yang diberikannya kepada kita apabila kita benar- 
benar mengenali karya tersebut. Namun demikian, kita tidak 
mungkin bersetuju atau tidak bersetuju dengan sebuah buku 
cereka; kita hanya menyukainya, atau tidak menyukainya. 

Setelah selesai melakukan pembacaan aktif terhadap sebuah 
karya cereka — yakni melaksanakan segala aspek pembacaan 
analitis yang telah kita huraikan di sini — maka anda telah bersedia 
untuk menilainya. Penilaian anda yang pertama adaiah apakah 
anda merasa senang akan buku itu, dan anda mestilah dapat 
menyatakan sama ada anda merasa senang atau sebaliknya. Setelah 
itu, perlulah anda memutuskan apakah kekuatan dan kelemahan 
buku itu, dan menyatakan alasan-alasan anda bagi pandangan 
tersebut. 

Dari satu segi, soalan yang keempat — Apakah buku itu 
penting? - tidaklah perlu dikemukakan sehubungan dengan karya 
cereka. Tidak ada tindakan perlu dilakukan setelah anda selesai 
membaca sebuah novel, drama, atau puisi. Namun demikian, 
karya imaginatif boleh melahirkan tindakan tertentu, meskipun 

tidaklah semestinya demikian; sebagai karya seni, karya tersebut 
boleh wujud demi dirinya sendiri. Untuk memungkinkan anda 
membaca sebuah novel, drama, atau puisi dengan berkesan, yang 
perlu anda lakukan ialah menghayatinya sebagai satu pengalaman. 


Bagmiruma Membaca Karya Sejarah 

Kita sepatutnya membaca karya sejarah bukanlah sekadar untuk 
mempelajari apa yang benar-benar terjadi pada waktu dan tempat 
tertentu pada zaman silam, tetapi juga untuk mempelajari cara- 
caranya manusia bcrtindak pada segala masa dan tempat. 
terutamanya kini. Sejarah merupakan kisah tentang peristiwa- 
peristiwa yang berkembang menjadi kini. Zaman kinilah yang 
menarik minat kita - zaman kini dan kemungkinan masa 
depannya. Masa depan itu sebahagiannya ditentukan oleh masa 
kini. Oleh yang demikian, anda juga dapat mempelajari sesuatu 
tentang masa depan daripada seorang ahli sejarah, meskipun 
daripada seorang ahli sejarah yang hidup beribu tahun yang lalu. 

Perlulah diingat bahawa ahli sejarah mestilah senantiasa 
mengkhayalkan sesuatu. Tidaklah mungkin baginya mengetahui 
segala sesuatu yang terjadi pada zaman yang diperkatakan dalam 
karyanya itu. Dia perlu mencari atau mengadakan rangka umum 
perkembangan peristiwa-peristiwa, atau dia terpaksa mengandai- 
kan bahawa dia tahu mengapa watak-watak dalam ceritanya itu 
melakukan apa yang telah mereka lakukan. Dia perlu mencari 
sebab terjadinya peristiwa-peristiwa dan alasan-alasan bagi tindak- 
tanduk. 

Oleh kcrana terdapat pelbagai teori tentang sejarah, dan oleh 
kerana teori seseorang penulis itu mempengaruhi penceritaannya 
tentang peristiwa-peristiwa, maka perlulah dibaca lebih daripada 
satu penceritaan sahaja tentang sesuatu peristiwa atau zaman jika 
kita ingin memahaminya. Inilah peraturan pertama pembacaan 

karya sejarah. Untuk menemukan hakikat tentang sesuatu zaman 
atau peristiwa, perlulah kita mengkajinya daripada segi yang 
berlainan. Jika kita tidak dapat membaca lebih daripada sebuah 
karya sejarah, maka tidaklah terdapat banyak kesempatan untuk 
mempelajari apa yang sebenamya terjadi. 

Meskipun kebanyakan karya sejarah lebih dekat kepada karya 
cereka daripada karya sains, namun kita hendaklah membacanya 
sebagai karya-karya huraian. Oleh yang demikian, perlulah kita 
mengemukakan soalan-soalan yang sama seperti yang dikemuka- 
kan terhadap sebarang buku jenis huraian. 

Setiap karya sejarah mempunyai bidang pembicaraan khusus 
yang terbatas. Untuk menjawab soalan yang pertama - Apakah 
yang diperkatakan oleh buku ini? - perhatikanlah dengan teliti 
batasan-batasan yang dikenakan oleh pengarang terhadap dirinya 
sendiri. Jika kita hendak membaca sebuah karya sejarah dengan 
berkesan, perlulah kita mengetahui setepatnya apakah yang 
diperkatakan oleh buku itu dan apa yang tidak diperkatakannya. 

Penulis karya sejarah mengisahkan sebuah cerita, dan cerita 
itu terjadi dalam satu ruang waktu. Oleh yang demikian, rangka 
kasamya telah ditentukan. Akan tetapi, satu cerita dapat dikisah- 
kan dengan pelbagai cara, dan untuk menjawab soalan yang kedua 
- Apakah yang dinyatakan oleh pengarang? - perlulah kita 
mengetahui cara yang dipilih oleh pengarang untuk menyampai- 
kan kisahnya. Apakah dia telah membahagikan bukunya ke dalam 
beberapa bab menurut tahun, atau apakah dia membahagikannya 
menurut cara-cara lain? Apakah dalam satu bab tertentu dia 
membicarakan sejarah ekonomi zaman tersebut, dan membicara- 
kan peperangan, agama, dan sastera dalam bab-bab yang lain pula? 
Yang manakah antara bidang-bidang ini yang paling penting 
baginya? Jika hal tersebut kita ketahui dan, jika kita dapat 
menyatakan bahagian manakah daripada cerita itu yang kelihatan 
asasi baginya, maka dapatlah kita memahaminya dengan lebih 

baik. Kita mungkin tidak bersetuju dengan penentuannya tentang 
apakah yang asasi, namun masih ada sesuatu yang dapat kita 
pelajari daripadanya. 

Kita dapat mengemukakan dua jenis soalan berkenaan dengan 
kebenaran sesebuah karya sejarah. Kita dapat memutuskan buku 
itu tidak memberikan gambaran yang setepatnya tentang 
kehidupan; kita mungkin merasa bahawa orang tidak bertingkah- 
laku seperti yang digambarkannya. Atau kita mungkin 
menganggap, terutamanya jika kita mempunyai pengetahuan 
khusus tentang bidang tersebut, bahawa si pengarang tidak 
menggunakan sumber-sumbemya dengan wajar. Kita mungkin 
mendapati bahawa dia belum membaca sebuah buku yang telah 
kita baca, atau bahawa faktanya tidaklah betul. Kita 
menjangkakan seorang penulis karya sejarah mengetahui segala 
sesuatu yang dapat diketahui tentang bidangnya. Dan seorang 
penulis yang baik mestilah tahu tentang apa yang mungkin 
terjadi, bukan sekadar apa yang dinyatakan oleh beberapa 
pemerhati dan penulis sebagai benar-benar telah terjadi. 

Apakah buku itu penting? Besar kemungkinannya bahawa 
tidak ada jenis karya penulisan yang lebih besar kesannya terhadap 
tindakan manusia daripada sejarah. Sejarah yang menceritakan 
kepada kita tindakan-tindakan manusia pada zaman silam, sering 
mendorong kita supaya membuat perubahan-perubahan, untuk 
berusaha memperbaiki kehidupan kita. Sejarah menyarankan 
kepada kita apa yang mungkin, kerana sejarah menghuraikan 
sesuatu yang telah dilaksanakan. Jika sesuatu itu telah 
dilaksanakan, mungkin hal tersebut dapat dilakukan lagi - atau 
hal tersebut dapat dihindarkan. Sejarah dapat mendorong tindakan 
politik amali. Oleh yang demikian, amatlah penting karya sejarah 
dibaca dengan baik. 

Namun demikian, sebagaimana yang kita ketahui, sejarah 
tidaklah terhenti seribu, atau seratus, tahun yang lalu. Orang- 

orang lelaki dan perempuan terus menerus menulis tentang apa 
yang terjadi dan tentang bagaimana benda-benda mengalami 
perubahan. Sebagai anggota bangsa manusia dan sebagai 
warganegara, kita mempunyai tanggungjawab untuk berusaha 
memahami alam di sekeliling kita. 

Sebagaimana halnya dengan karya- sejarah, tidaklah dapat 
dipastikan apakah kita memperoleh fakta-faktanya - kita tidak 
dapat memastikan apakah kita mengetahui apa yang sedang terjadi 
kini namun kita mesti berusaha untuk mengetahui. Untuk tujuan 
itu, kita perlulah bergantung pada makluman yang disampaikan 
oleh orang-orang yang melaporkan berita dalam suratkhabar, 
majalah atau buku. 

Oleh yang demikian, perkara yang paling penting diketahui 
sewaktu membaca sesuatu laporan tentang peristiwa-peristiwa 
semasa ialah siapakah yang menulis laporan tersebut. Apakah 
jenis akal budi yang dimilikinya? Untuk menjawab soalan ini, 
perlulah kita mengemukakan serentetan soalan terhadap sebarang 
bahan bacaan yang memperkatakan peristiwa-peristiwa semasa. 

1. Apakah yang hendak dibuktikan oleh pengarangnya? 
Hampir semua buku tentang hal ehwal semasa berusaha untuk 
membuktikan sesuatu. Selalunya si pengarang menjelaskan 
perkara tersebut dalam prakatanya. 

2. Siapakah yang hendak diyakinkannya? Tanyakanlah pada 
diri anda sendiri apakah buku itu ditujukan kepada satu kelompok 
manusia tertentu dengan minat yang istimewa, atau apakah buku 
itu untuk sesiapa sahaja. 

3. Apakah ada pengetahuan khusus yang diandaikannya? 
Andaian yang dibuat oleh pengarang, dan andaian yang 
dianggapnya juga terdapat pada anda, kadangkala amat sukar dapat 
dikesan. Namun demikian, anda tetap perlu mengesannya. 

4. Adakah bahasa istimewa yang digunakannya? Ini merupa- 
kan cara lain untuk menyatakan bahawa anda perlu memahami 
istilah-istilah pengarangnya. 

5. Apakah dia benar-henar mengetahui apa yang diperkatakan- 
nya? Soalan terakhir ini mungkin yang paling sukar untuk 
dijawab. Apakah si penulis mengetahui fakta-faktanya? Apakah 
dia mengetahui segala sesuatii yang patut diketahui untuk 
memungkinkannya mengemukakan laporan saksama tentang 
situasi tersebut? Meskipun pengarang bertujuan mengemukakan 
laporan yang benar untuk kita, namun maklumannya mungkin 
tidak memadai. Dia sendiri mungkin menyedari, dan mungkin 
juga tidak menyedari, hal tersebut. 

Pengarang sesebuah buku tentang hal ehwal semasa mungkin 
mempunyai kepentingan tertentu supaya anda memahaminya 
menurut cara yang tertentu. Atau, jika dia sendiri tidak 
mempunyai kepentingan, sumber maklumannya mungkin 
mempunyai kepentingan yang demikian. Anda mestilah maklum 
tentang kepentingan itu, dan senantisa mengingatinya sewaktu 
membaca buku tersebut. 

Bagaimam Membaca Karya Sains dan Matematik 

Kami tidak akan memberi nasihat kepada anda tentang bagaimana 
membaca setiap jenis karya sains dan matematik. Pembicaraan 
dibataskan hanya pada dua jenis: buku-buku sains dan matematik 
yang ditulis oleh para penulis agung zaman silam, dan 
karya-karya sains moden yang dihasilkan untuk golongan yang 
bukan ahli sains. Apa yang kita nyatakan mungkin sering dapat 
dimanfaatkan bagi buku-buku yang ditulis untuk para ahli sains 
yang terlatih, namun bukanlah tujuan kami membantu anda 
membaca buku-buku yang demikian itu. Terdapat dua alasan bagi 

hal ini. Yang pertama, semata-mata kerana kami bukanlah ahli 
sains dan dengan yang demikian tidak mampu melakukannya. 

Alasan kedua adalah seperti berikut. Sehingga akhir abad 
kesembilan belas, buku-buku sains yang utama ditulis untuk 
golongan bukan ahli sains. Orang-orang terpelajar dikehendaki 
membaca buku-buku sains, selain daripada buku-buku sejarah dan 
falsafah. Kebanyakan ahli sains moden tidak mengendahkan 
pandangan golongan bukan ahli sains, dan sama sekali tidak 
berusaha menulis untuk bacaan mereka. Hari ini, terdapat 
kecenderungan karya-karya sains ditulis oleh para ahli sains untuk 
ahli sains sendiri. Penulisan yang serius tentang sesuatu bidang 
sains membuat andaian bahawa pembacanya mempunyai 
pengetahuan khusus yang begitu mendalam sehingga buku itu 
biasanya tidak dapat dibaca oleh yang tidak terdidik dalam bidang 
tersebut. 

Keadaan yang sama terdapat juga dalam bidang-bidang 
lainnya. Para ahli falsafah moden jarang sekali menulis untuk 
sesiapa melainkan para ahli falsafah lainnya; ahli ekonomi 
menulis hanya untuk para ahli ekonomi; dan malah para ahli 
sejarah mulai mendapati bahawa menulis untuk para pembaca 
yang mempunyai pengetahuan terperinci tentang sesuatu bidang 
merupakan cara yang lebih baik untuk saling bertukar gagasan, 
jika dibandingkan dengan menulis untuk para pembaca biasa. 

Apakah yang dilakukan oleh para pembaca umum dalam 
keadaan yang seperti ini? Tidak mungkin baginya mempunyai 
pengetahuan yang terperinci tentang segala bidang. Oleh yang 
demikian, terpaksalah dia bergantung pada karya-karya penulisan 
umum. Sebahagian daripada karya-karya tersebut cukup baik, 
sedangkan sebahagiannya pula tidaklah begitu baik. Akan tetapi, 
tidak memadai hanya mengetahui perbezaannya; tidak kurang pula 
pentingnya kemampuan membaca buku-buku yang baik itu 
dengan kefahaman sepenuhnya. 

Sedikit masa yang lalu, para ahli sains yang ‘serius’ 
berpendapat bahawa orang-orang yang menulis tentang sejarah 
sains berbuat demikian kerana mereka merupakan ahli sains yang 
tidak berhasil dan tidak dapat memberikan sumbangan untuk 
menambah khazanah pengetahuan sains. Pemyataan sikap seperti 
ini sudah tidak sering lagi kedengaran kini, dan para ahli sains 
yang baik kini melakukan kajian tentang sejarah bidangnya. 
Alasan bagi pertukaran sikap ini adalah bahawa para ahli sains 
hari ini bukan sahaja berminat mengetahui bidangnya, tetapi juga 
untuk mengetahui segala sesuatu tentang bidangnya itu. 

Oleh yang demikian, tidaklah kami berasa ragu-ragu lagi 
untuk menyarankan supaya anda mencuba membaca sekurang- 
kurangnya sebuah buku sains yang agung. Sesungguhnya, 
tidaklah ada sebarang alasan untuk tidak membaca buku-buku 
yang demikian. Buku-buku itu tidaklah mustahil dibaca, 
meskipun buku seperti karya Newton, Mathematical Principles of 
Natural Philosophy, asalkan anda bersedia untuk meneubanya. 

Inilah nasihat paling berguna yang dapat kami berikan pada 
anda. Menurut peraturan membaca buku-buku huraian, anda 
dikehendaki menyatakan persoalan yang cuba diselesaikan oleh 
seseorang pengarang dengan sejelas yang mungkin. Peraturan 
pembacaan analitis ini amatlah penling bagi segala jenis 
penulisan huraian, terutama bagi buku-buku yang membicarakan 
sains dan matematik. 

Sebagai pembaca biasa, anda tidak membaca buku-buku sains 
zaman silam untuk mengetahui tentang persoalan-persoalan sains 
semasa. Sebaliknya, anda membaca buku-buku tersebut untuk 
memahami sejarah dan faisafah sains. Sesungguhnya, itulah 
tanggungjawab pembaca umum terhadap sains. Dia perlu 
mengenal persoalan-persoalan yang cuba diselesaikan oleh para 
ahli sains yang agung itu — mengenal masalahnya, dan juga 
mengenal sumber masalah-masalah tersebut. 

Untuk mengikuti perkembangan sains, menyusur-galur 
hubungan dan makna fakta-fakta, andaian-andaian, serta prinsip- 
prinsipnya, merupakan suatu kegiatan akal budi yang menjadi 
satu bahagian penting dalam pendidikan, kerana selamanya tujuan 
utama pendidikan adalah pembelajaran melalui penemuan. 

Yang kita maksudkan dengan buku sains ialah buku yang 
melaporkan penemuan-penemuan atau kesimpulan-kesimpulan dari 
pada bentuk-bentuk kajian sains yang tertentu, baik yang dihasilkan 
oleh ujikaji mahupun pengamatan terhadap alam di sekitar kita. 
Selamanya, masalah sains adalah menghuraikan benda atau peristiwa 
dengan setepat mungkin, dan menyusur-galur hubungan-hubungan 
antara benda-benda dan peristiwa-peristiwa yang diamati itu. 

Istilah-istilah penting dalam sesebuah buku sains biasanya 
dinyatakan dengan kata-kata yang luar biasa. Lazimnya, kata-kata 
itu mudah dikesan, dan dengan bantuannya anda dengan cepat 
dapat memahami pemyataan-pemyataannya. Pemyataan-pemyataan 
utamanya selalunya bersifat umum. Berbeza daripada para penulis 
sejarah, seorang ahli sains tidak merujuk kepada waktu atau 
tempat tertentu yang khusus. Dia berusaha menyatakan keadaan 
benda-benda pada umumnya, yakni bagaimana benda-benda itu 
bertingkah laku pada umumnya. 

Mungkin terdapat dua kesukaran utama sewaktu membaca 
sesebuah buku sains. Salah satunya ada hubungan dengan hujah. 
Hujah-hujah yang utama biasanya membuktikan suatu pemyataan 
umum berdasarkan dalil yang dapat diamati - suatu keadaan 
khusus yang dihasilkan oleh suatu ujikaji, atau beberapa kejadian 
yang dikumpulkan dengan pengamatan yang teliti. Hujah-hujah 
yang lainnya pula membuktikan sesuatu pemyataan berdasarkan 
pernyataan-pernyataan lainnya yang telah dibuktikan menurut 
cara-cara tertentu. 

Untuk memahami hujah-hujah sains berdasarkan dalil yang 
diamati, anda mestilah dapat memahami dalil-dalil yang dikemuka- 

kan oleh penulisnya. Malangnya, perkara ini tidak senantiasa 
dapat dilaksanakan dengan semata-mata berbekal buku yang ada di 
tangan. Jika anda tidak dapat memahami dalilnya, hanya satu 
perkara yang dapat anda lakukan: anda mestilah mencari jalan 
untuk memperoleh pengalaman khas yang diperlukan itu untuk 
diri anda sendiri, mungkin dengan melakukan sendiri ujikaji, atau 
dengan melihat orang lain melakukannya. 

Kesukaran kedua dalam membaca sesebuah buku sains ada 
hubungannya dengan matematik. Banyak orang yang takut akan 
matematik lalu menganggap bahawa mereka tidak akan marnpu 
membaca sebuah buku yang memperkatakan matematik. Tidak 
ada orang yang tahu dengan pasti mengapakah hal ini terjadi. 
Mungkin salah satu sebabnya ialah kita tidak diberitahu, atau 
tidak diberitahu sejak awal, bahawa matematik merupakan 
semacam bahasa, dan kita dapat mempelajarinya seperti sebarang 
bahasa termasuklah bahasa kita sendiri. Bahasa kita sendiri perlu 
dipelajari dua kali, pertamanya sewaktu kita belajar menuturkan- 
nya. keduanya sewaktu kita belajar membaca. Namum demikian, 
matematik hanya perlu dipelajari sekali, kerana matematik hampir 
keseluruhannya merupakan bahasa tertulis. Anda mungkin dapat 
membaca bahasa itu dengan lebih berhasil daripada yang anda 
sangkakan. 

Jika anda bermaksud untuk membaca sebuah buku 
matematik, maka anda perlu membacanya daripada mula hingga 
akhir; tetapi jika anda bermaksud untuk membaca sebuah buku 
sains dengan unsur-unsur matematik di dalamnya, mungkin anda 
dapati bahawa anda boleh melangkau sahaja masalah-masalah 
yang membingungkan anda, terutamanya sewaktu membaca buku 
tersebut buat kali pertamanya. Biasanya, anda dapat memahami 
serba sedikit tentang bidang yang diperkatakan oleh si pengarang 
tanpa memahami huraian matematik itu sepenuhnya. Ingatlah 
selalu bahawa tujuan anda membaca buku itu bukanlah untuk 

menjadi ahli sains yang terlatih, tetapi untuk memahami 
persoalan yang diperkatakannya. 

Jika anda telah dapat membaca beberapa buah buku sains 
zaman silam yang ditulis oleh beberapa tokoh sains yang agung, 
anda sepatutnya tidak akan menghadapi banyak kesukaran 
membaca karya-karya sains popular yang dihasilkan untuk 
golongan bukan ahli sains. Hal ini adalah kerana meskipun 
buku-buku itu tentang sains, namun di dalamnya tidaklah terdapat 
dua masalah besar yang menyukarkan para pembaca biasa. 
Pertamanya, buku-buku itu sekadar melaporkan hasil-hasil ujikaji 
dan bukannya memerikan ujikaji yang sebenamya. Keduanya, 
sedikit sekali atau tidak ada sama sekali unsur matematik terdapat 
dalam buku-buku tersebut. Namun demikian, sebagaimana yang 
telah kita nyatakan terlebih dulu, anda perlulah membaca secara 
aktif jika anda hendak memahami apa yang anda baca. 


Bagcdmana Membaca Karya Falsafah 

Seperti sains dan matematik moden juga, hari ini karya falsafah 
biasanya tidak ditulis untuk para pembaca biasa. Namun 
demikian, ada buku-buku falsafah yang dapat, dan kami anggap 
patut anda baca. Sehingga kira-kira tahun 1930, atau mungkin 
lebih kemudian daripada itu, buku-buku falsafah ditulis untuk 
pembaca umum. Para ahli falsafah berpendapat bahawa oleh 
kerana persoalan-persoalan yang mereka kemukakan dan cuba 
mereka jawab menjejas setiap orang, maka semua orang patut 
mengetahui apa yang mereka fikirkan. Segala sesuatu yang kami 
nyatakan di sini bertujuan untuk membantu anda membaca 
buku-buku falsafah yang agung. 

Persoalan-persoalan yang dikemukakan oleh para ahli falsafah 
mungkin ada hubungannya dengan keadaan atau kewujudan, 
perubahan atau proses menjadi sesuatu, kuasa akal budi manusia, 

atau batasan-batasan pengetahuan manusia. Persoalan-persoalan ini 
tidaklah sukar dikemukakan atau difahami, namun menjawabnya 
dengan jelas lagi jitu amatlah sukar. Soalan-soalan ini merupa- 
kan persoalan teori seperti yang telah kita perkatakan dalam bab 
tentang buku-buku teori. 

Akan tetapi, para ahli falsafah juga mungkin menanyakan 
soalan-soalan lain, yakni soalan-soalan tentang kebaikan dan 
kejelekan, yang betul dan yang saiah, kebahagiaan, dan hubungan 
manusia dengan negara dan masyarakat, atau perang dan damai. 
Senarai persoalan-persoalan ini tidaklah menyeluruh. Akan tetapi, 
soalan-soalan dalam kelompok pertama itu, yakni soalan-soalan 
tentang keadaan sesuatu dan proses menjadi sesuatu, ada 
hubungannya dengan keadaan yang ada dan terjadi di alam ini. 
Soalan-soalan yang demikian itu termasuk dalam bidang falsafah 
teoritis. Soalan-soalan dalam kelompok kedua, yakni soalan- 
soalan tentang kebaikan dan kejelekan, atau benar dan saiah, ada 
hubungannya dengan apa yang sepatutnya dilakukan, tentang 
matlamat yang sepatutnya dituju oleh semua manusia. Soalan- 
soalan itu termasuk dalam bidang falsafah amali. 

Perkara yang paling penting dicari sewaktu membaca karya 
falsafah ialah soalan atau soalan-soalan yang cuba dijawab oleh 
buku itu. Caranya si pengarang menjawab soalan-soalan itu akan 
dipengaruhi oleh prinsip-prinsip kawalannya. Setiap ahli falsafah 
agung mempunyai prinsip-prinsip kawalan tertentu yang mem- 
bentuk karyanya. Prinsip-prinsip kawalan mudah ditemui jika dia 
menyatakannya dalam buku yang sedang anda baca, tetapi dia 
mungkin tidak berbuat demikian. Tidaklah pasti apakah kami 
dapat memberitahu anda bagaimana menemukan prinsip-prinsip 
kawalan itu, namun jika anda menemuinya perhatikan bagaimana 
prinsip-prinsip tersebut mempengaruhi penulisan si pengarang. 
Misalnya, kami berpendapat bahawa gagasan kawalan bagi Plato, 
ahli falsafah Yunani purba itu, ialah perbincangan tentang 

perkara-perkara falsafah mungkin merupakan kegiatan manusia 
yang paling penting. Gagasan itu jarang sekali dinyatakan dalam 
penulisan Plato, namun gagasan tersebut tersirat di beberapa 
tempat. 

Persoalan asas bagi falsafah teoritis ialah menghuraikan 
mengapakah sesuatu berada dalam keadaan tertentu, bukannya untuk 
memerikan benda-benda seperti yang dilakukan oleh sains. 
Persoalan-persoalan itu mestilah mempunyai jawapan yang berasas- 
kan hujah dan analisis yang jelas. Oleh yang demikian, sewaktu 
membaca karya falsafah, usaha anda yang utama hendaklah ditumpu- 
kan pada istilah dan pemyataan. Kata-kata yang mengucapkan 
peristilahan ahli falsafah itu biasanya diambil daripada pengucapan 
sehari-hari, tetapi digunakan dengan pengertian yang istimewa. Si 
pembaca hendaklah memastikan bahawa dia memahaminya. 

Kebanyakan buku falsafah mengemukakan beberapa 
pernyataan yang menurut anggapan pengarangnya mudah 
difahami. Pcrnyataan-pemyataan tersebut terbit secara langsung 
daripada pengalaman, dan bukannya dibuktikan berdasarkan 
pemyataan-pemyataan lainnya. Seperkara yang perlu diingat ialah 
bahawa pengalaman yang menjadi sumber pemyataan itu, berbeza 
daripada pengalaman khas ahli sains, merupakan pengalaman 
bersama semua manusia. Untuk memahaminya, anda hanyalah 
perlu menggunakan akal budi anda sendiri dan mengamati alam 
yang anda alami. 

Dengan kata-kata lain, kaedah yang anda gunakan untuk 
membaca buku falsafah hampir sama dengan kaedah yang 
digunakan untuk menghasilkan buku itu. Seorang ahli falsafah 
yang meneliti sesuatu persoalan tidak dapat melakukan sesuatu 
selain memikirkan persoalan itu. Seorang pembaca yang 
membaca buku falsafah tidak dapat melakukan sesuatu selain 
membacanya - yang bermakna memikirkan persoalan itu. 
Tidaklah ada alat bantu lainnya, kecuali akal budi itu sendiri. 

Amatlah besar manfaatnya membaea buku-buku oleh ahli 
falsafah agung lainnya yang mengkaji persoalan-persoalan yang 
sama seperti yang dikaji oleh pengarang buku tersebut. Para ahli 
falsafah telah melakukan sejumlah besar perbualan panjang dalam 
sejarah pemikiran. Hakikat bahawa ahli -ahli falsafah berbeza 
pendapat tidaklah harus menggusarkan anda, atas dua alasan. 
Pertamanya, persoalan yang mereka perbalahkan itu mungkin 
merapakan salah satu persoalan besar dunia yang belum pemah 
dapat diselesaikan. Keduanya, andalah yang mesti memutuskan 
sendiri apakah akan bersetuju dengan pengarangnya atau tidak. 
Hanya setelah anda membaea buku falsafah dengan baik - dan ini 
bererti membaea karya ahli-ahli falsafah lainnya tentang bidang 
yang sama - barulah dapat anda menilai yang mana benar dan 
yang mana salah. 

Nota Tentang Buku-Buku yang Didasarkan pada 
Kepercayaan 

Berbeza daripada falsafah. prinsip-prinsip utama agama merupakan 
pernyataan iman yang diyakini tanpa soal jawab lagi oleh para 
penganut agama itu. Sebuah buku keagamaan senantiasa 
diasaskan pada rukun dan syahadat sesuatu agama itu. 

Jika anda menganut kepercayaan yang berlainan daripada si 
pengarang, anda masih dapat membaea sebuah buku keagamaan 
dengan baik dengan menanggap rukun-rukunnya dengan 
kesungguhan yang sama seperti anda menanggap andaian-andaian 
seorang ahli matematik. Tetapi haruslah anda ingat bahawa iman, 
bagi orang yang memilikinya, merupakan bentuk pengetahuan 
yang paling pasti, bukan sekadar satu pandangan yang boleh 
diubah-ubah. 

Demikianlah juga halnya buku-buku asas sebarang kelompok 
yang menuntut para penganutnya mematuhi peraturan-peraturannya 

tanpa soal jawab Iagi. Untuk memahami buku-buku yang 
demikian, anda sebagai pembaca yang analitis, hendaklah ingat 
bahawa bagi para penganutnya, buku itu mempunyai hanya satu 
kaedah pembacaan yang betul. Banyak pembaca hari ini 
melakukan kesalahan dengan keengganannya untuk menanggap 
secara serius, meskipun untuk beberapa ketika cuma, pemyataan 
iman yang merupakan prinsip utama bagi beberapa pengarang 
tertentu. Tugas si pembaca ialah untuk menganggap prinsip 
utama pengarang itu sebagai kebenaran sewaktu dia sedang 
membaca buku tersebut, lalu membacanya dengan segala 
ketelitian yang wajar diberikan pada sebuah buku huraian. 

Bagaimana Membaca K ary a Sains Sosial 

Apakah sains sosial? Bidang tersebut merupakan satu kelompok 
bidang-bidang sains, seperti ilmu politik dan sejarah, yang 
menumpukan perhatiannya pada pengkajian masyarakat manusia. 
Hari ini, terdapat sejumlah besar buku dan rencana yang dapat 
digolongkan dalam bidang umum kepustakaan sains sosial. Kita 
menggunakan frasa ‘kepustakaan sains sosial’ dan bukannya‘buku 
sains sosial’ kerana telah menjadi kebiasaan dalam sains sosial 
membaca sebilangan buku tentang sesuatu bidang. Selain daripada 
itu, sewaktu membaca karya sains sosial kita berminat terhadap 
persoalan atau masalah tertentu dan bukannya pengarang atau 
buku tertentu. Misalnya, kita berminat akan persoalan pendidikan, 
dan membaca beberapa buah buku tentang bidang tersebut. 

Namun demikian, kepustakaan sains sosial lidaklah terbatas 
pada karya bukan cereka sahaja. Terdapat juga kini satu koleksi 
besar karya-karya moden yang penting yang dapat disebut cereka 
sains sosial. Dalam hal ini, tujuannya adalah, dengan 
menggunakan kata-kata, menghasilkan satu gambaran tentang 

masyarakat yang memungkinkan kita, umpamanya, melihat kesan 
sosial daripada sains dan industri. Kuasa sosial, harta dan 
pemilikannya, pengagihan kekayaan, diperikan dan dinilai dalam 
karya-karya novel, drama dan cerita pendek. Oleh kerana karya- 
karya tersebut membicarakan persoaian yang penting daripada segi 
sosialnya, maka dapatlah karya-karya tersebut dianggap sebagai 
bahagian daripada kepustakaan sains sosial. 

Karya-karya sains sosial mungkin kelihatannya mudah dibaca. 
Karya-karya itu sering diasaskan pada pengalaman-pengalaman 
kita yang biasa, dan ditulis dengan gaya yang sudah biasa kita 
alami sewaktu membaca karya-karya cereka dan sejarah. Selain 
itu, kita juga sudah biasa dengan kosa kata sains sosial dan sering 
menggunakannya. Misalnya, perkataan ‘masyarakat’ dan ‘budaya’, 
atau frasa ‘masalah-masalah politik, sosial dan ekonomi’ saban 
hari kita temui dalam perbualan dan suratkhabar. 

Namun, perkara-perkara yang menjadikan kepustakaan terse- 
but tampaknya mudah dibaca, mungkin pula menjadikannya sukar 
dibaca. Misalnya, oleh kerana beberapa istilah dan pernyataan 
dalam kepustakaan sains sosial moden begitu sering digunakan 
dan amat popular, maka para penulis sering menggunakannya 
tanpa benar-benar memahami apa yang dimaksudkannya. 

Selain daripada itu, setengah pembaca mempunyai sikap yang 
tegas tentang sesuatu perkara yang diperkatakan oleh seseorang 
pengarang. Oleh kerana sikap tegasnya itu, maka si pembaca 
tersebut sering teragak-agak untuk mempersoal apa yang 
dibacanya atau sebaliknya tidak sabar-sabar lagi untuk berbuat 
demikian. Namun begitu kesukaran yang paling utama dalam 
pembacaan kepustakaan sains sosial ialah bahawa kepustakaan itu 
merupakan penulisan huraian jenis campuran dan bukannya jenis 
tulen. Sebahagian besar kepustakaan sains sosial merupakan 
adunan yang terdiri daripada sains, falsafah, sejarah, dan sekali- 
sekala, cereka. Jika sains sosial senantiasa merupakan adunan 

yang sama, maka kita akan menjadi biasa dengannya, seperti 
halnya karya sejarah. Namun, tidaklah demikian halnya. Adunan 
itu berbeza-beza daripada satu buku ke satu buku, dan si pembaca 
menghadapi tanggungjawab mengenalpasti adunan yang terdapat 
dalam setiap buku yang dibacanya. 

Anda tentu ingat bahawa seorang pembaca analitis mesti 
menjawab soalan: Buku jenis apakah ini? Bagi karya cereka, 
soalan ini tidaklah sukar dijawab. Dalam hal sains dan falsafah, 
soalan ini juga tidaklah terlalu sukar dijawab; dan meskipun karya 
sejarah merupakan satu adunan, si pembaca biasanya tahu bahawa 
dia sedang membaca karya sejarah. Namun demikian, pelbagai 
unsur yang berbaur membentuk sains sosial, dan pelbagai cara 
unsur-unsur itu diadun, menjadikan soalan tersebut sukar dijawab. 

Kendatipun demikian, pembaca analitis masih perlu 
menjawab soalan tersebut. Tugas itu bukan sahaja tugasnya yang 
pertama, tetapi yang terpenting pula. Jika dia dapat menyatakan 
apakah yang terkandung dalam buku yang dibacanya, maka lebih 
hampirlah dia pada memahami buku tersebut. 

Tidaklah terdapat sebarang masalah khusus dalam mengikhti- 
sarkan sebuah buku sains sosial, tetapi sebagaimana yang telah 
kami nyatakan, memahami istilah-istilah pengarangnya mungkin 
terlalu sukar, kerana si pengarang mungkin tidak mengucapkan- 
nya dengan jelas. Namun demikian, sedikit pemahaman bersama 
tentang istilah-istilah biasanya masih mungkin terjadi. Daripada 
istilah-istilah, beralih pula kita kepada pemyataan dan hujah, dan 
dalam hal ini juga tidaklah terdapat masalah khusus, jika bukunya 
baik. Namun soalan terakhir yang perlu anda kemukakan tentang 
sebarang buku - Apakah buku ini pen ting? - mesitlah dijawab 
dengan teliti. Jika anda tidak bersetuju dengan kesimpulan- 
kesimpulan pengarangnya, pastikan bahawa anda tahu mengapa 
anda tidak bersetuju dengannya. 

Telah kita nyatakan bahawa membaca kepustakaan sains 
sosial memerlukan kita membaca beberapa buah buku tentang 
sesuatu bidang, dan bukannya membaca sebuah buku sahaja. Kita 
berminat akan satu perkara atau persoalan tertentu, yang mungkin 
meliputi hanya satu bahagian kecil daripada sesebuah buku, dan 
bukannya akan seseorang pengarang tertentu atau keseluruhan 
sesebuah buku. Pembacaan jenis ini memerlukan peraturan- 
peraturan pembacaan yang baru. Kita akan memperkatakan 
peraturan-peraturan itu dalam bab yang berikutnya, manakala kita 
beralih dari peringkat ketiga pembacaan (pembacaan analitis) ke 
peringkat keempat pembacaan, yang kita sebut pembacaan 
bandingan atau sintopik. 

Peringkat Keempat Pembacaan: 
Pem bacaan Bandingan atau Sintopik 

PERBINCANGAN kita yang ringkas tentang kepustakaan sains 
sosial memperkenalkan betapa perlunya pembacaan bandingan, 
atau pembacaan sintopik. Namun demikian, syarat pertama dalam 
pembacaan sintopik ialah menyedari bahawa lebih daripada sebuah 
buku yang penting bagi sesuatu persoalan tertentu. Secara 
umumnya, mengetahui buku mana yang patut dibaca merupakan 
syarat kedua. Syarat kedua ini lebih sukar dipenuhi daripada syarat 
pertama. 

Kesukaran itu menjadi nyata sebaik-baik sahaja kita meneliti 
frasa ‘dua atau lebih buku tentang perkara yang sama’. Apakah 
yang kita maksudkan dengan ‘perkara yang sama’? 

Misalnya, katakanlah anda berminat untuk membaca tentang 
gagasan cinta. Oleh kerana bahan kepustakaan tentang cinta 
amatlah luas, anda tidak akan mengatami kesukaran besar untuk 
menyediakan satu senarai buku untuk dibaca. Katakanlah anda 
telah melakukan langkah tersebut, dengan bertanya pada orang, 
dengan meneliti daftar buku di sebuah perpustakaan yang baik, 
atau dengan memeriksa senarai bahan bacaan yang disarankan 

dalam sebuah buku tentang bidang anda. Dan katakanlah juga 
bahawa anda telah membatasi diri pada karya-karya jenis huraian 
sahaja. 

Pembacaan yang sepintas lalu sahaja sudah memperlihatkan 
sejumlah besar bahan bacaan yang beraneka jenis tentang cinta. 

Akan anda dapati bahawa hampir segala sesuatu yang terjadi 
telah pernah diperkatakan oleh seseorang, baik tentang mencin- 
tai, mahupun tentang dicintai - atau kedua-duanya - pada 
sesuatu masa tertcntu. Dengan bahan yang sebegitu banyak, 
bagaimanakah perkara tersebut akan anda perkatakan? Anda 
mungkin memutuskan akan membataskan perbincangan pada 
cinta di antara manusia - mungkin cinta di kalangan orang yang 
sebaya, umpamanya, atau orang-orang yang berlainan umumya. 
Namun dcmikian, meskipun anda membaca hanya sebahagian 
kecil buku-buku yang ada tentang perkara tersebut, anda pasti 
akan mendapati bahawa terdapat bahan yang begitu banyak. 

Katakanlah anda berhasil memperoleh satu pengertian 
sepunya daripada pelbagai gagasan tentang cinta manusia itu. 
Namun demikian, tidaklah semua masalah anda telah diatasi. 
Sewaktu membaca, banyak perkara yang anda fikirkan yang 
mungkin sekali lagi mengubah pembatasan perbincangan anda. 
Meskipun anda sepatutnya mengetahui perkara yang hendak 
anda perkatakan sebelum membaca secara bandingan, anda juga 
terpaksa meminda batasan pembicaraan anda sewaktu sedang 
membaca. Ada kalanya, anda mendapati perlu membaca 
sedozen, atau seratus buku, sebelum dapat memutuskan 
persoalan apakah yang hendak anda perkatakan. Sesungguhnya, 
anda tidak akan tahu setepatnya apakah pokok pembicaraan 
anda sehingga setelah anda selesai membaca, bukan 
sebelumnya. 

MeneUti B uku-B uku 

Perkara pertama yang harus dilakukan apabila anda telah 
mempunyai senarai buku ialah meneliti semua buku dalam 
senarai itu. Anda tidaklah harus membaca salah sebuah buku itu 
secara analitis sebelum meneliti keseluruhan senarai tersebut. Dua 
perkara akan tercapai dengan pembacaan penelitian ini. 
Pertamanya, anda akan memperolehi gambaran yang baik tcntang 
pokok perbincangan anda, maka apabila anda membaca beberapa 
buku tersebut secara analitis anda tidaklah banyak membazir 
waktu. Dan keduanya, langkah tersebut membantu anda 
memendekkan senarai. Pembaca yang mahir bukanlah sekadar 
mengelaskan buku dalam fikirannya dan mempelajari serba sedikit 
tentang kandungannya. Dia juga memastikan apakah buku itu 
memperkatakan sesuatu yang penting tentang pokok pembicaraan- 
nya. Dia memastikan salah satu daripada dua perkara: Apakah 
buku itu patut dibaca dengan lebih mendalam atau buku itu, 
meskipun menarik, tidak mengandungi sesuatu yang berguna bagi 
pokok pembicaraannya dan dengan itu tidak perlu dibaca. 

Setelah anda memperolehi buku-buku yang penting bagi 
pokok pembicaraan anda, bolehlah anda membacanya secara sinto- 
pik. Perhatikan bahawa dalam ayat terakhir itu kami tidak 
menyatakan ‘membacanya secara analitis’. Tidaklah harus dilupa- 
kan bahawa anda menerapkan seni pembacaan analitis sewaktu 
membaca sebuah buku, ketika tujuan anda adalah memahami 
buku tersebut. Sebagaimana yang akan anda ketahui, tujuan pem- 
bacaan bandingan, atau sintopik, adalah agak berlainan. 


Lima Langkah dalam Pembacaan Sintopik 

Terdapat lima langkah dalam pembacaan sintopik. Kita tidak akan 
menyebutnya sebagai peraturan, meskipun kita boleh berbuat 

demikian. Jika salah satu langkah tersebut tidak dilakukan, 
pembacaan sintopik menjadi jauh lebih sukar, mungkin juga 
mustahil, dilaksanakan. Kita akan memperkatakan langkah- 
langkah itu secara ringkas menurut tertib aturannya. 

Langkah 1 . Carilah bahagian-bahagian buku itu yang penting 
bagi keperluan anda. Dalam pembacaan sintopik, anda dan 
keperluan andalah yang akan dilayani, bukannya buku-buku yang 
anda baca itu. Oleh yang demikian, perlulah anda meneliti semua 
buku itu untuk mencari bahagian yang anda perlukan bagi 
memenuhi keperluan anda. Tujuannya bukanlah untuk memahami 
semua buku yang ada pada anda, tetapi untuk menentukan 
sebanyak mana daripada buku tersebut yang boleh anda 
manfaatkan. Ingatlah, tujuan anda menggunakan buku itu 
mungkin tidak sama dengan tujuan pengarang menulisnya. 
Sebagaimana yang telah dinyatakan, dalam pembacaan sintopik 
buku-buku yang dibaca itu melayani keperluan anda. Dalam 
ertikata ini, peringkat keempat pembacaan merupakan jenis 
pembacaan paling aktif yang dapat anda lakukan. Pembacaan 
analitis juga aktif, namun apabila anda membaca sesebuah buku 
secara analitis, andalah yang menjadi murid dan buku itu menjadi 
gurunya. Apabila anda membaca secara sintopik, andalah yang 
menjadi tuan, menguasai seluruh keadaan. 

Langkah 2. Putuskanlah istilah-istilah yang akan digunakan. 
Dalam pembacaan analitis, telah kami nyatakan bahawa anda 
perlu menemukan istilah-istilah yang digunakan oleh pengarang 
dan bagaimana dia menggunakannya. Namun kini anda berhadapan 
dengan beberapa pengarang, dan tidaklah mungkin mereka 
semuanya menggunakan kata-kata atau istilah-istilah yang sama. 
Andalah yang perlu memutuskan istilah mana yang akan 
digunakan. 

Mungkin inilah langkah yang paling sukar dalam pembacaan 

sintopik. Sesungguhnya, ini bererti bahawa andalah yang 
memaksa si pengarang menggunakan bahasa anda dan bukannya 
menggunakan bahasa pengarang itu. Sewaktu membaca, anda 
perlu mengumpulkan satu set istilah yang akan membantu anda 
memahami semua pengarang itu, bukan sekadar beberapa orang 
daripada mereka, dan itu akan membantu anda menyelesaikan 
masalah anda. 

Langkah 3. Sediakan pernyataan pandangan untuk pokok 
pembicaraan anda. Cara terbaik untuk melaksanakan langkah ini 
ialah menyediakan satu gugusan soalan-soalan yang dapat anda 
kemukakan kepada pelbagai buku tentang pokok perbincangan 
anda itu. Bukan semua pengarang akan menjawab soalan-soalan 
itu dengan cara yang sama, dan sebahagiannya mungkin tidak 
memberikan jawapan terhadap salah satu atau beberapa soalan 
anda. Tetapi, meskipun dia tidak memperkatakan persoalan 
tertentu, kita mungkin dapat mengandaikan pandangannya jika 
sekiranya dia memperkatakan persoalan tersebut. Namun demikian, 
dalam hal ini perlulah kita berhati-hati agar tidak menyatakan 
sesuatu yang tidak terlintas pada fikiran pengarang itu. 

Langkah 4. Huraikan persoalan-persoalan. Jika sesuatu soalan 
itu jelas, dan jika pengarang-pengarang itu menjawabnya dengan 
cara-cara yang berlainan, maka fahamlah kita akan makna 
persoalan atau isu tersebut. Sesuatu persoalan akan menjadi amat 
jelas jika dua orang pengarang yang memahami suatu soalan itu 
dengan cara yang sama menjawabnya dengan cara yang berlainan 
atau bertentangan. Pembaca sintopiklah yang bertanggungjawab 
menyusun gagasan-gagasan para pengarang itu dalam suatu 
perbincangan yang teratur tentang pandangan-pandangan mereka. 
Kini kita telah bersedia untuk memperkatakan langkah terakhir 
dalam pembacaan sintopik. 

Langkah 5. Analisalah perbincangan. Marilah kita andaikan 

bahawa masalah yang menjadi titik tolak perbincangan anda itu 
bukanlah persoalan yang mudah, tetapi sebaliknya merupakan 
salah satu masalah yang telah direnungkan oleh para ahli falsafah 
selama beberapa abad dan tidak banyak persetujuan yang telah 
tercapai tentangnya. Hakikat tentang sesuatu masalah seperti ini 
amatlah sukar dicari, tetapi jika hakikat itu akan tercapai maka 
pencapaiannya mungkin terjadi hanya dalam gagasan-gagasan para 
pengarang yang saling bertentangan, dan pada perbincangan teratur 
tentang pandangan-pandangan mereka. Jika anda hendak menge- 
mukakan sesuatu hakikat kepada akal budi anda - dan kepada akal 
budi orang lain juga - tidaklah memadai anda sekadar mengemuka- 
kan dan menjawab soalan-soalan. Anda mestilah menanyakannya 
menurut aturan tertentu dan memperlihatkan bagaimana soalan- 
soalan itu telah dijawab dengan cara-cara yang berlainan, dan 
mencuba menjelaskan mengapa berlaku demikian. Setelah berbuat 
begitu, barulah anda dapat menyatakan bahawa anda telah 
menganalisis perbincangan tentang persoalan tersebut. 

Tujuan pembacaan sintopik bukanlah memperoleh jawapan 
muktamad bagi soalan-soalan, dan bukan juga memperoleh 
penyelesaian terakhir bagi persoalan yang menjadi titik tolak 
pembicaraan anda. Tujuannya adalah pemahaman. Seorang 
pembaca sintopik mestilah bersikap objektif sewaktu dia 
mengkaji pokok perbincangannya, menimbangkan setiap pendapat 
secara saksama. 

Sebenarnya tugas ini merupakan tugas mustahil. Namun 
terpaksalah juga dia mengusahakannya. 

Pembacaan dan Per turn buhan A kal Budi 


SELESAILAH kini tugas yang kami hadapi sejak permulaan 
buku ini. Telah kami perlihatkan bahawa kegiatan merupakan 
unsur terpenting dalam pembacaan yang berkesan, dan bahawa 
lebih aktif pembacaan itu maka lebih berkesanlah hasilnya. 

Telah kita nyatakan bahawa pembacaan yang aktif merupakan 
usaha mengajukan soalan-soalan. Kami telah menyatakan soalan- 
soalan yang mesti dikemukakan terhadap sebarang buku, dan 
menyatakan kepada anda bagaimana soalan-soalan itu harus 
dijawab dengan cara-cara yang berlainan bagi buku-buku yang 
berlainan jenisnya. 

Kami telah menyelesaikan tugas kami, tetapi anda mungkin 
belum menyelesaikan tugas anda. Kami tidaklah perlu mengingat- 
kan anda bahawa buku ini merupakan buku amali, dan sebagai 
pembaca sesebuah buku amali mempunyai tanggungjawab yang 
istimewa terhadap buku yang demikian. Sebagaimana yang telah 
kami nyatakan, jika pembaca sebuah buku amali menerima 
tujuan-tujuannya dan bersetuju dengan kaedah-kaedah yang 
disarankannya, maka dia sepatutnya bertindak menurut cara yang 
dicadangkan itu. Mungkin anda tidak menerima tujuan kami 

bahawa anda sepatutnya dapat membaca sebaik mungkin, dan 
tidak juga menerima kaedah-kaedah yang kami sarankan untuk 
mencapai lujuan itu. Akan tetapi, jika anda sesungguhnya 
menerima tujuan kami serta kaedah-kaedah yang kami sarankan 
untuk mencapainya, maka terpaksalah anda melaksanakan usaha 
membaca yang mungkin belum pemah anda lakukan sebelum ini. 


Manfaatnya Buku-Buku yang Baik bagi Kiia 

Jika anda membaca untuk menjadi pembaca yang lebih baik, 
maka tidaklah boleh anda sekadar membaca sebarang buku atau 
rencana. Anda tidak akan berkembang sebagai seorang pembaca 
jika yang anda baca selamanya merupakan buku-buku yang 
termasuk dalam lingkungan kemampuan anda semata-mata. Anda 
mestilah membaca buku-buku yang terletak di luar kemampuan 
anda, yakni buku-buku yang memaksa anda bertungkus lumus 
untuk memahaminya, dan anda tidak akan mempelajari sesuatu 
jika anda tidak sanggup bekerja. Oleh yang demikian, perkara 
yang penting ialah bahawa anda bukan sahaja dapat membaca 
dengan baik, tetapi anda mengetahui buku yang manakah yang 
akan menolong anda mempertingkat kemahiran membaca. Anda 
tidaklah perlu merasa khuatir bahawa buku-buku yang demikian 
itu terlalu sukar untuk difahami, kerana tidaklah ada buku yang 
terlalu sukar jika anda mematuhi peraturan-peraturan yang telah 
kami perkatakan. 

Ada pembaca yang membuat kesilapan dengan menganggap 
bahawa buku-buku yang akan membantu mereka menjadi 
pembaca yang lebih mahir adalah buku-buku tentang perkara- 
perkara luar biasa seperti sains dan mungkin juga falsafah; tetapi 
ini tidaklah benar. Kadangkala, buku-buku sains yang agung itu 
lebih mudah dibaca daripada buku-buku bukan sains, kerana para 
pengarang buku sains berusaha membantu anda untuk memahami 

istilah-istilah dan pemyataan-pemyataannya dan mengemukakan 
hujah-hujahnya dengan jelas. Bantuan seperti ini tidaklah terdapat 
pada karya cereka, yang mungkin menjadikannya sukar dibaca. 
Selain daripada itu, buku-buku yang kurang baik juga sukar 
dibaca, kerana buku-buku demikian sukar diikhtisarkan dan 
diketemukan struktumya. Tidaklah perlu anda bersusah payah 
dengan buku seperti ini, kerana tidak ada manfaat yang akan anda 
perolehi sebagai ganjaran daripada usaha anda itu. 

Namun demikian, sebuah buku yang baik wajarlah 
diusahakan pembacaannya kerana, pertamanya, akan terjadi 
peningkatan kemahiran anda membaca bila anda menguasai 
sebuah buku yang baik lagi sukar. Keduanya, buku ini akan 
mengajar anda sesuatu tentang alam dan tentang diri anda sendiri. 
Anda memperolehi sesuatu yang lebih daripada sekadar cara 
membaca yang baik; dan anda juga mempelajari sesuatu tentang 
kehidupan. Anda menjadi lebih bijaksana. Bukan sekadar lebih 
berpengetahuan - buku yang hanya mengandungi makluman dapat 
memberikan kesan yang demikian - tetapi lebih bijaksana, dengan 
erti kata bahawa anda lebih memahami hakikat-hakikat yang lebih 
agung serta abadi tentang kehidupan manusia. 

Buku- Buku yang W (gar Dibaca 

Kebanyakan buku yang telah dihasilkan tidaklah memadai 
sukamya untuk memungkinkan anda mempertingkat kemahiran 
membaca. Buku-buku ini dapat dibaca sekadar untuk memperoleh 
makluman dan hiburan, dan tidaklah dapat anda mengharapkan 
untuk mempelajari sesuatu yang penting daripadanya. Anda tidak 
perlu membacanya secara analitis; membaca sekilas pandang 
sahaja sudah memadai. 

Namun demikian, terdapat satu golongan buku lagi yang 
dapat anda gunakan untuk belajar membaca dan belajar tentang 

hidup. Kurang dari satu bagi tiap seratus buah buku termasuk 
dalam golongan ini - mungkin hanya satu bagi setiap seribu, atau 
malah sepuluh ribu. Inilah buku-buku yang baik, buku-buku 
yang ditulis dengan teliti oleh pengarangnya, yang dapat mengajar 
para pembacanya sesuatu yang mempunyai kepentingan abadi. Si 
pembaca harus berusaha untuk memahaminya, dan buku-buku ini 
wajar dibaca secara analitis — sekali lalu. Jika anda pembaca yang 
mahir, anda akan dapat mempelajari segala sesuatu yang dapat 
diajarkannya dengan sekali pembacaan yang baik. Buku yang 
demikian mempertingkat pemahaman anda, namun anda tahu 
bahawatidak adalagiyang dapat anda peiajari daripadanya pada 
masa depan. Anda sedar bahawa anda telah memahami buku itu 
sepenuhnya, dan dengan itu tidaklah akan perlu membacanya 
sekali lagi. Di antara buku-buku ini mungkin terdapat kurang 
daripada seratus yang tidak dapat anda fahami sepenuhnya 
meskipun dengan kaedah pembacaan paling baik yang dapat anda 
laksanakan. Bagaimanakah anda mengetahuinya? Setelah anda 
membaca buku itu secara analitis dengan sebaik-baik cara yang 
terdaya, anda merasakan masih banyak yang mungkin ditimba 
daripada buku itu. Anda tidak dapat melupakan buku tersebut; 
anda terus memikirkan sesuatu tentangnya. Akhirnya, anda 
kembali membacanya itu lalu menemukan perkara-perkara baru 
yang tidak anda sedari mulanya. Mulailah anda menyedari bahawa 
buku itu terlalu jauh melewati jangkauan anda sewaktu 
muia-mula dibaca dan kini pun masih belum tercapai sepenuhnya, 
dan mungkin akan demikianlah selamanya. Setiap kali anda 
membacanya akan anda ketemukan sesuatu yang baru. 

Tidak banyak buku yang mempunyai kesan yang demikian 
terhadap setiap seorang daripada kita, dan buku yang berlainan 
akan mempunyai kesan yang berlainan terhadap setiap seorang 
pembaca. Anda hendaklah berusaha mencari beberapa buah buku 
yang mempunyai kesan istimewa demikian terhadap anda. 

Buku-buku seumpamanya itulah yang akan paling banyak 
mengajar anda, baik tentang pembacaan mahupun tentang hidup. 
Buku-buku itulah yang hendak anda baca berulang kali. Itulah 
buku-buku yang akan membantu akal budi anda berkembang. 


Kehidupan dan Pertumbuhan Akal Budi 

Berbeza daripada tubuh badan, tidaklah terdapat batasan bagi 
pertumbuhan dan perkembangan akal budi. Hanya apabila otak 
sendiri tidak bermaya lagi, yang kadangkala terjadi apabila umur 
telah lanjut, barulah akal budi kehilangan tenaganya untuk 
mempertingkat kemahiran serta pemahamannya. Namun 
demikian, tenaga akal budi akan menjadi lemah jika tidak diguna- 
kan. Oleh itu, membaca dengan baik, yang bererti membaca 
secara aktif. bukan sahaja suatu perbuatan yang bermanfaat, dan 
tidak pula sekadar satu cara untuk mencapai kemajuan dalam 
pekeijaan kita. Malah perbuatan itu berperanan untuk memung- 
kinkan akal budi kita terus hidup dan berkembang. 

